
सहित ३० वें दिनेश यह पुस्तक पुस्तकालय में वापस मा जानी 


चाहिए। अन्यथा ५० पेसे प्रति दिन के हिसाब से विलम्ब 
दण्ड लगेगा । 

प्रथम संस्करण, १६५३ 


मूल्य,. दो रुपए 


मुद्रक : जनवाणी प्रेस एण्ड पब्लिकेशन्स लिमिटेड, 
३६, वाराणसी घोष स्ट्रीट, कलकत्ता-७ 

सप्रेम समपण 


राजवि टंडन के प्रति किए गए अन्याय-अपराध को जिसने 
राष्ट्रीय अपराध के रूप में अनुभव किया श्रौर इसी 
लिए उन R लोगों के साथ काम करना जिस 
के लिए असह्य हो उठा, जिस ने जनतंत्र के प्रति 
अपनी निष्ठा की उमंग में राजगद्दी पर लात मार 
दी और पुनः अपने साहित्यिक रूप में जो 
प्रकट हो रहा हे, ब्राह्मणत्व के उस 
तेजस्वी प्रतीक-- 


Go हारकाप्रसाद मिश्र को 


सप्रेम ससपित 


काम और नाम से परिचित 
किशोरीदास बाजपेयी 

छेखक का निवेदन 


सन्‌ १९१५-१६ से में साहित्य तथा साहित्यिकों के सम्पर्क में श्राया, 
जब कि वृन्दावन में संस्कृत का छात्र था। पं० किशोरी लाल गोस्वामी 
काशी छोड़ वृन्दावन झा-बसे थे। सुदशन प्रेस' नाम से एक छोटा- 
सा छापाखाना खोला था श्रौर 'वेष्णव-सवेस्व' नाम का एक छोटा-सा 
मासिक पत्र निकाला था, गोस्वामी जी ने। उन के सुपुत्र पं० छबीले 
लाल गोस्वामी प्रेस के तथा पत्र के व्यवस्थापक थे। इसी मासिक पत्र 
के माध्यम ने मुझे गोस्वामी जी से मिलाया। मेरा पहला लेख 'दशधा 
भक्ति? शीर्षक से इसी पत्र में छपा था, १९१६ में। AM गोस्वामी 
जी ने इस पत्र का 'सहायक सम्पादक! भी मुझे बना लिया था। वेतन 
्रात्मतुष्टि मात्र । 

गोस्वामी जी के ही यहाँ भारतेन्दु-साहित्य से परिचय हुआ । भार- 
ag जी के ‘a दिकी हुसा हिसा न भवति' तथा 'वेष्णवता और भारतवर्ष 
नाम के नाटक तथा निबन्ध मुझे बहुत रुचे थे। फिर श्री राधाचरण 
गोस्वामी से परिचय हुआ । आगे चल कर ये दोनो ही गोस्वामी हिन्दी 
साहित्य सम्मेलन के श्रध्यक्ष हुए । तब में इन्हें इतना बड़ा न समझता 
था। कुछ पता न था। 'सम्मेलन' को हो. वसा न जानता था। 
नाम भर सुना था। 

वहीं श्री मधुसुदन लाल गोस्वामी के दर्शन हुए। श्राप संन्यासी 
थे और “श्री राधा रमण' के मन्दिर में रहते थे--मन्दिर के बाहर, बाहरी 
फाटक के भौतर प्रवेश करते ही दाहिने हाथ के एक ऊँचे कमरे में। ये 
भी पुराने साहित्यकार थे। इन का लिखा एक श्रच्छा नाटक “गायत्री- 
परिणय? में ने पढ़ा था। बड़ी बढ़िया हिन्दी लिखते थे और संस्कृत 
के विद्वान्‌ थे। श्री राधाचरण गोस्वामी अनन्य वेष्णव थे--भार- 

तेन्दु -सखा थे और समाज-सुवार के पक्षपाती थे । इसी कारण वन्दावन- 
वासी अतिसनातनी' लोग इन्हें उस समय “प्रच्छन्न ग्रार्यसमाजी? कहते 
AL राजा महेन्द्र प्रताप उन दिनों देशभक्षित के नशे में ध॒त्त हो रहे 
राजपाट छोड़ कर विदेश जाने की फिक में थे। प्रथम दिइवयद्ध में 
ही जो लोग देश को स्वतंत्र कर लेने की सोच रहे थे, उन में ही राजा 
साहब थे । श्रम महाविद्यालय' की स्थापना श्राप कर चुके थे। फिर 
बहुत बड़ा भू-भाग श्राप ने गुरुकुल के लिए दान कर दिया। Fo qo 
र्य प्रतिनिधि सभा फा Tega’ तब तक फर्रुखाबाद में ही था। वन्दा- 
वन म॑ पॉव टेकन को जगह राजा साहब ने दे दी, तो यहाँ (वृन्दावन में ) 
धूमधाम से उठ आया। इस घटना ने ऐसा बवंडर पदा कर दिया कि 
वृन्दावन की सड़क पर राजा साहब का निकलना श्रसम्भव हो गया। 
गुरुकुलवालों पर तो मार भी पड़ी। इस तूफान को श्री राधाचरण 
गोस्वामी ने ही झान्त किया था। इस के बाद राजा साहब विदेश चल 
गए श्रौर में पंजाब चला गया। पंजाब में ग्रमतसर को विषाक्त करने 
वाल जनरल डायर का “जलियाँवाला बाग'--काण्ड देखा । राष्ट्र 
भाषा की भक्ति में राष्ट्र-स्वातंत्र्य का पुट लग गया । श्रागे चल कर 
हिन्दी साहित्य-सम्मेलन' तथा 'कांग्रेस' के द्वारा . बार-बार 'झकझोरा 
गया। जीवन तीन. जगह बॅट गया--गृहस्थी-संचालन, सम्मेलन को 
पुण सहयोग, कांग्रेस के सभी श्रान्दोलनो सें पड़ कर सब कुछ भूल जाना । 
इस क साथ-साथ शारीरिक स्वास्थ्य में गड़बड़ी ! 
इन सब कारणों से साहित्य-सेवा का वेसा कोई स्थायी काम न कर 
सका। परन्तु रोटी-दाल की तरह कुछ देता रहा, जिस का श्रस्तित्व 
अण भर का; पर महत्त्व कम नहीं। सन्‌ १६३०-३२ .तक यही 
स्थिति रही । परन्तु छुट-पुट चीजें ऐसी निकल चुकी थीं कि ग्राचायं 
द्विवेदी ने किसी तरह कहीं से मेरा पता-ठिकाना मालम कर के शाबासी 
का काड भजा। तब श्रपन मार्ग की दिलजमई हुई श्रौर एक दिशा में 

कुछ स्थायी काम करने का विचार किया। आगे ‘aaa’ तथा 
कांग्रेस' में लगा रहने पर भी कुछ स्थायी साहित्य दे सका, जिस की 
प्रशंसा महाकवि 'हरिश्रोष' तक ने की। उस के ग्रागे तो एक दिशा 
में ऐसा काम हुआ कि सभी लोग मान गए । 

परन्तु ! परन्तु यह सब होने पर भी मुझे 'सफलता' न मिली ! 
एक बार मन में आया कि पान या चाय की छोटी सौ दूकान खोल ली जाए, 
तो जीवन-यापन की चिन्ता दूर हो ! साहित्य जाए भाड़ में, यदि बाल- 
बच्चों के लिए रोटी की चिन्ता! परन्तु भगवान्‌ ने कहा--स्वधर्मे 
निधनं श्रेय? । और कहा--'प्रकृतिस्त्वां नियोक्ष्यति'--साहित्य छोड़ 
कर तू जाए गा कहाँ ? तेरी प्रकृति ऐसी बन गई है कि वह तुझे फिर इधर 
हो घसीट लाए गी और 'करिष्षवश्ोऽपि तत्‌'--विवशतः तू फिर वही 
काम करेगा, साहित्य में ही जुते गा और पान-चाय श्रादि की दूकान श्रब 
तू न कर सके गा। 

सो, बलात्‌ इधर लगा हुआ हँ-- सफलता” मृगमरीचिका हो रही' 
Zl पर अब तो थक गया हूँ । इस लिए आगे के लोगों को सावधान करना 
चाहता हूँ कि मेरा मार्ग न पकड़ना, यदि 'सफलता' चाहते हो, साहित्य- 
क्षेत्र में। ‘ex बड़े तो बूड़े भाई, तुम मत बूड़ो राम-दुहाई V 

साहित्य-क्षेत्र मे 'सफलता' चाहने वालों के लिए यह पुस्तक बड़े काम 
कौ ह। असफलता के कारण और सफलता की कुंजी, दोनों इस पुस्तक 
में हे। मुझे पुर्ण विश्वास हे कि इस छोटी सी पुस्तक से हिन्दी-जगत्‌ 
का उपकार हो गा । 


कनखल (Fo To) 
वैशाखी २० १० विक्रमीय 

साहित्यिक जीवन 
के 
अनुभव ओर संस्मरण 
प्रथम उन्मेष 
१९१९-१९३० 


हिन्दी तथा हिन्दी-साहित्य में मेरा चंचु-प्रवेश सन्‌ 
१६१५-१६ में ही हो गया था; पर वस्तुतः मेरे साहित्यिक 
जीवन का आरम्भ सन्‌ १९१९ में हुआ, जब कि में 'शास्त्री” 
हो गया। १९१९ से १९२५ तक मेरे साहित्यिक जीवन 
का प्रथम उन्मेष समझिए। इस से पहले तो में हिन्दी का 
स्वरूप भी ठीक-ठीक न समझ पाया था! सन्‌ १९१६ मे 
श्री किशोरीलाल गोस्वामी से इस लिए झगड़ बेठा था कि मेरे 
एक वाक्य में दश प्रकार की भक्ति, के 'दश' को काट कर 'दस” 
गलत क्यों कर दिया गया ! गोस्वामी जी उस समय मुस्किरा 
कर केवल इंतना बोले थे कि हिन्दी में 'दश' की जगह 'दस' 
ही चलता हे और क्यों चलता हे, यह सब आगे मालूम हो 
जाए गा। सन्‌ १९१९ तक में ने हिन्दी का रूप बहुत 
कुछ समझ लिया था; पर यह न जान पाया था कि मेरी 
हिन्दी को लोग केसा समझते हे । संयोग से एक ऐसी घटना 

घटी, जिस से मुझे पता चल गया कि मेरी हिन्दी विद्वान्‌ भी 
पसन्द करते Zl बात यह हुई कि At एक-- 


गद्य-काव्य 


लिखा, 'जलियाँवाले बाग” में और उस के चारो ओर 
जो कुछ देखा था, उसी का चित्रण अपनी शक्ति के अनुसार 
किया था। जहाँ तक शक्ति थी, बहुत अच्छी चीज तैयार 
की थी । सोचा, किसी अच्छी जगह प्रकाशित होना चाहिए । 
उस समय हिन्दी की एकमात्र प्रतिष्ठित ग्रन्थमाला थी-- 
'हिन्दी-ग्रन्थरत्नाकर' (हीराबाग, बम्बई) । इस ग्रन्थमाला 
के संचालक श्री नाथूराम प्रेमी की उस समय हिन्दी-जगत्‌ 
में अत्यधिक प्रसिद्धि तथा प्रतिष्ठा थी। प्रेमी जी स्वयं 
विद्वान्‌ साहित्यकार हैं । में ने अपता वह गद्य काव्य 'जलियाँ- 
वाला बाग' वहाँ प्रकाशनार्थं भेजा। एसा कुछ याद पड़ता 
हे कि नाम उस का शायद अमृत में विष” या ऐसा ही कुछ रखा 
था। लगभग पन्द्रह दिन बाद प्रेमी जी का उत्तर मिला । 
लिखा था कि हमारे यहाँ स्थायी साहित्य ही प्रकाशित होता 
हे, दूसरी तरह का नहीं ; इस लिए आप की पुस्तक वापस 
भेजी जा रही हें। पत्र में यह भी लिखा था कि “आप की 
हिन्दी हमें बहुत पसन्द आई हे। एक संस्कृत का पण्डित 
एसी बढ़िया हिन्दी लिखता हू, यह देख कर प्रसन्नता हुई।” 
आगे प्रेमी जी ने लिखा था कि “यदि आप कुछ जेन संस्कृत 
ग्रन्थों का हिन्दी में अनुवाद कर दें, तो अच्छा । उत्तर पाने 

पर वे पुस्तके भेज दी जाएँ गी, जिन का अनुवाद कराना हे । 
यह काम जेन ग्रन्थ रत्नाकर' की ओर से हो गा।” शब्द 
मुझे याद नहीं, आशय यही था। 

मुझे यह जान कर बड़ी प्रसन्नता हुई कि मेरी हिन्दी को 
साहित्य के एक बहुत पुराने और प्रतिष्ठित लेखक-प्रकाशक 
ने पसन्द किया हे । अधिक सुख इस लिए भी मिला कि यह 
प्रशंसा मुझे अनायास मिल गई थी--उस पुस्तक में भाषा 
के बनाव-श्छुंगार पर में ने कतई ध्यान न दिया था। बोल- 
चाल की साधारण भाषा में हृदय को वात कह गया था। 
प्रेमी जी के पत्र से में ने समझा कि साधारण बोलचाल की भाषा 
भी पसन्द की जाती हे और इस हृद तक पसन्द की जाती हे। 
भाषा के सजाने-सँवारने में जो सिर खपाया जाता हे, उस के 
ददे से में अपरिचित न. था। वह संब झंझट भी न करने 
पड़े और “बढ़िया भाषा” का प्रमाणपत्र भी मिल जाए, इस से 
अच्छा और क्या! ‘faq प्रयास लंका गढ़ जीता । एक 
बड़ी समस्या हल हो गई। भाषा का स्वरूप अपने लिए 
निश्चित कर लिया । वही आज तक पकड़े बैठा हँ--चल 
रहा हूँ। 


सनातनी प्रवृत्ति 


में ने लिख दिया प्रेमी जी को कि वे तीनो पुस्तके भेज 
'दीजिए, जिन का अनुवाद आप कराना चाहते हैं। मुझे 
atx चाहिए क्या था? साहित्यिक जीवन के प्रारम्भ में 

आगे बढ़ने की दिशा भी न पकड़, पाया था, चलना-बढ़ना तो 
आगे की बात हें! कभी कविता, कभी कहानी-उपन्यास, 
कभी आलोचना ; यों विविध ग्रोर मन जाता था। एसी 
स्थिति में इतने प्रतिष्ठित प्रकाशन द्वारा सम्मान प्राप्त हो, 
सहस्नों रुपये पुरस्कार में मिलें और देश भर में नाम हो; 
इस से अधिक और क्या चाहिए ? सो, पुस्तके भेज देने के 
लिए प्रेमी जी को पत्र लिखा और रजिस्टरी पैकेट से वापस 
आया हुआ अपना वह 'गद्य काव्य' फाड़ दिया | 

प्रेमी जी ने तीन पुस्तके भेजीं--१-प्रद्युम्नचरित, २- 
अनिरुद्धचरित, ३-सागारधर्मामृत। एक चौथी पुस्तक 
शायद 'पाहवेनाथ चरित' थी। 'सागारधर्मामृत' जेन (दिग- 
rat जन) जनों की 'मनुस्मृति' समझिए । शेष सब जीवन- 
काव्य । में वैष्णव, इस लिए पहले 'प्रद्यम्तचरित' तथा 'अनि- 
रुद्धचरित' पढ़ने लगा। परन्तु कथानक कुछ ऐसा कि में 
sam a उठा ! मेरी सनातनी वृत्ति जोर से उमड़ पड़ी । 
में ने प्रेमी जी को लिख भेजा कि में इन ग्रन्थों का अनुवाद न 
करूँ गा ; क्योंकि इन के कथानक मेरी मनोवृत्ति को ठेस 
पहुँचाते हे) इस पर प्रेमी जी ने पुनः अत्यन्त सहूदयता 
से उत्तर दिया कि आप साहित्यिक दृष्टि से काम' करें, जैन 
कथानकों में कर्म का महत्त्व बतलाने के लिए ही वैसे कथानक 
हें। प्रेमी जी ने यह भी लिखा कि आप तो किसी की चीज 
का अनुवाद कर रहे हे, स्वयं तो वेसा कुछ कह ही नहीं रहे हें। |. 
अनुवाद करने में क्या वाधा? परन्तु मेरी समझ में प्रेमी ' 

जी की बात न आई और यों आई हुई--स्बतः आई हुई-- 


प्रथम सफलता में ने ठुकरा दी! 


लक्ष्मी जी ने इस चोट को ध्यान में रखा। वे कंसे भूल 
सकती थीं ? अभी तक वे पूरा बेर माने बेठी हें और में ने 
भी उन्हे मनाने की आज तक चेष्टा न की!  भारतेन्दु हरि- 
उचन्द्र की एक सीख में ने १९१६ में ही गोस्वामी जी के यहाँ 
पढ़ ली थी--'आप को न माने ताके बाप को न मानिए।' 
लक्ष्मी जी ने खूब परेशान किया, कर रही हें; परन्तु उन्हे 
भी समय-समय पर अनुभव होता रहता हे कि सरस्वती को 
चोट केसी होती हैं ! 

इस के वाद मेरा. ध्यान पुनः संस्कृत की ओर गया । 
‘ga: का मतलब यह कि 'शास्त्री' होने से पहले ही में ने संस्कृत 
में एक छोटी सी पुस्तक लिखी थी । 'निम्बार्काचायंस्तन्मतं च ।' 
वैष्णवों के चार प्रमुख सम्प्रदायों में एक 'निस्बाके-सम्प्रदाय' 
है। श्री किशोरीलाल गोस्वामी इसी सम्प्रदाय म थ, उन 
का मासिक पत्र 'वेष्णव धमं” इसी सम्प्रदाय का मुखपत्र था, 
जिस के माध्यम से में उन के पास पहुँचा था। में भी इसी 
सम्प्रदाय में दीक्षित था। ‘aed’ होने से पहले ही में 
संस्कृत-अध्यापक हो गया था, और रुपये हाथ में आते ही वह 
संस्कृत पुस्तिका छपा डाली । इटावा के ब्रह्म प्रेस' में उसे 
छपाया था, मल्य शायद आठ आने रखा था ; पर बिको नहीं । 
तब वृन्दावन में तथा काशी में मुफ्त वितरित करा दी थी ! 
तब संस्कृत से हिन्दी की ओर फिर मुड़ा था । उस गद्य-काव्य 

तथा अनुवाद-प्रकरण के अनन्तर फिर संस्कृत की ओर ध्यान 
गया ; परन्तु एक नये रूप में । सोचा, एसे विषयों पर 
संस्कृत में रचनाएँ करनीं चाहिए, जो खाली हें--इतिहास, 
भूगोल, समाज-शास्त्र आदि। सोचते-सोचते मन में यह 
आया कि मेट्रिक के लिए यदि राष्ट्रीय दृष्टिकोण से कोई संस्कृत 
पुस्तक लिखी जाए, तो बहुत अच्छा काम हो । लिखना प्रारम्भ 
कर दिया। राष्ट्रीय दृष्टि से सब पाठ लिखे, महषि मालवीय; 
राष्ट्रपितामह लोकमान्य तिलक, महात्मा गान्धी, महात्मा | | 
बुद्ध, स्वामी शंकराचार्य, महारानी लक्ष्मी बाई आदि के संक्षिप्त 
जीवन-पाठ दिए। संस्कृत भाषा के लिए में पूर्ण विश्वस्त 
था, क्योंकि काशी की प्रथमा परीक्षा का जब में वृन्दावन में 
छात्र था, तो अनुवाद आदि की संस्कृत देख कर मेरे अध्यापक 
प्रशंसा करते हुए गद्गद हो जाते थे। उस समय मेरी संस्कृत 
को लोग, 'पंचतन्त्र' तथा 'हितोपदेश' के ढंग की बताया करते 
थे। सच बात तो यह हे कि विषय-निरूपण को श्रेय कम और 
संस्कृत को श्रेय अधिक है कि में संस्कृत की परीक्षाओं में वैसे 
उच्च तथा सर्वोच्च स्थान प्राप्त करता रहा । इसी बल पर 
वसी संस्कृत-पुस्तकें लिखने का उपक्रम किया था। बीच- 
बीच में यथाप्रसंग नीति-साहस आदि के पद्य उद्धत किए 
थे, जो सीधे 'पंचतन्त्र' तथा 'हितोपदेश' से ले लिए थे । 

पुस्तक तयार होने पर में ने लाला आत्मारामः एम० To 
को दिखाई, जो उस समय अम्बाला डिवीजन के स्कूल-इंस्पेक्टर 
थ। आप बड़ सहृदय तथा संस्कृत के विद्वान्‌ थे। उस 

समय में अम्बाला-डिवीजन के करनाल जिले में--पुंडरी के 
सनातनधर्म हाई स्कूल में--संस्कृत हिन्दी का अध्यापक था । 
इस स्कूल के प्रधानाध्यापक To बंशीधर शर्मा एम० ए०, बी० 
टी० मेरे मित्र बन गए थे ; क्योंकि आप भी संस्कृत के एम० 
ए० थे--लाहौर के सनातनधर्म कालेज से आए थे। शर्मा 
जी ने ही मुझे लाला आत्माराम जी से मिलाया था। 

लाला आत्माराम जी पुस्तक देख कर बहुत प्रसन्न हुए ; 
पर सलाह दी कि इस में ईसा, विक्टोरिया तथा वर्तमान सम्राट्‌ 
के जीवन और दे देने चाहिए ।' में ने ईसा का जीवन देना तो 
मान लिया; पर अन्य कुछ देने को राजी न हुआ। तब 
लाला जी ने स्पष्ट कहा कि ऐसी स्थिति में आप को पुस्तक 


' Afm में न लग सकेगी। बहुत समझाया कि छात्रों में 


अच्छे विचार जाएँ गे और आप को काफी रुपये मिलें गे ; 
हर्ज क्या है वैसा करने में; पर उन की सुन्दर सीख ने मर 
ऊपर कोई असर न किया! तब उन्हों ने कह दिया कि 
ऐसी स्थिति में पुस्तक इधर-उधर भंजन मं डाक-ख़च ओर 
बढ़ाना व्यर्थ है। लाला जी की यह बात सुन कर T 
यह पुस्तक भी फाड़ दी ! 


'साधरी' का प्रकाशन 


इसी समय बड़े ही ठाट-बाट से माधुरी नाम की मासिक 
पत्रिका लखनऊ से प्रकाशित हुई। 'नवल किशोर इस्टेट 
के मालिक welt विष्णनारायण भार्गव को पुष्कल धन- 

राशि, श्री दुलारे लाल भार्गव का उद्योग और पं० रूपनारायण 
पाण्डेय का सुपरिपक्व संपादन-अनुभव ; इन तीनो तत्त्वों 
के सम्मिलन से 'माधुरी' का प्रादुर्भाव हुआ था--'तुलसी- 
सवत्‌, शायद ३०० था । इस पत्रिका में 'तुलसी-संवत ही 
छपता था, न ईसवी-सन्‌, न विक्रम-संवत्‌ । 'माधुरी' के 
प्रकाशन से हिन्दी-जगत्‌ आनन्द-विभोर हो उठा था। 
आचार्य द्विवेदी से हीन 'सरस्वती' फीकी पड़ चली थी, वह 
may के प्रकाशन से और भी अधिक श्रीहत हो गई 
अन्य पत्र-पत्रिकाश्रों की तो फिर बात ही क्या ! हाँ, समाज- 
सुधार के उद्देश्य से प्रकाशमान और aga 'चाँद? अवश्य 
कोई चीज था । 
“ाधुरी' का अंक में ने नमूने के लिए dara और स्कल . 

म मंगवाने क लिए सिफारिश की। 'माधरी? आने लगी 
में पढ़ने लगा । थोड़े ही दिनों में भार्गव साहब पाण्डेय जी 
को साथ ले कर 'माधरी' से अलग हो गए और एक नई पत्रिका 
सुधा' निकाली--'माधुरी' के ही टक्कर की । मन्शी विष्ण- 
नारायण भागव भी शान के रईस थे, मंछे नीची करना 

सन्दन था। 'माधुरी' के दो अच्छे से अच्छे सम्पादक चने 
पं० कृष्णविहारी मिश्र और श्री प्रेमचन्द । इन दोनों विद्वान 
तथा कलानिधि सम्पादकों ने 'माधुरी' का स्तर और भी ऊँचा 
कर दिया । मरे कई लेख, 'सुधा' में निकले, 'माधरी' में भी 
कुछ । इसी समथ महामहोपाध्याय Go सकलनारायण शर्मा ने 
माधुरी” में एक छोटा सा लेख छपवा कर हिन्दी के गठन पर 

एक जिज्ञासा प्रकट की । आप ने इस लेख में यही लिखा था 
fe हिन्दी-व्याकरण के अनुसार, भिन्न-लिग अनेक 'कर््ता' 
कारकों की उपस्थिति में, अन्तिम 'कर्त्ता' के अनुसार क्रिया का 
रूप होता हे ; पर 'देखि रूप मोहे नर-नारी' जैसे प्रयोग सामने 
आकर उस नियम को झकझोर देते हें। शर्मा जी ने यह भी 
'लिखा था कि यह पद्य की ही बात नहीं, गद्य में भी--'कद्यप 
और अदिति प्रणाम करते 2 इस तरह के शिष्ट-प्रयोग हे । 
aa व्याकरण के उस नियम की क्या स्थिति है? 

अब तक में कविता या कविता पर ही कुछ लिखा करता 
था। शर्मा जी के इस लेख ने मुझे भाषा के स्वरूप पर भी 
कुछ सोचने को प्रेरित किया। शर्मा जी ने जिज्ञासा भर 
प्रकट की थी, समाधान के लिए कुछ न लिखा था। शर्माजी 
केवल संस्कृत के ही विद्वान्‌ न थे, हिन्दी के पुराने और प्रतिष्ठित 
साहित्यकार थे, ‘fren’ नाम की पत्रिका एक मुहृत तक चला 
चुके थे और सरस्वती के वरद पुत्र पाण्डेय श्री रामावतार 
शर्मा तथा पं० पद्मसिंह शर्मा के साहित्यिक मित्र थे। उन 
की यह हिन्दी-विषयक जिज्ञासा सम्पूर्ण हिन्दी-जगत्‌ के लिए 
'एक चुनौती थी। में ने इस पर खूब सोचा और समाधान 
da, तके से पुष्ट किया और लिख कर 'माधुरी” में छपने भेज 
fear | मेरे इस लेख को पढ़ कर Fo कृष्णविहारी मिश्र अत्यन्त 
प्रभावित हुए और प्रशंसा की । मिश्र जी से वेसी प्रशंसा 
सुन कर मेरे मन में आया कि हिन्दी के स्वरूप पर भी कुछ लिख 
सकता हूँ । यह ध्यान देने की बात हैँ कि शर्मा जी की उस 

जिज्ञासा के समाधान में और किसी ने कुछ भी न लिखा और 
न मेरे समाधान पर ही--स्वयं शर्मा जी के द्वारा या अन्य किसी 
के द्वारा--कोई विप्रतिपत्ति न उठाई गई। इस से दिलजमई 
और पक्की हो गई कि यह भी विषय कुछ काम करने योग्य हे । 
इस समय तक में सम्पादकों को देवता समझता था ! 

मन में आया कि स्कूल के बखेड़े से हट कर देवताग्रों के 

बीच में रहना चाहिए। में समझता था कि जैसा ये लिखते 
ह, वेसे ही हें भी ! पत्र-व्यवहार ‘gar तथा ‘aie’ से किया । 
दोनों जगह से स्वागत हुआ । पहले लखनऊ गया । स्टेशन 
पर श्रीमती जी को बैठा दिया, गोद में छोटा बच्चा था! 
जलती हुई लू चल रही थी । में 'गंगा फाइन oe प्रेस' पहुँचा, 
जहाँ से 'सुधा' निकलती थी । भार्गव जी से भेंट हुई; 
पर उन्होंने यह न पूछा कि कब आए, कहाँ set हो! एक 
पुर्जी मेनेजर के नाम लिख दी और कहा कि जाकर अपना काम 
संभाल लीजिए ! में लू से उतना न जला था, जितना इस ` 
'दफ्तरी' व्यवहार से जल गया ! साहित्यिक की कल्पना - 
मेरे मन में सुधा” ने बहुत मीठी पैदा कर दी थी। मैं ने 
उन से कुछ न कहा और मैनेजर की ओर मुड़ कर वह पुर्जी 
फाड़ कर डाल दी, जूतों से उसे कचर भी दिया । फिर मैनेजर 
साहब के पास जाकर निवेदन किया कि आप के पते पर मेरी जो 
डाक आए, सब 'चाँद' कार्यालय (प्रयाग) को भेज दीजिए गा | 
मेनेजर साहब ने मेरा निवेदन नोट कर लिया और में वापस 
स्टेशन पर | श्रीमती जी आशा लिए बैठी थीं कि ठहरने आदि का 

प्रबन्ध कर के आ रहें हों गे। मेरा तमतमाया मुंह देख करः 
aig न सकीं कि क्या बात हे; परन्तु जब सुना कि यहाँ से 
प्रयाग चलना हे, तो एकदम मुरझा गई ! पर बस क्या था? 

उस समय हम लोगों ने वहीं आराम किया, रात में भी 
सोए और सबेरे की गाड़ी से प्रयाग को चले। ठीक दुपहरी 
में ही-- 


यह गाड़ी भी प्रयाग पहुँची 


उसी तरह स्टेशन पर श्रीमती जी को बेठा कर में 
qadr पहुँचा। चलते-चलते सोचता जा रहा था 
कि 'सुधा' जेसी मीठी निकली, वेसा ही शीतल “ale 
निकला, तो क्या हो गा! परन्तु 'चन्द्रलोक' पहुंच कर 
अनभव किया कि साहित्यिक अभी हें। पहुँचते ही चाँद 
संचालक श्री रामरख सिह सहगल न जलपान कराया 
और फिर पूछा कि अकेले ही आए हें क्या p’ 
“नहीं, अकेले ही नहीं, सकुटुम्ब आया हू | 
“तो, सब को छोड़ कहाँ आए ? 
“सब स्टेशन पर हें। सोचा कि पहले जगह का TIT 
कर लँ, तब सब को ले चलना ठीक हो गा 
“आप बड़े विचित्र आदमी हें! क्या कहीं जंगल 
में आए हें क्‍या? जा कर पहल उन लोगों को ले 


आइए 
सहगल जी ने कुछ प्रणय-कोप प्रकट किया, जिस से उन 

को सहज आत्मीयता झलक उठी । में क्या कहता कि लखनऊ 
में क्या हुआ ! स्टेशन वापस आ कर संब को 'चन्द्रलोक' ले 
गया--सर्बा का अर्थ हैं मेरी स्त्री और मेरा वह पहला छोटा 
सा बच्चा । सहगल जी से सूखा वेतन ठहरा था, ठहरने के 
लिए ठीहे की कोई चर्चा न हुई थी । परन्तु 'चन्द्रलोक' पहुँच 
कर क्या देखा कि सहगल जी के निवासस्थान तथा पं० नन्द- 
किशोर तिवारी . (“चाँद'-सम्पादक) के आवास के बीच में 
एक अच्छा कमरा साफ किया हुआ तयार हे, जहाँ भोजन बनाने 
आदि को पूर्ण सुविधा । फर्श कच्चा था, जो गोबर से सद्यः 
प्रमाजित आँखों को तथा मस्तिष्क को शीतल कर रहा था। 
एक तिपाई पर मिट्टी ' का नया घडा, जल से पूर्ण, सोंधी सुगन्ध 
गमका रहा था। कमरे में दो, नई बुनी हुई, चारपाइयां 
पड़ी थीं। दो सेवकों ने दौड़ कर सामान उतारा । तिवारी 
जी को साथ लिए सहगल जी आ गए। मीठी-मीठी बातें 
हो रही थीं कि गृहिणी के लिए (sik मेरे लिए तो दुबारा) 
सुशीतल जलपान आ गया । गृहलक्ष्मी. श्री विद्यावती सहगल 
और उन की छोटी बहन स्वयं हम लोगों के लिए पुड़ी-शाक 
तयार कर रही थीं, यह सौजन्यातिशय की बात मुझे बाद में 
मालूम हुई, चर्चा चलने पर। आध घंटे के भीतर 
ही भोजन तयार हो कर आ गया, जब तक हम लोग स्नान 
आदि से निवृत्त हुए। विशेष बात यह कि नौकर के साथ 
स्वयं श्रीमती सहगल भोजन ले कर आई थीं। मन ने कहा 
कि जन्म भर अब यहीं रहना हो गा। भोजन कर के हम 

लोग सो गए, बहुत थके थे। आज तक वह सौजन्य हृदय को 
आनन्द विभोर किए रहता हू । 

चाँद? कार्यालय में मुझे पुस्तक-विभाग में रखा गया 

पुस्तकों का संशोधन-सम्पादन काम। कमरे में तीन 
मेजें लगी थीं। बीच में do नन्दकिशोर तिवारी बेठते थे, 
जो सहगल जी के साथ 'चाँद' का सम्पादन करते थे। उन के 
बाई ओर श्री आनन्दीप्रसाद श्रीवास्तव बैठते थे, जो अच्छे 
कवि थे। 'चाँद'--सम्पादन में सहायता करते थे और 
चित्रों के नीचे छापने के लिए बहुत बढ़िया कविता लिखते थे । 
उन की उन कविताश्रों से चित्र तथा व्यंग-चित्र बोल उठते 
थे। तिवारी जी के दाहिनी श्रोर' मेरी मेज थी । श्रीवास्तव 
जी शहर में अन्यत्र कहीं रहते थे, काम के समय आते थे। 

मुझे काम करते एक ही सप्ताह बीता था कि एक घटना 
मजेदार घट गई। उस समय-- 

'चाँद' का ‘ASA अंक' ५ 
निकालने की बड़ी भारी तयारी हो रही थी ।तब तक ,'हरिजन' 
नाम उन के लिए न चलाया गया था | एक दिन तिवारी जी “ने 
कहा कि 'अछत-ग्रंक' के लिए कुछ अछूत सन्त-भक्तों पर एक 
लेख लिख दीजिए । में ने स्वीकार कर लिया और कहा कि 
aaa मँगा दीजिए। 'चाँद-कार्यालय का काम, 
प्रबन्धशीलता में, एक दम योरपीय ढंग पर था । वसा 
प्रबन्ध में ने किसी भी हिन्दी पत्र-पत्रिका के कार्यालय का, 

आज तक नहीं देखा । आध घंटे के भीतर ही बाजार से 
“भक्‍तमाल' आ गई। विषय मेरा देखा-समझा ari देर 
न लगी, कोई दो-ढाई घंटे में एक लेख लिख कर तयार कर 
दिया । शीर्षक था--'कुछ अछूत सन्त और भक्‍त? । लेख तिवारी 
जी को दिया, तो उन की प्रसन्न आँखों ने हर्ष तथा आश्‍चर्य 
प्रकट किया । लेख पढ़ कर उन्हों ने मुझ से तो कुछ न कहा, 
पर उठ कर कहीं चले गए। अगले दिन की घटना से जाना 
fe वे उस समय सहगल जी के पास गए हों गे और इतनी जल्दी 
इतना बड़ा वेसा लेख लिख देने के कारण मेरी प्रशंसा की हो गी । 

दूसरे दिन की बात--हम लोग काम कर रहे थे कि सहगल 
जी आ गए। एक कागज का टुकड़ा तार से झटक कर जेब 
से कलम निकाली और उस पर लिख दिया--'जो कुछ आप 
को देना ते हुआ हे, उस में दस रुपए मासिक की वृद्धि की गई ।' 
कागज मेरी ओर बढ़ा दिया । में ने ले कर पढ़ा, उछल पड़ा । 
खड़े हो कर धन्यवाद दिया । 'चाँद' कार्यालय के एक कक्ष में 
एक सूचना ett थी। लिखा था--'यहाँ वेतन बढ़वाने के 
लिए किसी को अर्जी देनी नहीं पड़ती हे' । उस की सत्यता 
प्रमाणित हुई। वस्तुतः वहाँ प्रत्येक कर्मचारी को ्रौर जगह 
से सवाया वेतन मिलता था और सब लोग ड्योढ़ा काम करते ' 
थे, बड़ी प्रसन्नता से, आगे बढ़ने की आशा । 

उस समय ‘aie’ सन्तति-नियमन पर जोर दे रहा था और 
उस के लिए नए साधनों के भी पक्ष में था । महात्मा गान्धी 
भी उन दिनों सन्तति-नियमन की चर्चा बराबर करते थे; 

"परन्तु प्राकृतिक संयम के साधन से । आप ब्रह्मचर्य पर l 
देते थे। कदाचित्‌ 'चाँद' के पक्ष का खण्डन उन्हों ने कहीं 
'किया था और नए कृत्रिम साधनों से व्रिलासिता बढ़ जाने का 
खतरा बताया था । इस पर जो एक बड़ी टिप्पणी aie’ 
'के सम्पादकीय में देने के लिए स्वयं सहगंल जी ने लिखी थी, 
उस का सिरा यों था-“बारह बच्चे पेदा करने के बाद महात्मा 
आान्धी लिखते हें--”। आगे ब्रह्मचर्य से सन्तति-नियमन 
का, महात्मा जी का उपदेश लिख कर, जबर्दस्त खण्डन था | 
इस से आप समझ सकते हें कि सहगल जी केसे थे। वे 
किसी से दबत न थे। राजनीति में उग्र विचार रखते थे। 
उस समय “भारत में अंग्रेजी राज' तथा “चाँद” का 'फाँसी-ग्रंक' 
निकालना उन्हीं का काम AT | 

सहगल जी ने एक अच्छी गो भी रख छोड़ी थी। नौकर 
दूध दुह कर पहले मेरे बच्चे के लिए घर में दे कर तब सहगल 
जी के यहाँ पहुँचाता था । उस को वेसा करने को हुक्म मिला 
हुआ था। ठंढाई तयार करा के, ठीक समय पर, श्रीमती 


सहगल भेज देती थीं, जो हम तीन-चांर लोग मजे से पी कर. 


थकावट दूर करते थे। इस तरह से बड़े ही आनन्द का 
वातावरण था कि एक विक्षोभ की बात आ पड़ी ! 


एक दिन अपनी-अपनी मेज पर हम तीनो काम कर रहे - 


थे कि गइत करते हुए सहगल जी आ-पहुंचे । उन क आन पर 
सचेष्ट जन सचेष्टतर हो जाते थे ; विशेषतः प्रूफ देखनेवाल । 
सहगल जी को न जाने क्या सिद्धि थी कि छूटी हुई गलती पर 

तुरन्त नजर जा पड़ती थी। मुद्रण-कला में अत्यन्त प्रवीण 
थे। सो, हम लोग सचेष्ट हो गए। उस दिन वे समाज- 
सुधार की चर्चा करने लगे। वे प्रायः खड़े ही खड़े बातें करते 
थे--हम सब लोग बेठ कुछ काम भी करते जाते थे। बात- 
चीत के सिलसिले में सहगल जी ने महषि मालवीय को 
एक अपशब्द कह दिया ! इस पर मुझे बहुत गुस्सा आ गया 
और में ने, त्यौरी चढ़ा कर, प्रतिवाद किया । aie’ के सुखमय 
तथा सौजन्यपूर्णं वातावरण में यह कल्पनातीत बात थी कि 
एक कर्मचारी सहगल जी की किसी बात क| इस तीखेपन से 
प्रतिवाद करे! क्षण भर सन्नाटा ! फिर सहगल जीने खिन्न 
हो कर कहा--“वाजपेयी जी, आप दूर रहे हें। में प्रयाग 
में रहा gl आप सब बातें मालवीय जी की नहीं 
जानते हैँ | 

“तो फिर आप मुझे उन को एक-दो बातें वेसी बतलाइए 
न! सम्भव हे, तब में भी आप क पक्ष का हो जाऊं | 

इस पर सहगल जी ने आँखों मे आँसू भर कर कहा-- 

“ 'चाँद' का 'विधवा-्रंक' निकालते समय मालवीय जी 
को पिछले तीस वर्षो की सब स्पीचें पढ़ डालीं ; पर कहीं 
जरा भी कुछ विधवाश्रों के सम्बन्ध में मुझे वहाँ न मिला | 

“तो सहगल जी, इस से मालवीय जी उस शब्द के पात्र 
तो नहीं हो जाते हें ! sa ने देश तथा जाति के लिए जो उतने 
बड़े-बड़े काम किए हूँ, उन का कोई मूल्य नहीं क्या? 
विधवाग्रों के सम्बन्ध में मालवीय जी ने कुछ नहीं कहा, 

कुछ नहीं किया, ठीक ; परन्तु आप जेसे लोग जो कुछ कर 
रहे हें, उस का विरोध तो oat ने नहीं किया?” 

इस पर सहगल जी चुप रहे। तब में ने फिर कहा-“मेरे 
सामने आप कभी मालवीय जी को एसा शब्द अब न कहिए गा ; 
अन्यथा मेरा यहाँ रहना कठिन हो गा 1” 

सहगल जी मेरी बात सुनते हुए आगे बढ़ गए। यह 
सहगल जी जेसे तेज प्रकृति के व्यक्ति का मेरे ऊपर प्रेम ही 
समझिए कि इस तरह की बातें हो जाने पर भी उन्हों ने मुझे 
'जवाब' नहीं दे दिया। परन्तु उन्हें बहुत बुरा लगा। 
sel ने मुझ से बोलना तक छोड़ दिया ; यद्यपि ag गो- 
दुर्ध आदि बराबर आता रहा। उस लेख पर सहगल जी 
लट्टू हो कर मेरे ऊपर फिदा हैं श्रौर में रूस जाऊं गा, तो मुझे 
मनाने के लिए वे यत्न करें गे, तब यह अनमनापन दुर जाए गा; 
यह मेरे मन में आया । में ने यह भी सोचा कि मालिक 
नाराज हो जाए, तो वहाँ रहना ठीक नहीं। खूब सोच- 
विचार कर त्यागपत्र feat: मन में था कि इस से या 
तो सहगल जी पिघल जाएं गे, या फिर मुझे छुट्टी मिल जाए गी । 
त्यागपत्र में एक मास का नोटिस था कि अधिक से अधिक 
एक मास के भीतर आप मुझे सेवा से निवृत्त कर दें और 
जल्दी से जल्दी जब आप चाहें। सहगल जी के छोटे 
भाई मैनेजर थे। उन्हें त्यागपत्र दे आया | कोई दो घंटे 
के भीतर ही चपरासी चिट ले कर आय[। लिखा था-- 
“आ कर आप अपना हिसाब ले लीजिए।' हाथों के तोते उड़ 

गए ! इतना न सोचा था ! सोचा था कि एक मास À अपना 
कोई नया प्रबन्ध में कर लूँगा ! पास कुछ था नहीं । एक 
मास का वेतन मिला था और दूसरा चल रहा था। 
महीने के दस-पन्द्रह दिन गए थे! कंसे क्या होगा, सोच न पाया! 
परन्तु आन का सौदा था । में मेनेजर साहब के पास तुरन्त 
गया श्रौर उन से निवृत्ति-स्वीक्ृति प्राप्त कर के तुरन्त वेतन का 
रुपया लिया । उस समय दुपहर बाद चार बज रहे थे। 
कार्यालय बन्द हुआ, में शहर पहुँचा । एक मकान ग्यारह 
रुपये मासिक पर ते किया और एक मास का पेशगी भाड़ा दे 
कर मकान में ताला बन्द किया । शाम होते-होते टांगा ले 
कर “चन्द्रलोक पहुँचा । सामान बाँध कर cht पर रखने 
लगा, तो सहगल जी आ पहुँचे-- 
“कहाँ जा रहे हें? स्टेशन पर?” 

“नहीं” एक मकान किराये पर ले आया हूँ । वहीं जा 
Wel जब कोई जगह ढूंढ लूँ गा, तभी तो स्टेशन पर 
जाऊं गा ।” 

सहगल जी बहुत दुखी थे उस समय। बोले--“यह 
न हो सकेगा कि आप इस शहर में किसी किराये के 
मकान में जा कर कुछ दिन के लिए रहें। यहीं रहिए, 
जब कोई जगह मिल जाए, तब चले जाइए गा। नौकरी के 
अतिरिक्त और भी सम्बन्ध हमारे हे ।” 

परन्तु में ने उनकी बात.न मानी । तिवारी आदि तो 
तभी से चुप थे, मेरे चलते समय भी चुप ही रहे । में सामान 

टाँगे में रख कर और स्त्री तथा बच्चे को साथ ले शहर आया । 
घर का ताला खोला, लकड़ी आदि साथ लेता आया ary 
खाना रात का बना। खा-पीकर सो रहे। 

न जाने केसे यह घटना शहर के साहित्यिकों में फैल गई ! 
सबेरे-- 


Go मंगलदेव शर्मा आ पहुँचे 


न जाने कंसे घर ढूंढ़ा। सहगल जी को मुहलला शायद 
में ने बता दिया था । उस समय (आगरे के) पं० मंगलदेव 
शर्मा 'अभ्युदय' के सम्पादन-विभाग में काम करते थे। कहने 
लगे--अभ्युदय' में काम कीजिए। जो कुछ 'चाँद' में 
मिलता था, वह यहाँ भी मिले गा । में ने उस समय 'अभ्युदय' 
में रहना ठीक .न समझा ; क्योंकि महषि पं० मदन मोहन 
मालवीय इस पत्र के प्रवतेक थे, जिन के प्रति वेसी भावना के 
कारण में “चाँद” से अलग हुआ था। महषि मालवीय के 
भतीजे To कृष्णकान्त मालवीय उस समय 'अभ्युदय' के संचा- 
लक-सम्पादक थे। To कृष्णकान्त मालवीय स्वयं एक बड़े 
साहित्यकार, नामी सम्पादक और काँग्रेस के प्रमुख नेता थे । 
-अभ्युदय' अच्छा चल रहा था। प्रान्त में प्रताप' तथा 
'अभ्युदय' की धूम थी । परन्तु प्रकरण ऐसा था कि मालवीय 
जी के qa’ में जाना में ने उचित न समझा और मित्र शर्मा को 
धन्यवाद दे कर अपनी नाव यों ही छोड़ दी। 

पत्र-व्यवहार में, ने 'नवल किशोर प्रेस' (लखनऊ) से 

किया और तुरन्त ही वहाँ से नियुक्ति-पत्र आ गया। वहाँ 
भी पुस्तक-विभाग में ही गया। उस समय माधुरी' का 
सम्पादन पं० कृष्ण बिहारी मिश्र तथा श्री प्रमचन्द जी कर 
रहे थे। बड़े ठाट-बाट थे। पं० गयाप्रसाद शुक्ल “श्रीहरिः 
साहित्याचा भी सम्पादन विभाग में थे । ` एक बहुत बड़ी 
- मेज पर दाहिने हाथ मिश्र जी और बाएं श्री प्रेमचन्द जी 
asi थे। इस मेज के बाएं हाथ 'श्रीहरि' जी की मेज थी। । 
मिश्र जी के सामने मेरी मेज लगती थी। श्रीमद्भागवत 
का संशोधन उस समय चल रहा था। प्रूफ भी देखने पड़ते 
थे। दोनों सम्पादकों को डेढ-डेढ सौ रुपए मासिक वेतन 
मिलता था । उस. समय हिन्दी पत्र-सम्पादकों का यह सर्वोच्च 
वेतन था। दोनो सम्पादक थे, कोई ‘TATA’ या 'सहकारी' 
न था। परन्तु फिर भी पत्रिका के ज्येष्ठ (सीनियर) 
सम्पादक थे पं० कृष्ण बिहारी मिश्र | | 
मिश्र जी पर ही अन्तिम उत्तरदायित्व था। अपना 
“एक अलग पत्र भी मिश्र जी का था--'समालोचक' । 'समा- | 
लोचक' मिश्र जी अपने गाँव (गन्धौली-सीतापुर) से निका- | 
लते थे, स्वयं ही संचालक, सम्पादक तथा pe संब | 
कुछ थे। बड़ा सुन्दर मासिक पत्र था; परन्तु ग्राहक, at 
अभाव था। मिश्र जी 'माधुरी' में लग गए, तब समा: 
लोचक? की स्थिति और भी गिर गई। जमीदारी कुछ . 
थी, उसी का कुछ अंश 'समालोचक' खा रहा था। वहत | 


दिन चलने के बाद यंह पत्र बन्द हुआ । तब से मिश्र जी 

भी एकान्तवासी हो गए; यद्यपि “हिन्दी प्रचारिणी सभा 


(सीतापुर) के द्वारा कुछ न कुछ प्रेरणा देते ही रहते हें । 
श्री प्रेमचन्द जी ऊपर से रूख जान पड़ते थे; पर J 

सरस-मधुर थे। मिश्र जी की गम्भीर प्रकृति शुष्कता पेदा 

कर देती, यदि प्रेमचन्द जी रस न बरसाते रहते । एक दिन 


बुद्ध भगवान्‌ का एक रंगीन चित्र 'माधुरी' के लिए बन कर 


आया। मुझे भी दिखाया गया। देवताओं ने तपस्या 
भंग करने के लिए अप्सराएँ भेजी थीं, जो अपने काम में व्यस्त 
थीं और बुद्ध भगवान्‌ अपने ध्यान में मग्न थे। श्री प्रेमचन्द 
जी ने हँसते हुए कहा--'सकल पदारथ हें जग माहीं' ओर 
वह गम्भीर वातावरण जो स्तब्ध सा था, एक ठहाके के साथ 
रंगीन हो गया। ae म 

एक दिन एक दूसरा/श्शीन चिर See; एके*स्वस्थ 
रमणी अपने सुन्दर शिशु! की *गॉद में लिए मेह-उसकी ay 
नेत्रों से देख रही थी । Tea TAR FET, इस्‌ को! 
नामकरण, पण्डित जी, कर दीजिए AT सोच कर Ble} 
मा का धन' कैसा रहेगा? बहेंत- प्रसन्न eet वह चरित्र 
इसी नाम से प्रकाशित हुआ था। > 

एक दिन मिश्र जी ने एक मजदार चिटठी दिखाई U 
एक कवि जी ने भेजी थी। लिखा था कि में 'माधुरी' का 
ग्राहक हूँ । मेरी कविता छापतं रह ग, तो में बराबर माधुरी 


के ग्राहक बनाता रहूँ गा। न छापें गे, तो में भी ग्राहक न 
POSIT TTT Tl nn a 
रहें गा। 


| श्री धर्मदत्त वैद्य संग्रह 

'साहित्यद्पण' की 'विमला' टीका 

लखनऊ के Fo शालग्राम शास्त्री, साहित्याचाय भारत- 
वर्ष क॑ प्रचण्ड विद्यामार्तण्ड थे। हिन्दी तो ऐसी चस्त लिखते 
थे कि पाठक के मुँह से बरबस वाह” निकल पड़ता था। पं० 
पद्मसिह शर्मा के जोड़ की हिन्दी लिखते थे। दोनो मे घनिष्ठ 
मेत्री भी थी । शास्त्री जी 'अ० भा० संस्कृत साहित्य सम्मे- 
लन' के अध्यक्ष भी निर्वाचित हुए थे । हिन्दी में, हिन्दी काव्यों 
को भी बहुत बढ़िया आलोचना लिखा करते थे। 'दुलारे 
दोहावली' के दोहों को खींचतान करके 'सिलाकारी' जी 
ने अनेकार्थक बनाया, तो शास्त्री जी ने मनोरंजक लेख 'विशालः 
भारत' में लिखा । एसा व्यंग्य-पूर्ण लेख मेने आज तक दूसरा 
पढ़ा नहीं। उस लेख के बाद 'अनेकार्थ' की हवा एकदम 
दब गई। 

उक्त शास्त्री जी का अलंकार शास्त्र पर एक विवाद 
मिश्र जी से fas गया था। मिश्र जी को हिन्दी-साहित्य 
की श्री पितृ-पितामह की परम्परा से वंशांनगत मिली है । 
मिश्र जी ने स्वयं अध्ययन में जन्म लगाया है और इस में सन्देह 
नहीं कि हिन्दी-काव्य समझने में do शालग्राम शास्त्री मिश्र 
जी के मुकाबले ठहर न सकते थे। परन्तु अलंकार-शास्त्र 
तो दूसरी चीज हे। मिश्र जी का अध्ययन भी कम नहीं 


पर शास्त्री जी के मुकाबले में वे कुछ ढीले पड़ गए थे। यह 
सव मुझे मालूम थां। 


किर भी, एक दिन मिश्र जी ने 'साहित्य दर्पण” की 'विमला” 

टीका को बड़ी प्रशंसा की। कहने लगे, आप के देखने 
योग्य चीज हे। मिश्र जी के मुख से प्रशंसा सुन कर में ने 
कहा, आप के यहाँ हो, तो लेते आइए गा, देख लूँ गा । कहा-- 
'छुट्टी पर घर (सीतापुर) जाऊं गा, तो लेता आऊँ गा। वहीं 
el छुट्टी पर मिश्र जी घर गए; पर पुस्तक लाना भूल 
गए। कहा, इस बार याद रख कर लेता आऊं गा। 

तब तक में काम से ऊब गया। संशोधन के लिए सामने 
पोथा रखा ही रहता था । दिन भर बेठे-बेठे ऊब जाता था, 
आँखें भी थक जाती थीं । अन्ततः अपने पुराने काम की ओर 
फिर रुचि मुड़ी। और लिखा-पढ़ी कर के गुरुकुल-काँगड़ी 
चला आया। यहाँ एक Go ईश्वर चन्द्र जी अध्यापक थे। 
प्रौढ़ दार्शनिक gl To mafaz शर्मा के कृपापात्र हे । 
शर्मा जी के मित्र के ये सुयोग्य पुत्र हें। इनके यहाँ मुझे 
'साहित्यदर्षण' ('विमला टीका” सहित) मिल गया। 

घर ले जा कर पढ़ा। टीका से ग्रन्थ एकदम खुल गया 
हे। संस्कृत ग्रन्थों पर ऐसी टीकाएँ चाहिए। मन खिल 
उठा ; परन्लु एक चीज मुझे अच्छी न लगी। 'विमला' 
में संस्कृत के पुराने आचार्यो के मतों का जहाँ जगह-जगह 
खण्डन है, वहाँ भाषा का संयत प्रयोग नहीं Fl इस तरह 
झकझोर दिया है, जैसे कोई मास्टर छोटे बच्चों को डाँट-डपट 
रहा हो। महाकवि माघ के लिए तो बहुत ही हलके शब्दों 
का प्रयोग हे । खण्डन स्वर्गीय साहित्यकारों की कृतियों 
का कीजिए, पर उन के लिए शब्दःप्रयोग तो शिष्टजनोचित 

चाहिए। में इसी बात पर झल्ला उठा और सम्पूर्ण ग्रन्थ 
के वैसे ग्रंशों पर एक लेख लिख कर 'माधुरी' में छपने भेजा । 
लेख में में ने बदला चुकाया था। शास्त्री जी के प्रति भी मेने 
aa ही शब्दों का प्रयोग किया था। लेख वापस आया और 
मिश्र जी का एक लम्बा पत्र भी आया । लिखा था--“एक 
लेख में विषय की स्पष्टता असम्भव हे । यदि आप विस्तार 
से लेखमांला के रूप में लिखें गे, तो हम 'माधुरी' में सहष 
छापे गे। परन्तु एक निवेदन हे कि भाषा संयत रखिए। 
शिष्ट भाषा में विषय की तक-युकक्‍्त आलोचना हो गी, तो 
प्रभावोत्पादन करे गी ।” 

मिश्र जी की सलाह मुझे बहुत अच्छी लगी । भाषा 
केसी अच्छी समझी जाती हैँ, यह मुझे ‘TAY जी से मालूम हुआ 
था और बड़े लोगों के किसी ग्रन्थ की आलोचना करते समय 
भाषा कंसी रखनी चाहिए, यह मिश्र जी के इस पत्र से 
समझा । पुराने साहित्यिकों के प्रति वेसे शब्दों का प्रयोग 
देख कर म॑ शास्त्री जी से चिढा था ;पर उस चिढ़ में यह 
भूल गया कि शास्त्री जी भी तो मुझ से बड़े हें। मिश्र जी ने 
मुझे यह बात समझाई। इस के लिए उनके प्रति मेरा आदर 
बढ़ गया। सम्पादक का काम किया। शास्त्री जी ने 
मिश्र जी को उस विवाद में जो झिड़कियाँ बताई थीं, में भूला 


न था । उस से मिश्र जी की इस सम्मति का मूल्य और भी _ 


बढ़ गया । 
कुछ ही दिनों में गुरुकुल वालों से मेरी अनबन धामिक 

मत-भेद के कारण हो गई और मे नौकरी छोड़ बीकानेर l 
गया । वहाँ सेठ भेरोंदान सेठिया की जैन-संस्थाग्रों में विद्या- 
लय भी चलता था । उसी में अध्यापक हो कर चला.गया । 
वहीं से 'साहित्य दर्पण” की 'विमला टीका' शीर्षक लेखमाला 
शरू की, जो दस महीने तक बराबर, माधुरी में छपती रही । 
ड्सी लेखमाला के कारण विद्वानों का ध्यान मेरी ओर गया । 
Go शालग्राम शास्त्री आचार्य द्विवेदी के भी घनिष्ठ मित्रों में 
थे ; पर इस में सन्देह नहीं कि द्विवेदी जी का मेरी ओर आक- 
षण इसी लेखमाला के कारण हुआ ; यद्यपि vel ने एसा 
प्रकट नहीं किया। इस लेखमाला के उत्तर में दो-तीन 
लेख शास्त्री जी के भी, 'माधुरी” में छे थे, जिन का उत्तर फिर 
सैं ने दो-तीन लेखों में दिया था ag बात सन्‌ १६२८-२६ 
की है। सन्‌ १९३० में द्विवेदी जी ने कहीं से मेरा पता- 
ठिकाना जान कर पहला कार्ड भेजा था, प्रोत्साहन तथा 
आशीर्वाद दिया था । 

इस लेखमाला के बाद एक दूसरी लेखमाला भी में ने लिखी 
छपाई--'विहारी सतसई और उसके टीकाकार । इस का मुख्य 
लक्ष्य to पद्मसिह शर्मा द्वारा उद्भावित (fao स० का) 
सुप्रसिद्ध 'संजीवन भाष्य था। यह्‌ लेखमाला पहले 'माधुरी 
में निकली--दो-तीन लेख निकले ; इसके बाद तीन-चार 
लेख 'गंगा? मासिक पत्रिका में निकले ; पर पूरी न छप पाई । 


. बीच में ही छपना बन्द कर दिया में ने। यह सब क्यों हुआ, 


अभी आगे मालूम हो जाए गा । इस लेखमाला का भी faz- 

ज्जनों पर वसा ही प्रभाव पडा, जैस। कि उस (पहली) लेखमाला 
का पडा था । 'द्विबद्धं सुबद्धं wala’ प्रसिद्ध हे। तब से फिर 
मुझे लोग भूले नहीं । 
यों मेरी साहित्यिक प्रतिष्ठा इन लेखमालाश़ों से खूब 
बढ़ी ; परन्तु एक बड़ा घाटा भी हुआ ! कुछ बड़े लोग 
मुझसे रुष्ट भी हो गए और यह रोष एक मण्डली में भीतर ही 
भीतर फेल गया ! पहली लेखमाला से शास्त्री जी के साथ 
उन के कुछ घनिष्ठ और लब्धप्रतिष्ठ मित्र भी मझ से रुष्ट हो 
गए थे, जिन में मुख्य थे--पं० पद्मसिह शर्मा ! 
शर्मा जी के प्रति मेरे हृदय में अत्यधिक सम्मान था, 

अब भी वेसा ही है। उनके 'संजीवन भाष्य! से हीमने 
समझा था कि व्रजभाषा-काव्य में भी वैसी खूबी हे । शर्माजी 
ही प्रधान साहित्य-महारथियों में प्रथम थे, जिन के प्रत्यक्ष दर्शन 
मेने कनखल में ही किए, जब गृरुकुल-काँगड़ी में काम करता 
था। व सुधा के विशेषांक के विशेष सम्पादक होकर 
लखनऊ (एक विशेषांक का सम्पादन करने) जा रहे थे और 
ण ईश्वरचन्द्र जी से 'कादम्बरी' पर कोई लेख लिखवाने 
के लिए आए थे। वे अपने मित्रों के पुत्रों पर भी पुत्रवत्‌ 
स्नेह रखते थे और यथाशक्य उन्हें आगे बढ़ाने का प्रयत्न करते 
रहत थ। इस तरह के उन के विशेष स्नेहभाजन जनों की 
एक मण्डली सी बन गई थी, जो अब भी चल रही है। उस 
मण्डली में पं० बनारसीदास चतुर्वेदी, Go श्रीराम शर्मा 
('विशाल भारत' के 'शिकारी' सम्पादक), मेरे मित्र पं० 

afaa शास्त्री एम० To, 'सप्ततीर्थ' Go हरिशंकर शर्मा आदि 


प्रमुज़ हैं । शर्मा जी का स्नेह मरे जेसे जनों पर भी रहता था, 


'पर दूसरे दर्ज का । परन्तु ऐसा भी उन का स्नेह कम सोभाग्य 


की बात न थी। कनखल में ही दूसरे साहित्य-महारथी 
श्री रामदास गौड़ एम० ए० के दर्शन हुए, जब वे गुरुकुल 
काँगड़ी में विज्ञान-विभाग के अध्यक्ष होकर आए थे। इन दोनो 


महान्‌ साहित्यकारों की सादगी, स्नेहशीलता तथा विद्वत्ता 


का प्रभाव मेरे ऊपर पडा । गौड़ जी का तो प्रथम कोटि 
का स्नेह मुझे प्राप्त हुआ । ऐसे महान्‌ साहित्यिक गुरुजनों 
के संस्मरण पृथक्‌ विस्तार से लिखने का विचार g । 

मुझे यदि यह मालूम होता कि 'विमला' को आलोचना 
से To पद्मसिह शर्मा मुझ से कुछ रुष्ट हो जाएँ गे, तो कदाचित्‌ 
में उस काम में हाथ ही न लगाता ।. कम से कम सोचता 
तो जरूर ही कि कया करता चाहिए। उन का स्नेह मेरी 
दृष्टि में साधारण चीज न था। यह भी सम्भव है कि वे 
मुझ से रुष्ट न हुए हों, केवल अपने मित्र (To शालग्राम शास्त्री) 
के प्रति अपनी निष्ठा भर निबाही हो। परन्तु मुझे ऐसा 
लगा कि वे मुझ से नाराज हो गए हैं । बीकानेर उन का एकाध 
पत्र भी मुझे प्राप्त हुआ ; पर कहीं कोई नाराजी का चिह्न 
न दिखाई दिया । कुछ दिन बाद बीकानेर छोड़ में पुनः 
हरिद्वार आ गया और एक स्कूल में काम करने लगा। तब 
यहाँ मुझे पता लगा कि शर्मा जी ने मेरी लेखमाला का जवाब 
दिलाने के लिए यहाँ एक विद्वान्‌ को प्रेरित किया था।. वे 

चाहते थे और To शालग्राम शास्त्री भी चाहते थे कि लेख- 
'माला के जवाब में कोई दूसरा ही लिखे, या जो कुछ लिखा 
'जाए, वह किसी दूसरे के नाम से छपे। यह उन्हे उचित न 
जँचता था कि मेरे जेस छोटे आदमी को जवाब शास्त्री जी 
स्वयं दे--'अनुहुंकुरुते घनध्वनि नलु गोमायुरुतानि केसरी ।' 
परन्तु शर्मा जी को इस काम में सफलता न मिली ! तब 
शास्त्री जी ने स्वथं ही वे दो-तीन लेख लिख-छपा कर ad 
गौरवान्वित किया ! 

यह सब जब मुझे मालूम हुआ, तो बुरा लगा। मन 
में आया, शर्मा जी को यह सब न करना था, मुझे ही पत्र लिख 
देना चाहिए था। उनके इस काम से में रुष्ट हो गया। 
“उस ससय में यह समझने में असमर्थ रहा कि सारस्वत प्रवाह 
को रोकना शर्मा जी ने कदाचित्‌ उचित न समझा हो, मेरे 
ऊपर स्नेह भी तदवस्थ हो और अपने विद्वान्‌ मित्र के प्रति 
कतव्य भी पूरा करना चाहा हो। दोनों बातें सम्भावित 
हृ। लड़का ही तो था, कुछ का कुछ समझ बैठा! इसी 
रोष का परिणाम यह दूसरी लेखमाला थी । सब खुलासा 
न हो, इसलिए नाम रखा था--'विहारी-सतसई श्रौर उसके 
'टीकाकार'। आलोचना भी व्यापक थी ; पर मुख्य लक्ष्य 
“था वही 'संजीवन भाष्य ।' 

माधुरी” में इस दूसरी लेखमाला के कई लेख छपने के 
बाद बृन्दावन-गुरुकुल के उत्सव पर जब शर्मा जी से भेंट हुई, 
at वे उसी प्रम से मिले--मन जरा भी मेला नहीं। उस 


CC-0. Gurukul Kangri Collection, Haridwar 


Digitized by Arya Samaj Foundation Chennai and eGangotri 


[ २६ ] 


समय कविरत्न Go हरिशंकर शर्मा भी साथ थे। उन प्रका- 
शित लेखों के कई श्रंशों पर उन्हों ने कुछ चर्चा भी की और 
कहा कि आपने कहीं-कहीं अनुचित डंक मारा हे । में ने कुछ 
अधिक स्पष्ट करने के लिए कहा, तो बोले 'अब लेखमाला 
पूरी हो लेने दीजिए।' 

परन्तु स्नेहपूर्ण व्यवहार उन का ज्यों का त्यों रहा । इसी 
समय शर्मा जी ने मुझे चाय पीना सिखा fear! अब तक 
प्रातः नित्य उनका तर्षण उन्हीं के इस पेय से कर रहा हँ-- 
शायद आगे भी यह नित्य कर्म न छूटे। वृन्दावन से फिर 
साथ-साथ आगरे तक यात्रा की थी। मथुरा में To क्षेत्र- 
पाल शर्मा से geet ने हम सबका परिचय कराया। To 
क्षेत्रपाल शर्मा बहुत पुराने साहित्यिक थे, फिर व्यापार म॑ पड़ 
गए थे। तो भी, सरसता न छूटी थी। शर्मा जी 'सेयाँ जी' 


“की दूकान पर बैठ कर कविता सुनने लगे, तो गाड़ी का समय 


ही चूक गया । आगरे वे एक ग्रन्थ लिखने जा रहे थे, प्रयाग 
की हिन्दुस्तानी एकेडेमी' लिखवा रही थी। सोचा था 
कि आंगरे में कबिरत्न to हरिशंकर शर्मा क यहाँ एकान्त 
में ठहर कर ग्रन्थ लिखें गे ; पर वहाँ एक एसी दुघटना सामने 
आ गई कि सब मनोरथ धूमिल पड़ गए । हम लोग आगरे 
पहुँचे ही थे कि कविरत्न जी एक साइकिल-सवार कौ ह्वा से 
ही धड़ाम से गिर पड़े और भारी चोट खा गए | पीड़ा ह 
बड़े जोर से चिल्लाया करते थे ! वेसी अवस्था में शर्मा of 

क्या ग्रन्थ लिखते ! 'कविरत्न! जी आखर त॑मूर बन ही गए ॥ 

सो, इन लेखमालाओं से मुझे प्रतिष्ठा का सुख तो मिला ; 
'किन्तु अपने बुजुर्गों का स्नेह कुछ कम होने की सम्भावना से 
दु:ख भी हुआ। पर यह दूसरी लेखमाला पूरी न छप पाई | 
'माधुरी' में कई लेख निकले । इसी समय पं० कृष्ण विहारी 
मिश्र इस पत्रिका से अलग हो गए। तब में ने अपनी लेख- 
माला, एक रजिस्टरी कार्ड भेजकर, वापस मंगा ली। श्री 
प्रेमचन्द जी ने 'माधुरी” में ही छपते रहने के लिए लिखा ; 
पर में न माना। लेखमाला वापस मँगा कर 'गंगा' को भेज 
दी। गंगा” में कई लेख निकले; पर इसी बीच शर्मा 
जी का स्वर्गवास हो गया। वज्रपात हुआ ! मैंने तार 
भेज कर “गंगा” में आगे उस लेखमाला का कोई भी अंश न 
छापने का आदेश दिया। और, श्रद्धांजलि के रूप में एक 
लेख लिखा, जो 'गंगा मे? ही छपने भेजा । बहुत लोगों ने 
आग्रह किया कि यह लेखमाला जारी रहनी चाहिए, अच्छी 
चीज हे; पर में मान न सका । जब सुननेवाला ही न रहा, 
तो बात कहने का फल क्या | 


लखमाला. वापस मगा कर फाड़ दी और इसके दो तीन 
मास बाद-- 


TR को नोटिस देना पड़ा | 


यह घटना कदाचित्‌ १६३१ की हे; पर प्रसंगवश यहीं बतला 
दी गई । लेखमाला पर जो पारिश्रमिक ठहरा था, 'गद्धा सं 
अब तक न आया था । नाममात्र का पारिश्रमिक था, एक 

रुपया प्रति पृष्ठ, कुल इकतीस रुपए बैठते थे। पाण्डलिपि 
भजनं से पहल ठहर गया था । सम्पादक जी ने लिखा था कि 

गद्भा' की स्थिति 'माधुरी' जेसी नहीं है-एक रुपया प्रति पष्ठ 
दे सके गे। में ते स्वीकार कर लिया था । उस समय पारिश्रमिक 
की दर एसी ही कुछ थी ; फिर इतनी लम्बी लेखमाला ! ag 
पेसे की परवाह भी नथी । छोटा परिवार था । खाने योग्य 
पसे अध्यापन-वृति स आ ही जाते थे। परन्तु ठहराया हुआ 
पारिश्रमिक जब चार मास तक न आया और 'सम्पादक जी 
दौर पर गए ह॒ इस तरह को बातें सहायक सम्पादक जी 
लिखने लगे, तब मुझे गुस्सा आ गया ! और सब काम चल 
रहे हैं और इस जरा से काम के लिए ये बातें ! में ने रजिस्टरी 
नोटिस दे दिया । लिख दिया कि “एक सप्ताह के भीतर 
पारिश्रमिक न आ गया, तो अदालत में दावा कर दिया .जाए गा 
At अदालती खर्चे की जिम्मेवारी भी आप पर होगी । ” 
नोटिस पहुँचते ही पूरा पारिश्रमिक तार-मनीआडर से आ 
गया । पीछे-पीछे सम्पादक जी का पत्र भी आया कि आप को 
एसा उतावला में न समझता था। TST का मेरे पास आना 
बन्द हो गया ; पर जब इस का महत्त्वपूर्ण विशेषाङ्क-'गङ्गाङ्ध' 
निकला, तो मेरे पास 'सम्मत्यर्थ' भेजा गया । विशेषाङ्क बहुत 
अच्छी सम्मति के योग्य था ही । एक कार्ड पर सम्मति लिख 
भेजी और गङ्गा’ फिर आने लगी । परन्तु फिर कभी में ने 
al से पारिश्रमिक न ठहराया, न लिया । 

हाँ, प्रयाग की 'सरस्वती' से भी पारिश्रमिक के ही प्रश्‍न पर 

उन दिनों मेरा झगड़ा हो गया था । बहुत दिन तक 'सरस्वती” 
का आना बन्द रहा और फिर जारी हुआ, फिर बन्द हुआ । 
ये सब पत्र-पत्रिकाश्रों के संस्मरण यहाँ दे कर इधर-उधर 
भटकना ठीक नहीं हे । इतना समझ लीजिए कि किस तरह 
में लोगों को नाराज करता रहा ! 

इस “प्रथम उन्मेष? की एक घटना यह्‌ हे कि-- 


सें 'साहित्य-रत्न' बनने चला था ! 


बात यह हुई कि बीकानेर में मेरे उस प्रथम पुत्र का शरीरान्त 
हो गया , जिसे गोद में ले कर हम लोग 'सुधा' तथा 'चाँद' का 
अमृत पीने भटकते रहे ! इस घटना का ऐसा मर्मान्तक प्रभाव 
मेरे ऊपर पड़ा कि बीकानेर की वह अच्छी नोकरी छोड़ कर 
कितने ही दिनों तक इधर-उधर यों ही भटकता रहा ! गृहिणी 
को उस के पितृ-गृह छोड़ आया था ; यह ख्याल कर के कि 
वहाँ जी बहल जाए गा । में प्रयाग पहुँचा । यमुना के उस 
पार, एकान्त स्थान में, 'हिन्दी-विद्यापीठ' जा टिका । पेसे पास 
थे । आटा-दाल मोल मंगा लेता था, लकड़ी-ईन्धन FIT 
उधर से इकट्ठा कर लेता था और अपने हाथों रोटी बना- 


खा लेता था । उस समय विद्यापीठ के आचार्य थे मेरे मित्र. 


श्री रामाज्ञा द्विवेदी 'समीर' । छात्र परीक्षाश्रों के फार्म भर 


रहे थे । कुछ छात्र 'उत्तमा परीक्षा' के भी थे | वे मुझ | 


से भी मदद लिया करते थे । मेंने सोचा, यों ग्रन्थों का 
पारायण हो ही रहा है, तो में भी Saar’ में क्यों त वठ 

जाऊं ! मन उलझ-बहल जाए गा, यह बडा लाभ | | 
दिनों इस परीक्षा में शास्त्री-आचाये आदि न बैठ सकते थे ; 
क्योंकि इन परीक्षाओं में हिन्दी का प्रवेश हीन था। परन्त 
में ने मध्यमा ('विशारद') परीक्षा बहुत पहले पास कर रखी 
थी। तब 'उत्तमा' में बहुत कम परीक्षार्थी बैठते थे, और केन्द्र 
केवल एक था -प्रयाग । 'समीर' जी से सलाह ली । उन्हों ने 
भी कहा, ठीक हैं ; फार्म भर दीजिए | 

'उत्तमा' का फार्म भर दिया। शुल्क भेज दिया । ग्रन्थ देख 
गया । परन्तु परीक्षा होने के कोई डेढ़ मांस पहले एक दिन 
'सम्मेलन-कार्यालय से वापस आ कर 'समीर' जी ने कहा-- 
“आप के मौखिक परीक्षक कोन नियत हुए हं, जानते हें ? ” मेरी 
जिज्ञासा पर geet ने कहा-'श्री आनन्दी प्रसाद श्रीवास्तव उत्तमा 
के मौखिक परीक्षक नियत हुए हें ।' 'समीर' के इस झोंक ने 
मुझे उड़ा कर परीक्षा से बहुत दूर ले जा कर पटक दिया ! 
मेरे परीक्षक श्रीवास्तव जी ! हद हो गई ! ' यदि कापियाँ 
उन के पास जातीं, तो भी कदाचित्‌ सहं लेता । परन्तु उन 
के सामने केसे खड़ा होऊं गा ! यह सोच कर सम्मेलन 
पर जल-भुन गया । कार्यालय पहुँचा और देखने के लिए 
अपना फार्म माँगा । जान-पहचान थी ही । फार्म हाथ में 
आते ही में ने फाइ-फूड़ कर उस के टुकड़ेंटुकड़े कर दिए 
और वे टुकड़े फेंक दिए। कार्यालय के कर्मचारी यह सब 
देखते रहे ! at क्या आप परीक्षा न दें गे? शुल्क वापस 


'न मिले गा / इस के उत्तर में में ने कहा--शुल्क की 


३ 

चन्ता नहीं, न मिले । में वापस विद्यापीठ पहुंचा, 'समीर' 
जी से सब बतला दिया और कई समाचार-पत्रों में भी छपा 


दिया कि sanr के परीक्षक श्री आनन्दीप्रसाद श्रीवास्तव. 


जैसे लोग होते हें, तब. इस की क्या इज्जत रहे गी ? बस, 
फिर में ने कभी भी 'साहित्यरत्न' बनने की इच्छा न की। 
विद्यापीठ से ही में ने पत्र-व्यवहार हरिद्वार के स्कूल में आने 
के लिए किया श्रौर पुनः इस रमणीय स्थान में आ गया । 
जव में इस स्कूल में आया, केवल BS दर्जे तक यह था। 
इसी लिए वेतन बिलकुल कम था, ४०) रु० मासिक ; जो 
प्रति वर्ष २।।) ₹० की वृद्धि से कुल ६०) तक पहुँचना था । 
'म्यूलि० To वी० स्कूल'। मुझे वेतन की चिन्ता न थी, 
हरिद्वार में रहने की इच्छा थी । सन्‌ १९२९ में इस स्कूल 
में आया और ३० में स्थायी हुआ ; परन्तु इसी समय 
सत्याग्रह या 'सविनय अवज्ञा आन्दोलन कांग्रेस ने छेड़ 
दिया । में भी कूद पड़ा, काम किया और सरकारी चेयरमेन 
fao ह्यूम ने 'आस्तीन का साँप' तथा 'जोरदार कांग्रेस-वर्कर' 
के खिताब दे कर-- 
बर्खास्त कर दिया ! 


साथ ही वेतन भी उस मास का जब्त कर लिया ! अब में 
खुल कर काम में लगा । साथ ही एक पुस्तक-- 


“रस और अलड्कार' 
इसी समय लिखी, जिस में आदि से अन्त तक, सब के संब 


CC-0. Gurukul Kangri Collection, Haridwar 


उदाहरण ऐसे गढ़ कर रखे, जो प्रचलित आन्दोलन को a 
करने वाले थे । यहाँ तक कि me तथा 'बीभत्स' रस के || 
उदाहरण भी राजनेतिक पुट के थे । यह पुस्तक 'हिन्दी ग्रन्थः !!| 
रत्नांकर कार्यालय' ( बंबई ) में तुरन्त छपी श्रौर gd ही | 
बंबई-सरकार ने जब्त कर ली! फिर भी, ठहरा हुआ 
'पारिश्रमिक मुझे TH जी ने भेज दिया। तब "साहित्य की 
'उपक्रमणिका' नाम की पुस्तक लिख कर भेजी और प्रेमी. || 
जी ने ही इसे भी प्रकाशित किया । “रस और अलंकार' | 
में ने-- 


जब इस पुस्तक की प्रति महर्षि को में ने भेंट की, तो 
'पढ़ कर हँसते हुए बोले--“बड़ा तेज बधार लगाया हे, मिर्चों 
at! जीरा आदि का बधार देते, तो अच्छा रहता ।” में 
ने हाथ जोड़ कर कहा--“महाराज, भूतों को भगाने के लिये 
मिर्चों की ही धूनी ठीक रहती हे । महर्षि मुसकुराने लगे । 


इस उन्मेष में मुझे अपने एक लेख पर काफी अफसोस 
रहा ! 'वियोगी हरि” जी की वीर-सतसई” निकली थी । 
में वीर-रस का प्रेमी हूँ ग्रोर उस. समय वीर रस के जो दो 
मासिक पत्र निकलते थे--आगरे से वीर-संदेश' और दिल्ली 
से 'महारथी'--उन में बराबर कुछ न कुछ लिखा करता था ; 
प्रेम से, कुछ भी उन से लिए बिना ! “वीर-सतसई? का 

महर्षि मालवीय जी को सर्मापत किया था 


एक छात्र की आलोचना कर बेठा! 

विषय मेरे लिए प्रिय था; पर कविता की दृष्टि से वह मुझे 
अच्छी चीज न जँची थी । हाँ, कुछ दोहे जरूर अच्छे लगे | 
इसी समय Go चन्द्रबली पाण्डेय का एक आलोचनात्मक 
लेख mad में gni 'वीर-सतसई' के एक दोहे 
को, न समझ सकने के कारण, पाण्डेय जी ने बहुत 
रही ठहराया था। शीर्षक था--वीर-सतसई का एक 
दोहा ।' वस्तुतः इस सतसई के चार-छह सर्वोत्कृष्ट दोहों में 
वह एक था, जिसे पाण्डेय जी ने सब से रद्दी समझ लिया था ! 

मुझे बुरा लगा और मेने एक लेख में उस दोहे को खूबियाँ 
समझाई, 'सरस्वती' में ही छपने भेज दिया। लेख में 
पाण्डेय जी को, काव्य न समझ कर गलत-सलत लिख डालने के 
कारण, कुछ डाँट बताई थी । मेरा यह लेख छपने के बाद 
'सरस्वती-सम्पादक ( Fo देवीदत्त शुक्ल ) से मालूम हुआ 
कि उक्त पांडेय जी तो एक छात्र हे--हिन्दू विश्वविद्यालय में 
एम० ए० में पढ़ रहे हे । मुझे यह जान कर बहुत दुःख हुआ । 
मन में आया कि यह होनहार छात्र कहीं हतोत्साह न हो जाए ! 

में ने कभी भी अपने से छोटों को कोई कड़ा जवाब साहित्य में 
नहीं दिया हे, केबल इस लेख को छोड़ । सो, यह भी अनजाने 
गलती हुई। में ने स्वर्गीय साहित्यकारों पर भी कभी कोई 
कड़ी आलोचना नहीं की है और वर्तमान बुजुर्गों को भी बचा 


कर चला g-ga अपवाद हैं To शालग्राम शास्त्री, Fo पद्म 


सिंह शर्मा, सेठ कन्हैया लाल पोदार और बाबू गुलाब राय 
एम० To | इनको कृतियों की कड़ी आलोचनाएँ में ने की हैं; 

पर विशेष कारण स । दो के सम्बन्ध में =a हो 
चुका है, शेष दो के सम्बन्ध में आगे बताया जाए गा, जव प्रसंग 
आए गा । 


उपसंहार 
इस तरह यह प्रथम उन्मेष गया । सन्‌ १९३० में फिर 
में आगरे चला गया था, जहाँ पं० श्रीक्षष्णदत्त पालीवाल 
अपने प्रान्त में सबसे तेज, आन्दोलन चला रहे थे। पालीवाल, 
उस समय दूसरे 'सरदार पटेल' हो रहे थे। आपने भी 'नारखी' 
में कर-बन्दी आन्दोलन शुरू कर दिया था। उन्हीं के साथ 
में भी जा जुटा था। 
पालीवाल जी प्रान्त में सब से गरम योद्धा थे। उन के 
सम्बन्ध में मेरा एक दोहा हें, जो 'तरंगिणी' में छपा था-- 
देखी तो में गजब की, बिजुरी पालीवाल ! 
होत गरम अति छनक में, जासों नेनीताल ! 
नैनीताल उस समय प्रान्तीय अंग्रेजी-शासन की ग्रीष्मकालीन 
राजधानी थी । 

स्वाद बदलने के लिए सन्‌ ३०-३१ की कुछ मजेदार 
घटनाएँ लीजिए, जिन का सम्बन्ध साहित्य से तो नहीं, पर इस 
` साहित्यिक से सीधा है । इन घटनाश्रों में एक लखनऊ-स्टेशन 
की है, जहाँ मुझे-- 

एक बहुरूपिए ने तंग कर दिया था ! 

किस्सा यों हे। सन्‌ १९३१ का 'स्वातंत्र्य-दिवस' 
आनेवाला था । उस समय 'सरकार” ने हमारी “स्वतंत्रता 
की प्रतिज्ञा भी जब्त कर ली थी, जो कुछ दिन पहले अपनी रावी 
नदी क तट पर (लाहोर में) हमने की थी श्रो र जिसे 'स्वतंत्रता- 
दिवस” पर सामूहिक रूप से दुहराना था। प्रान्तीय 
कांग्रेस (लखनऊ) को उक्त प्रतिज्ञा की कुछ छपी हुई प्रतियों 
को जरूरत थी और पालीवाल के सेनिक प्रेस' के अतिरिक्त 
अन्य कहीं छपना कठिन था। पालीवाल जी अपनी चार 
मास को सजा काट कर आ गए थे और बड़ी चतुराई से आन्दो- 
लन का संचालन कर रहे थे। उस समय नजरबन्दी की बात 
न थी, दो-चार मास की जेल को सजा होती थी। लोग छुट 
कर आते थे, फिर जाते थे; यही तरीका था। 'खूब काम 
करो” मुख्य बात थी। 

पालीवाल जी ने छिप-छिपा कर प्रतिज्ञा की कोई पाँच सो 

प्रतियाँ छपवा डालीं । अब इन्हें लेकर लखनऊ कोन : | 
में भाई महेन्द्र जी के घर में नीचे के एक कमरे में रहता था । 
किराया वे कुछ न लेते AL जो कुछ पास था, खा चुका था । 
कुछ कर्ज भी हो गया था। चि० मेधुसूदन उस समय दो-ढाई 
वर्ष का था और चि० सावित्री अपनी मा क पेट में थी । प्रसव- 
प्रबन्ध के लिए चिन्ता थी। एक काम मिल गया। आगरे 
के प्रकाशक' 'गया प्रसाद US सन्स' के यहाँ से भाई महेंद्र के 
द्वारा एक पुस्तक लिख देने के लिए फर्माइश आई। रायल्टी 
१५% ठहरी और उसमें पेशगी में ने कुल ५०) रु० मंगा लिए, 
जो तुरन्त आ गए। में 'काव्य-प्रवेशिका' लिखने की तयारी 
में था कि पालीवाल जी ने बुला कर कहा--“वाजपेयी जी, 
आपको लखनऊ जाना हो गा। स्वतंत्रता की प्रतिज्ञा 
प्रान्तीय कार्यालय में अवश्य पहुँचाना हे । जोखिम का काम 
है। मामूली आदमी से हो नहीं सकता ।” नेता की आज्ञा 
थी । स्वीकार की । फिर उन्हों ने समझाया--' 'देखिए, अमीन्‌- 
होला पाक में प्रान्तीय कांग्रेस का दफ्तर Z| वहाँ जा कर 
श्री मोहन लाल सक्सेना को ही बंडल दीजिए गा, और किसी 
को नहीं । वे मंत्री हें।' ; 
तब पालीवाल जी ने लखनऊ जाने-आने का रल-भाड़ा 
दिया और समझा दिया कि खहर के कपड़े मत पहन जाइए शा | 
प्रतिज्ञा-पत्रों का dar हुआ बंडल में ने लिया और कपड़े में 
लपेट कर तकिया की तरह बना लिया। घर आ कर खून 
अच्छी तरह हिफाजत से बिस्तर में बांध लिया | गृहिणी को 

वे ५०). रु० दे दिए और मे लखनऊ चल पडा । लखनऊ 
का सब काम कर के में स्टेशन पर आया, गाड़ी की प्रतीक्षा में था, 
टिकट मिलने ही को थे कि एक सज्जन बेंत हिलाते हुए मेरी ओर 
आते दिखाई दिए। धोती, खाकी कमीज और सिर पर 
दुपल्ली टोपी । पुलिस का सिपाही में ने समझा । मेरे पास 
ही आ कर आप बोले-- | : 

“चलिए, आप को कोतवाल साहब बुला रहे हें ।” में ने 
समझा कि कुछ भेद खुल गया ! बुरे मौके गिरफ्तार हुआ ! 
प्रसव-काल निकल जाता, तो ठीक रहता । पर अपना बस 


कया था ! सोचा कि पूछूं, बात क्या है। पूछा भी। उसने. 


कहा--“मुझे कुछ पता नहीं, आप जल्दी चलिए । न चलना 
हो, तो वेसा कहिए।” उस समय प्रत्येक सिपाही बादशाह 
था ! झगड़ा बढ़ाना वहाँ ठीक न समझा और चलने के लिए 
उठ खड़ा हुआ । त्यों ही उसने झुक कर बड़े अदब से सलाम 
किया “जय हो महाराज ! ” अब दिमाग हलका हुआ। एक 
'इकन्नी निकाल कर उसके सामने की, तो कहने लगा--' 'हुजूर, 
कितनी मुसीबत से बच गये और एक इकन्नी ! ” किसी तरह 
आफत टली ! 


'दही-बड़े' की बात 


एक दिन 'टाउन हाल' के सामने बहुत बड़ी सभा “भगत- 
सिह-दिवस' मनाने के लिए जमी । पुलिसवाले रिपोर्ट लेने आते 
थे, तो उन को रक्षा के लिए एक पूरा सशस्त्र दस्ता सुसज्जित 

रूप में साथ आता था। सभा में खूब व्याख्यान हुए। में 
oft बोला, वरन बोल ही रहा था कि एक जोर का धडाका हुआ ! 


भगदड़ मच गई। पुलिसवालों ने कई भागनेवाले कांग्रेसियों 


को वहीं पकड़ लिया। सभा इसी भगदड़ में विसजित हो 


गई। पकड़े हुए व्यक्ति हवालात में बन्द कर दिए गए। 
बाद में जाँच-पड़ताल हुई, तो पता लगा कि वहाँ पक्के फर्श पर 
'किसी ने पटाखा रख दिया था, जो दब कर फूट गया था ! 
इस जाँच के बाद वे सब “क्रान्तिकारी' छोड़ दिए गए, जो पकड़ 
लिए गए थे ! इस घटना के वर्णन में एक कविता में ने उसी 
समय लिखी, जो 'सेनिक' में छपी थी। वह यों है-- 

उरद की दारि दरि बीबी ने बनाए बरे, 

दही में सराए at कठौता भूरि भरि गो! 

भए पेट-भेंट, में ने दाबि-दाबि भरे निरे, 

गरे लौं गरीब पेट ससक सो भरि गो! 

हाय अधरातक अचरजु महान भयो, 

उमड़ि-घुमड़ि पौन ws दे निकरि गो! 

काहू ने रपोट करी, आयो कोतवाल धाय, 

पकरि के मोहि कह्यो--बम्म किते फटि गो? 
‘ag समय ही ऐसा था! फिर भगतसिंह दिवस! 


- फिर हरिद्वार वापस 


इसी समय 'गान्धी इविन - dae’ हुआ, जिसमें एक शतं 
यह भी थी कि जिन लोगों को आन्दोलन में भाग लन क कारण 

सरकारी नोकरी से बर्खास्त कर दिया गया हे, उन्हें वापस फिर | 
(नोकरी में) ले लिया जाए गा। इस सुविधा का फल मङ्ग | 
भी मिला । में पुनः हरिद्वार आया । श्रीमती जी a | 
चि० सावित्री को गोद में लिए थीं। हरिद्वार आकर में ने | 
अपनी नौकरी से बचा हुआ समय साहित्य-सेवा मे उतना नः 
लगा कर समाज-सुधार के कामों में लगाना शुरू कर दिया | 
तीर्थ-सुधार के कुछ ऐसे काम किए कि तीथे-पुरोहित (पडे) 
नाराज हो गए। हरिजन-उद्धार के लिए भी कुछ किया। | 
आगे चल कर 'हरिजन-सेवक संघ” की जिला कमेटी का दो | 
वर्ष तक मंत्री भी रहा--जिस से कि यहाँ के 'अतिसनातनी' | 


लोग अति नाराज हो गए। फिर सन्‌. १६३८ में कुम्भ 
क महान्‌ मेले पर तो एक बहुत बड़ा काम में ने अपने सिर 


ले लिया, जिधर किसी ने कभी ध्यान ही न दिया था! 
साधुओं में एक फिरका 'नागा' लोगों का भी है । नागा 
साथुओं के 'निरंजनी” 'निर्वाणी' आदि अखाड़े करोड़ों की 
सम्पत्ति रखते हें। इनके अखाड़ों का प्रबन्ध पंचायती (जन- 
तंत्रात्मक) हे, बड़ा सुन्दर । यह जनतत्रःप्रणाली इन की बहुत 
पुरानी हे, अंग्रेजों से सीखी हुई नहीं हे । अखाड़ों का प्रबन्ध 
करने के लिए जो कोठारी-सेक्रेटरी आदि ( 'महन्त' ) पंचायत 
द्वारा नियुक्‍त होत हे, उन्हें दस-दस या पन्द्रह-पन्द्रह रुपए मासिक 
जेब-खर्च के लिए मिलता है--जमा-खर्च के काम लाखों के करते 
हें। कोई चुरा-छिपा कर बचा ले, यह और बात है । परत्तु 


कका 


शिकायत होने पर पंच गुप्त जाँच कराता है और शिकायत 

सही होने पर अपराधी बुरी तरह निकाल दिया जाता है। 
यदि ट्ट्टी फिर कर अपराधी आया हे, तो निर्वासन की आज्ञा 
होते ही वह अखाड़े के बाहर जाकर हाथ धोए गा ! फिर उसे 
अपने 'आसन' पर भी नहीं जाने दिया जाता। मेरे सामने 
इस तरह के कई निर्वासन हुए हें। नागा साधुझ्रों में कितने 
ही शिक्षित भी हें। आजाद साधुओं की अपेक्षा इन में 
कुप्रवृत्तियाँ भी कम हैं । परन्तु इन की एक प्रवृत्ति मुझे बहुत 
भही लगी कि कुम्भ के मेले पर ये लोग कपड़े उतार कर एकदम. 
'दिगम्बर' हो जाते हें ग्रौर जमात के रूप में गाजे-बाज के साथ 
स्तान करने जाते हें। एक लंगोटी भी लगाए रहें, तो भी 
ठीक ! 

सन्‌ १९३८ का हरिद्वार-कुम्भ आने को था। में ने 
नागा साधुश्रों की इस प्रथा का विरोध करने का निश्‍चय किया। 
चर्चा शुरू की। सनातनी नेता To गणेशदत्त गोस्वामी से 
जिक्र किया, तो वे कन्धा डाल गए! बोले, “यह सब ठीक 
तो नहीं, पर बहुत पुरानी प्रथा हे । मिटाना भी ठीक ah 

आर्यसमाजियों से बात की, तो sel ने कहा--“भाई, 
यह तो सनातनी लोगों का अपना घरेलू काम है। हम लोग 
क्या करें!” 

यही नहीं, आगे जब में ने आन्दोलन चला कर इस प्रथा का 
घनघोर विरोध किया, तो आर्थसमाज के पुराने नेता ग्रोर हमार 
हिन्दी-जगत्‌ के महारथी पं० नरदेव शास्त्री वेदतीर्थे ने नागा 
साधुरों का तथा उन की इस प्रथा का समर्थन किया, जिस से 

हमारे आन्दोलन को धक्का लगा और उन्हें बल मिला! 
मेरे इस आन्दोलन क॑ समर्थन में राजषि टंडन तथा प 
जवाहर लाल नेहरू आदि नेताओं ने पत्र लिख कर भेजे थे, 
Taree में ने प्रकाशित करवा दिया था । इन पत्रों से मेरे काम 
को बल मिला । इतने जोर का आन्दोलन हुआ कि नागा 
साधुद्रों में नित्य ही इस पर विचार-विमर्श होने लगा । परन्तु 
अधिक संख्या उन को थी, जो किसी भी तरह अपनी यह प्रथा 
छोड़ने के पक्ष में न थे। सँनिक-प्रवृत्ति नागा साधुओं में आदि 
से ही हे। तलवारें और भाले चमचमा रहे थे | 
इधर में ने सत्याग्रह करने की घोषणा कर दी थी । जनता 
में तरह-तरह की चर्चाएँ फेल रही थीं। कांग्रेसी भाई बिलकुल 
तटस्थ थे; पर टंडन-नेहरू आदि के पत्र प्रकाशित हो जाने से 
यह कहा जा रहा था कि कांग्रेस यह सब करा रही है और लखनऊ 
से पाँच या दस हजार स्वयंसेवक सत्याग्रह करने आनेवाले हैं! 
प्रान्त में कांग्रेसी मंत्रिमंडल था और उस समय कुछ डर भी 
'पेदा हो रहा था। यही कारण हे कि मेरी जान बची रही। 
'फिर भी, मुझे बहुत सावधान रहना पड़ता था । 
जैसे-जैसे मेला समीप आता जाता था, तीर्थ-पुरो हितों में 
बेचेनी फेल रही थी ! मेला-आफिसर दफा १४४ लगाने की 
सोच रहे थे! नित्य ही 'भले? लोग मेरे पास आते थे और मेले 
पर सत्याग्रह न करने को कहते थे। नागा साधुग्रों में एक 
अच्छे सन्त हे-स्वामी चन्द्रशेखर गिरि जी। संस्कृत के 

है । किसी समथ हम दोनों साथ-साथ रहे-पढ़े हें । वे एक दिन 
आए और बोलें--“मेरी बात आप मानिए। मेले में कोई 
सत्याग्रह जेसा काम न कीजिए। मेला तो खराब हो ही 
जाए गा, खून-खराबी भी हो सकती हे । इतनी प्ररूढ़ yank 
इस तरह नहीं उड़ाई जा सकती हें । वस कुछ लोग आपकी 
बात पर सोच-विचार कर रहे हें।” 

स्वामी जी की बात में ने मान ली। अखबारों में सूचना 
छपा दी कि मेले में सत्याग्रह न किया जाए गा, न और किसी 
तरह से विरोध-प्रदर्शन हो गा। इस सूचना से वातावरण 
एकदम शान्त हो गया । में ने भी सुख की साँस ली। तरह- 
तरह की कल्पनाएं प्रतिक्षण उठा करती थीं ! 

मेला समाप्त हुआ। हरिद्वार म्यूनि० बोर्ड में अबतक 
चेयरमेन सरकारी आफिसर (wal के सब डिवीजनल 


आफिसर) हुआ करते थे। कांग्रेसी मंत्रिमंडल ने निर्णय दिया. 


कि बोड में गैर-सरकारी चेयरमेन हो। कांग्रेस ने एक तीर्थ 
पुरोहित (सरदार To TATA शर्मा) को टिकट दिया 
और वे बोर्ड के चेयरमैन हुए। सरदार साहब ने पद सँभालते 
ही एक 'परिपत्र' छपा कर प्रकट किया कि हम रिश्वत आदि 
बुराइयाँ हटाएँ T | i 

में ने सोचा कि अपना मंत्रिमंडल और अपना बोडे, अपना 
चेयरमैन ; बड़ा अच्छा अवसर है बुराइयाँ दूर करने के लिए | 
में ने मदद पहुंचाने कां निश्चय किया। क्रान्ति नाम का 


एक छोटा-सा स्थानीय साप्ताहिक पत्र निकलवाया। में 

तो बोर्ड के हाई स्कूल में अध्यापक था ; प्रत्यक्ष कुछ कर न 
सकता था; इस लिए नाम के संपादक बने To कल्याणदत्त शर्मा 
और काम सब मेरे जिम्मे। 'क्रान्ति' के द्वारा रिश्वतखोरी 
के विरुद्ध धुँआधार आन्दोलन में ने शुरू किया । रिश्वतखोर 
अधिकारी तथा मेंबर तिलमिला उठे । अनेक मेंबर चेयरमेन 
साहब की पार्टी के ही वेसे थे! चेयरमेन साहब ने मुझे बुला कर 
समझाया ; परन्तु छोड़े हुए तीर को में वापस न ले सका ! 
aa “डिस ग्रोबीडिएंट” कर के मुझे बर्खास्त कर दिया गया ! 
कांग्रेसी-मंत्रिमंडल था, में ने अपील की । अपील faan- 
नुसार भेज दी गई। फिर में लखनऊ गया और सेक्रेटरिएट 
में श्री विजयलक्ष्मी पंडित से भेंट की। उस समय आप 
स्वायत्ततशासन की मिनिस्टर थीं और खेर साहब आपके 
पार्लमेंटरी सेक्रेटरी थे। दोनों के कमरे बराबर-बराबर थे 
बीच में एक पर्दा पड़ा था । श्रीमती पंडित से मेरी बात-चीत 
“कहिए, क्या बात हे?” 
में हरिद्वार म्यूनि० als के हाई स्कूल में अध्यापक था | 
बो में साधुग्रों का तथा तीर्थ-पुरोहितों का जोर हे। में ने 
कुछ समाज-सुधार के काम वहाँ किए ; इस से वे लोग नाराज 
हो गए और मुझे नोकरी से अलग कर दिया 1” 
-- तो आप समाज-सुधार के काम करते ह, या बच्चों को 
पढ़ाते हं?” 
“बच्चों को तो पढ़ाता ही हूँ और इस काम में 8९% 


\ 

सफलता परीक्षा-परिणाम बता देते हें ; पर अपने बचे 
समय का उपयोग में ट्यूशन आदि में न कर के कुछ समाज- 
सुधार के कामों में लगाता हूँ ।” 

हुए 


“आप समाज-सुधार के काम करते ही क्यों हें? किस ने 


८ ङ हा हे ? ” 


“आप ही लोग वेसा कहते हें कि अध्यापकों को समाज- 


“सुधार के कामों में मदद करनी चाहिए ।” 


“में ने कब वेसा कहा हे?” 
“आप ने तो नहीं, पर पं ० जवाहर लाल नेहरू ने तो सैकड़ों 


वार वेसा कहा है ।” 


“तो फिर उन्हीं के पास जाइए ।” 

“उनके ही पास पहुँचता, यदि वे प्रान्त के स्वायत्त-शासन- 
मंत्री होते ।” 

“अच्छा, तो कहिए, क्या काम आप ने समाज-सुधार के 
किए?” 

“हरिजन-अभ्युत्यान आदि के काम करता रहता हूँ और 
सबसे बड़ा काम पिछले हरिद्वार-कुम्भ मेले पर नागा साधुओं के 
वारे में आन्दोलन किया कि वे एकदम दिगम्बर हो कर न निकला 
करें, कमसे कम एक लंगोटी तो जरूर लगाए रहा करें।” 

“एसा आप ने क्या समझ कर किया ? ” 

“यह समझ कर कि हमारी नागरिक व्यवस्था के विपरीत 
वैसा प्रदर्शन पड़ता है और लोग उसे अच्छा नहीं समझते 
R” 

“आप ने यह कंसे समझा कि नागा साधुओं के उस प्रदर्शन 
को लोग अच्छा नहीं समझते ? ” 

अब में जल-भुन गया । Fo जवाहर लाल नेहरू की बहन 
ने यह कहा! में ने आंखें तो नीचे कर लीं और अत्यन्त गम्भीरता 
से निवेदन किया- 

“में ने पुरुष-वर्ग के तो agal व्यक्तियों से चर्चा की, | 
सब ने इस से असंतोष प्रकट किया । टंडन जी ने तथा नेहरू 
जी ने भी वेसा ही कहा ; परन्तु में ने स्त्रियों से नहीं पूछा कि 
वे उसे कसा समझती हें ! हाँ, मेरी स्त्री तो aa प्रदर्शन को 
ठीक नहीं समझती हे ।” 

इतना कह कर में ने आँखें ऊपर कीं, तो देखा कि श्रीमती | 
पण्डित का गौरवर्ण वदन एकदम अरुण हो गया हैँ और आंखों | 
में भो वही रंग ! बोलीं- | 

“आप से मेरी कतई सहानुभूति नहीं है और आप को 
हगिज बहाल न किया जाए गा।” | 

अब ग्रौर कुछ बोलना में ने बिलकुल ठीक न समझा। | 
कुर्सी से उठा ग्रोर हाथ जोड़कर 'नमस्ते' करता हुआ दरवाजे से 
बाहर चला आया | ¢ 

उस समय टंडन जी बीमार थे। पुरी से जलवायु बदल 
कर तुरन्त वापस आये थे। लोग मिलने कम पाते थे। | 
मेरा ध्यान उधर ही था। परन्तु शिमला-'सम्मेलन' में में 
एक मामले में उन्हें बहुत तंग कर चुका था-नाराज हो गये थे वे ! 
कई घंटे झमेले में लग गए थे, मेरी एके वैधानिक जिद के कारण | 

पर, और जाता भी कहाँ ? गया, और सब हाल बताया, तो 
बहुत नाराज हुए! बोले, तुम वहाँ इस तरह गए क्यों? 
फिर अपने सेक्रेटरी से कहा--फोन पर खेर को बुलाग्रो। 
लठिया टेकते हुए आप फोन पर गए-- 

“हाँ, खेर हें न! 

“जी, प्रणाम ।” 

“आप झांसी म्यूनि० बोर्ड को छोड़ आए, तब से उसकी 
क्या दशा हो रही है! बहुत गड़बड़ gl और देखिए, 
हरिद्वार से पंडित किशोरीदास वाजपेयी का कोई केस आया 
हे क्या? फाइल आपने देखी ?” 

“जी, फाइल देखी हे । चेयरमेन, कमिश्नर तथा हमारे 
(गवर्नमेंट) सेक्रेटरी ने भी बुरा ही बुरा लिखा हे ।” 

“वह तो लिखें गे ही ; पर आपने भी कुछ देखा?” 

“मैं तो कुछ सोच नहीं पाया हूँ ; पर वाजपेयी जी अभी 
थोड़ी देर पहले यहाँ आये थे और मिनिस्टर साहिबा से मिले 
थे। कुछ ऐसी बातें कीं, जिस से कि वे बहुत नाराज हो 
गई हें 1” 

“वाजपेयी तो जैसे बुद्धिमान हैं, हमें पता हे ; परन्तु 
विजयलक्ष्मी को आज क्या हो गया ? क्या भांग पी कर आई 
हैं? जिस कुप्रथा के विरुद्ध आज तक कोई बोला न था, 
उस का इतना कड़ा विरोध जिस व्यक्ति ने किया, उसे शाबासी 
देनी चाहिए कि वैसी बातें करनी चाहिए ? में समझता ह 
विजयलक्ष्मी ने हँसी में वैसा कुछ कहा हो गा, जिसे संस्कृत क 

पण्डित वाजपेयी न समझ सके हों गे और अपनी प्रकृति के 
अनुसार कुछ कह दिया हो गा । 

खर, देखिए, इस मामले की छान-बीन करनी चाहिए; 
क्योंकि यह साधारण केस नहीं हे, राष्ट्रीयता का सवाल है। 
संचाई जानकर ही कोई निर्णय देना चाहिए ।” 

“ठीक है, अच्छी बात हे 1” 

फोन रख कर अपनी खाट पर आ बेठे, कुछ 'सम्मेलन' 
की बातें की और कहा कि “अब तुम' हरिद्वार चले जाश्रो, 
यहाँ इस तरह बेकार घूमना-फिरना ठीक नहीं । 


में हरिद्वार आ गया । तब तक 'हाई कमांड? का हुक्म 
हो गया--“जरूरी काम निपटा कर कांग्रेसी मंत्रिमंडलों को 
त्याग-पत्र दे देना चाहिए ।” | 
इन जरूरी कामों में मरा केस भी आ गया । कुछ 
ही दिनों में सरकारी आदेश बोर्ड को आ गया और चेयरमैन | 
[हब न एक पर्चा भेज कर मुझे सूचना दी कि सरकार | 
ने आप की अपील मंजूर कर ली हे ; इस लिए अपना काम 
आकर सँभाल लीजिए 
मुझे दस महीने का वेतन देने के लिए भी बोर्ड को सरकारी 
आदेश था । अपील में दस महीने लग गए थे ! सन्‌ १९३० 
में बर्खास्त करते समय जो वेतन मेरा जब्त कर लिया गया था, 
उसे भी लोटा देने का आदेश था । इस तरह मुझे काफी पेसा 
मिल गया। इस पेसे से मेते एक छोटा-सा प्रेस नीलाम में 
खरीद लिया, डेढ़-दो-सौ रुपए और मिलाने पड़े, कर्ज ले कर | | 

में ने कागज में प्रेस की मालकिन अपनी स्त्री को बना दिया ! 
अनेक झंझटों से बचने के लिए। आगे चल कर अनुभव हुआ 
कि अनुभव न हो, तो प्रेस प्रेत बन कर खाने लगता है ! बाहरी 
काम के अभाव में खुद ही कुछ लिख कर देने लगा और यों इस 
समय १--'द्वापर को राज्य क्रान्ति! तथा २--'लेखन-कला' ये दो 
पुस्तक तयार हो गई। द्वापर की राज्य-क्रान्ति' एक | 
पौराणिक नाटक हे, कल्पना-मधुर ; पहले 'सुदामा' नाम gl 
से 'गंगा पुस्तक-माला' में निकल चुका था। इस नाटक के 
सम्बन्ध में डा० माताप्रसाद गुप्त ने अपने 'पुस्तक-साहित्य' 
नाम के विवरण में यों लिखा है:--'द्वारकावासी कृष्ण को 4 
लेकर केवल एक कलात्मक रचना इस काल मे मिलती हे, वह bh 
हें Go किशोरीदास वाजपेयी कृत 'सुदामा'।' यही “सुदामा' | 
अपने प्रेस से द्वापर की राज्य क्रान्ति' नामसे में ने प्रकाशित | 
कराया । 'सुदामा? नाम से वस्तु स्पष्ट न होती थी, इस लिए i 
नाझ नया दिया । १; 
“लेखन कला? अपने विषय की हिन्दी में पहली ही पुस्तक ः 
प्रकाशित हुई । -परिष्कार इसका मुख्य विषय हे । 
यद्यपि हिन्दी के नौनिहालों के लिए यह छोटी सी पुस्तक लिखी 
गई थी ; परन्तु बड़े-बड़े साहित्य-महारथियों ने इससे बहुत 
कुछ सीखा-समझा और यह उन्हों ने स्वतः स्वीकार कर के अपने 
ग्रौदाय्ये का परिचय दिया । आजकल के छोकरे 'डाक्टर 
तो सब कुछ सीख-समझ कर डकार जाते हैं और क्लास में अपने 
छात्रों के सामने इस तरह उन्हीं बातों को प्रकट करते हैं, जैसे कि 

इन्हों ने ही अनन्त मनन-तप कर के इन चीजों को ढूँढ निकाला हो! 
“लेखन कला” ऐसी चीज निकली कि 'सम्मेलन“परीक्षाग्रों 

gin दुर्ग में भी पहुँच गई! इसके अतिरिक्त मेरी 
अन्य कोई पुस्तक आज तक 'सम्मेलन' को किसी भी परीक्षा 
में कभी नहीं चली । परन्तु जब दो बिल्लियों क Ag या 
म्याऊँ-म्याऊँ के झगड़े में एक बन्दर आ बेठा, तब 'लेखन-कला!' 
को धक्का मिल गया ! जो भी हो, प्रेस के आदमी खाली न 
बेठे रहें ; इसलिए कुछ लिखना पड़ा और इस बेबसी के कांम में 
“लेखन कला' ऐसी चीज निकली कि जिसने हिन्दी क शब्द- | 
विश्लेषण-क्षेत्र में एक युगान्तर उत्पन्न कर दिया। आगे 


“लेखन कला' के प्रभाव से अनूप्राणित हो कर काशी के विद्वद्वर 
बाब रामचन्द्र वर्मा ने अच्छी हिन्दी' लिखी, जिस के परिष्कार 
में अच्छी हिन्दी का नमूना' में ने लिखा । यह 'नमूना' हिन्दी 
शब्दशास्त्र की बेजोड़ कृति हे ; क्योंकि हिदी-प्रयोग के जटिल 
से जटिल विषय को सुलझाने का प्रयत्न इस में किया गया हैं| 
इस से पहले 'ब्रजभाषा का व्याकरण निकल चुका था, A 
१४३ में ही, जिस के भूमिका-भाग ने हिन्दी-व्याकरण को धारा 
ही बदल दी ! परन्तु ये सब बाते तो अगले उन्मेष में कह | 
की हैं, प्रसंगवश कुछ कहा गया | 


इन झंझटों में प्रेस मझे बेंच देना पड़ा-प्रेस के कामों मे 
अनभिज्ञता, कर्मचारियों पर॑ और काम पर देख-रेख त होत 

1  सेघाटेपर घाटा, अंग्रेजी सरकार द्वारा ठंगर करने की नियत 
ग | का बार-बार प्रकट होना ! प्रेस पर पुलिस ने कई मुकदमें चला 
श | दिए, केवल मुझे तंग करने के लिए। मेरे प्रेस के मेनेजर 
गा | Go कल्याणदत्त शर्मा को पुलिस ने फोड़ लिया और इन से झूठी 
गवाही दिलवाई। उस समय उक्त शर्मा जी कनखल-कांग्रेस के 
» | मंत्री थे । कई बातों मे इन्हों ने प्रेस को धोखा दिया! द्वापर को i} 
न| राज्य क्रान्ति नाटक जब छपा, तो दो प्रतियाँ नियमानुसार | 
जिला मजिस्ट्रेट को इन्हों ने नहीं भेजीं श्रौर मुझ से कह दिया कि. ay 
| भेजदी हैं। मेंने पूछा, रजिस्टरी पैकेट से भेजी हैं न? 
बोले- नहीं, साधारण पैकेट से भेज दी हें। में ने सोचा, 
| कदाचित्‌ डाक की गड़बड़ी से पेकेट न पहुंचा, या और कोई 
र बात हो गई, तो मामला बन जाए गा ! 'सरकार' तो हाथ i 
क- ` धोकर पीछे पड़ी ही थी! सो, में ने चुपचाप उक्त पुस्तकको | 
ल दो प्रतियाँ 'प्रोप्राइटर' की ओर से सहारनपुर के जिला मजिस्ट्रेट | | i 
|| को रजिस्टरी पेकेट से भेज दीं । यह बात में ने मनेजरस न 
न| कही। मैनेजर ने पुलिस को सूचना दे दी कि पुस्तक छपी हे 
रा| और प्रतियाँ नहीं भेजी गई हें। कई बार गड़बड़ देख इस 
+| समय में ने मैनेजर को हटा दिया था । पुलिस ने जिला मजिस्ट्रेट 
के प्रेस-विभाग में जाँच-पड़ताल भी न की alk (जिला-मजि- 
स्ट्रेट की अनुमति से) प्रेस पर मामला चला दिया कि उक्त 
पुस्तक की दो प्रियाँ नहीं भेजी गई हैं ! जाँच-पड़ताल करने की 
मं जरूरत क्या, जबकि भेजनेवाला (मैनेजर) स्वयं ही कह रहा 
है कि प्रतियाँ नहीं भेजी गई हें! इस मामले में कोई सातः 

“ मुसीबत यह कि इस समथ में खाली बेठा था ।--कांग्रेसी 

आठ पेशियाँ पड़ीं। मजिस्ट्रेट जब,.दोरे पर होता था, तव 
तारीख रखवाई जाती थी कि में देहात में, जेठ को दुपहरी में, 
मारा-मारा फिरू ! अन्ततः जिला-मजिस्ट्रेंट के प्रेस-वलके को 
में ने गवाह के रूप मे तलब किया ; पर वह न आया । Fars 
करने पर अगली तारीख पर पेश हुआ, रजिस्टर साथ में लिए 
हुए और उस पुस्तक की प्रति भी लिए ! तब मामला खारिज 
हुआ ; पर में तो इन पेशियों में ही पिस गया था ! fag 


मंत्रिमंडल ने ज्योंही त्याग-पत्र दिया और उत्तरप्रदेश के स्वायत्त 
शासन-विभाग के 'एडवाइजर' sto पन्नालाल हुए fH ae 
पुनः अध्यापकी से बर्खास्त कर दिया गया ! इस समय बोड 
मुअत्तल, था, अपने कुकर्मो के कारण, और एडमिनिस्ट्रेटर, 
एक AUT आई० सी० एस० था। सो, इन्हीं सब झंझटों में 
ae बेंच दिया और वह रुपया रोटी-दाल के काम में कुछ दिन तक | 
लगता रहा ।. । 


साहित्य-महारथियों के दर्शन 


` इस द्वितीय उन्मेष में कई साहित्य-महारथियों के दशत 
हुए, जिनमें बाबू श्यामसुन्दर दास, आचार्य द्विवेदी तथा बाबू 


जगन्नाथ प्रसाद भानु मुख्य हु । जब में सन्‌ १९३१ में आगर 
रह कर कांग्रसी हलचल में जुत रहा था, बाब्‌ द्यामसुन्दर दासं | 


क॑ दर्शन हो गए ! एक दिन बाजार में देखा, बाब्‌ हरिहर नाथ 
टंडन एम० Vo जोर से लपक जा रहे हें! 'नमस्ते' करक 


CC-0. Gurukul Kangri Collection, Haridwar 


झप 
का 
तझ 


Digitized by Arya Saraj गि prenen Chennai and eGangotri 


झपाटे से आगे बढ़ने लगे, तो में ने रोक कर इस हड़बड़ी का 
कारण पूछा। बोले--“बाबू जी आए हें। उन के लिए 
तमाखू लिए जा रहा हूँ।” 

“कौन बाबू ?” में ने प्रश्‍न किया। 

“बाबू श्यामसुन्दर दास, मेरे गुरु हें।” 

“ठीक! कब आए?” 

“कल आए । विश्वविद्यालय के मौखिक परीक्षक हैं। 
उसी सिलसिले से आए हे । परीक्षा लेनी हे ।” 

“क्या तमाखू वे पीते हें?” , 

“हाँ, बहुत पीते हें। हरदम हुक्का गरम रहता हे। 
दिन भर में सेर भर तमाखू पी जाते हें। घर में रही नहीं है; 
सो लेने आया था । चलिए, मिल आइए न!” 

बाबू साहब के प्रति में पहले से ही श्रद्धावान्‌ था। उन 
की हिन्दी-सेवाओं से वृन्दाबन में ही ( सन्‌ १९१५-१६ में ) 
थोड़ा-बहुत परिचित हो चुका था ; आगे तो बहुत कुछ जाना- 
समझा । दर्शन करने के लिए उत्सुकता स्वाभाविक थी ; 
परन्तु एक झिझक भी थी। इस से बहुत पहले ही उन का 
'साहित्यालोचन' प्रकाशित हो चुका था और उसी समय उनके 
कला-वर्गीकरण पर में ने एक लेख लिख कर प्रकाशित कराया 
था। कला की उत्तमता का आधार eel ते आधार की सूक 
बताया था। में ने इस का खंडन कर के BIR उद्देलित 
करने की शक्ति को ही आधार ठहराया। ' और उन्हों ते , 


> a ~ a गोगी 
स्वर्णकारी को 'उपयोगी कला? बताया हे, जिसे म॑ ने ALA T 

(केवल रंजक) कला माना । काव्य को बाबू साहब ने उपयोगी 
कलाग्रों में नहीं रखा था। मेंने इस का भी खंडन किया था 
और काव्य को परम उपयोगी कला बतलाया था । मेरे तक 
तथा विचार आज भी वेस ही हें। मेरे मन में आया कि मेरा 
वह लेख बाबूजी ने पढ़ा हो गा, तो सम्भव हे, नाराज हों! 
तब वहाँ जाना ठीक नहीं। फिर सोचा कि पं० maig 
शर्मा के भी साहित्यिक विचारों की आलोचना में ने की है ; 
पर इस से वे तो नाराज वसे हुए नहीं, मन में चाहे कुछ वेसी बात 
थोड़ी-बहुत हो भी । बाबू जी भी पुराने महारथी हें, वैसा 
ही वात्सल्य इनमें भी हो गा। यह भी सोचा कि सम्भव हें, 
मेरा लेख पढ़ा ही न हो! और फिर सोचा कि नाराज भी 
वे हों गे, तो क्या बात हे! हिन्दी का असीम उपकार जिस 
व्यक्ति ने किया हे, उसकी नाराजी सहने में भी सुख है-- 
'कालागुरो fe कटुताऽपि नितान्तरम्या ।। काले अगर का 
yal कुछ कड़वा होता है ; परन्तु उस कड़वाहट में ही तो 
मजा हे। यह सब लिखने में इतनी देर लगी ; पर सोचने 
में एक सेकेंड लगा हो गा। में टंडन जी के साथ चल पड़ा। 
लम्बे-लम्बे डगः टंडन जी के पड़ रहे थे और में उन के साथ 
खिचा चला जा रहा था! घर पहुँचा, जीने से ऊपर चढा । 
कमरे में बाबू जी खाट पर लेटे हुए थे और उनका हुक्का कमरे 
के बाहर रखा था, जिस में रबर की बहुत लम्बी नली लगी थी, 
जो कुण्डलित हो-हो कर भीतर बाबूजी की खाट तक पहुँची थी । | 
कमरे में पहुंचत ही में ने हाथ जोड़ कर प्रणाम किया और टंडत 

जी ने मेरा नाम उन्हें बताया । में कुर्सी पर बैठ गया । 
टंडन जी उनकी शुश्रूषा में लग गए। थोड़ी देर बेठा रहा । 
जब बाबूजी ने मुझ से कोई बात न को, तब उन के आराम में 
दखल देना में ने उचित न समझा और उठकर प्रणाम किया; 
कमरे के बाहर आया । मुझे पता नहीं कि बाबू जी की प्रकृति 
ही ऐसी थी, या कि वे मुझ से अप्रसन्न थे ! सम्भव हे, मेरी कोई 
चीज उन के सामने आई ही न हो और उन्हें यह भान ही न हो 
कि यह भी मेरे ही पद-चिह्लों का अनुगामी हे-हिन्दी का ही एक 
gat है! जो भी हो, में कुछ विशेष निर्णय न कर पाया s 
परन्तु 'काशी नागरी-प्रचारिणी सभा' के प्राणों का दर्शन भी 
क्या कुछ कम मेरे लिए था? 
बाबू जगन्नाथ प्रसाद “भानु 
“भान' जी के दर्शन भी में ने इसी उन्मेष में किए ; यद्यपि 
आपको रचनाओं से प्रभावित बहुत पहले हो चुका था । . इस 
से पहले ही में ने और 'समीर' जी ने अ० भा० हिन्दी साहित्य 
सम्मेलन के सभापति-पद के लिए आप का नाम प्रस्तावित किया 
था, कुछ लिखा-पढ़ा भी था ; परन्तु, नक्कारखाने में तूती की 
आवाज कौन सुनता हे ! अत 
मन्त की ह्र afaa में मेरे श्‍वशुर To Fre! 
ara मिश्र थे और वे उस समय बिलासपुर बदल कर मा 
मे अपनी स्त्री को लेने गया था । मालुम gl वि मा 
यहीं हे, जिन की किरणों ने हिन्दी-जगत्‌ के छदे क र 

तोम को बहुत पहले नष्ट कर के सदा के लिए प्रकाश पैदा कर 

दिया है । 
“भानु प्रेस” पहुँचा और फिर 'भानु'-भवन। खबर 
पहुँची और तुरन्त सामने आते हुए एक साहित्यिक ऋषि 
दिखाई दिए--सौम्य गौर वदन, सुन्दर शारीरिक गठन, 
बुढ़ापे में भी संयम-दृढ़ स्वास्थ्य AIX सफेद वस्त्रों को छुती हुई 
उसी रंग में लम्बी घनी दाढ़ी। में ने समझ लिया--'भान्‌” 
जी ही हृ। आते ही प्रणाम किया, जिस क उत्तर में उन्‍्हों ने 
भी हाथ जोड़ दिए। "कहाँ से आये हें, नाम क्या हे” प्रश्‍न 
हुआ। उत्तरं क अक्षर सुनते ही 'भानु' जी का सुशीतल 
वात्सल्य छलक पड़ा, जसे हिमभानु की चाँदनी छिटक पड़ी हो । 
बड़े प्रेम से भीतर ले गए, अपने निजी कमरे में । पुस्तकों 
को ही सजावट थी। भानु जी पिङ्गल को अपना गुरु मानते 
थे, पर में समझता हूँ, आचार्य पिङ्गल की पिङ्गल छटा को 
अपने प्रभाव से भानु जी ने अतिशय शुभू कर दिया था । छन्दः 
शास्त्र में भानु' जी ने हिन्दी की सेवा कर दी, सो. कर दी। 
वह इतनी पूर्णता हे कि आगे कुछ करना बाकी ही न रहा | 
उस समय गणित के मनोरंजनों से भानु जी मन बहलाया करते 
थे, कई पुस्तके लिखकर प्रकाशित कराई थीं, जो स्नेह पूर्वक 
प्रसाद-रूप मुझे दीं । फिर अपनी छोटी-सी पोत्री को बुलाया 
और गीत गाने को कहा । उस नन्ही बालिका ने तोतले 
कण्ठ से जो मधुर गीत गाया, वह कदाचित्‌ 'भानु' जी का ही 
बनाया हुआ था--'हाय हाय ! नोकरी बुरी” से प्रारम्भ हुआ 

था ग्रौर एक A देन्य का उसमें चित्रण था। “भान? 
जी सरकारी नौकरी में थे ग्रौर असि० सेटलमेंट कमिह्नर के 
पद से अवकाश ग्रहण किया था, कई सौ रुपये मासिक पेंशन 
पाते थे। 'भानु' जी राष्ट्रीय विचार रखते थे, जो दबा कर 
रखने पड़े हों गे । असह्य पीड़ा ! परन्तु राष्ट्रभाषाकी सेवा जो 
उन्हों ने-उस समय की, वह सब से बड़ी राष्ट्र-सेवा थी। उस 
समय हिन्दी को पूछता कौन था! राय बहादुर To श्याम 
बिहारी मिश्र, राय बहादुर To शुकदेव विहारी मिश्र, ale 
राय बहादुर बाबू जगन्नाथ प्रसाद 'भानु' जेसे उच्च पदाधि- 
कारियों ने जब हिन्दी का पक्ष उस निष्ठा से लिया, तब लोग 
कुछ-कुछ समझे कि हिन्दी भी कुछ हे! इन के पीछे अंग्रेजी 
वालों की एक लम्बी कतार हिन्दी की ओर चल पड़ी । यह 
राष्ट्र की छोटी सेवा न थी ! उस परिस्थिति में पड़ कर जो 
सेवा कर सकते थे, खूब की । 

बात-चीत में 'काव्यप्रभाकर' तथा उस की आलोचना की 
चर्चा चली। 'भानु' जी का 'छल्द-परभाकर' हिन्दी की 
बेजोड़ निधि है, पर sel ने अलंकार आहि पर 
भी एक बड़ा ग्रन्थ लिखा. था--काव्यअ्भाकर | इस 
का भी चलन खूब रहा, परन्तु आगे चल कर इस की गति 
कुंठित हो गई। इस ग्रन्थ पर सेठ कन्हैया लाल पोद्दार गर 
- एक प्रहार किया । सेठ जी ने इस विषय का अच्छा अध्ययन 
किया है degen भी हें । 'भानु' जी में इस की कमी a 
तब तक सेठ जी से या उन की प्रकृति से में परिचित 

न था। 'भानु' जीने कहा--“सेठ जी ब्राह्मण-सेवी हे ; इस 
'लिए उन के सब काम सिद्ध हो जाते हें ।” इस का व्यंग्य में ने 
qg समझा कि सेठ जी कुछ थोड़ा-बहुत यह विषय जानते 
हों गे और विद्वानों की सेवा कर के बहुत कुछ लिख-लिखा 
Aa Fi 'भानु' जी को sel ने अलंकार-प्रकरण में 
काफी झकझोर दिया था, यह मुझे अच्छा न लगा था; क्योंकि 
“भानु? जी के प्रति मे अतिशय श्रद्धावान्‌ था। में ने सेठ 
जी को बदला चुकाने का निश्‍चय कर लिया; यद्यपि 'भानु' 
जी से इस पर कुछ न कहा । घर वापस आकर में ने एक लंबा 
लेख वतमान अलंकार-ग्रन्थों पर लिखा, जिस में डा० रसाल 
आदि सभी प्रमुख जनों क ग्रन्थों की आलोचना को; साथ ही 
सेठ जी के 'काव्य-कल्पद्रुम' पंर भी कलम-कुल्हाड़ा गिरा ! 
अन्य सभी आधुनिक अलंकार-ग्रन्थों को अपेक्षा इस ग्रन्थ की 
श्रेष्ठता में ने स्वीकर की ; परन्तु अनेक गलतियाँ-त्रुटियाँ भी 
दिखाई | साथ ही यह भी लिख दिया कि सेठ जी ब्राह्मणसेवी 

हु; इस लिए इनका निखार खूब हो रहा हे । 
सेठ जी ने मेरी आलोचना का उत्तर भी “माधुरी” में ही 
छपवाया ; परन्तु कुछ ही दिन बाद मुझे सप्रेम निमंत्रित किया 
कि 'काव्य-कल्पद्रुम' का अगला संस्करण निकलनेवाला है; इस 
लिए छपने से पहले आप देख लें, तो ठीक रहे। छप जाने के 
बाद उस दृष्टि से देखना काम नहीं देता है! मुझे इतने लम्बे 
असे में एकमात्र सेठ जी ही एसे उदार साहित्य-महा रथी 
fad, जिन्होंने वेसा कटु व्यंग्य सुन कर भी अपने आलोचक 

को यों बुला कर गौरवान्वित किया । इस से उनका गोख तो 
बढ़ा ही। में यथावसर मथुरा गया और पन्द्रह दिन के लगभग 
वहाँ ठहरा। इसमें सन्देह नहीं कि सेठ जी वस्तुतः 
ब्राह्मण-सेवी हें; परन्तु 'भानु' जी के उस वाक्य से जो व्यंग्य 
में ने समझा था और जिसे में ने 'माधूरी' के उस लेख द्वारा प्रकट 
किया था, वह पूण गलत निकला । सेठ जी संस्कृत साहित्य- 
शास्त्र के इतने बड़े विद्वान हें, यह मे न जानता था। पुस्तकों का 
डा अच्छा संग्रह आप ने किया हे । मुनीमों के बहीखातों से घिरे 
हुए भी सेठ जी 'ध्यन्यालोक' आदि का चिन्तन उस समय करते 
रहते थे । 'काव्य-कत्पद्रुम' के जिस स्थल पर में कोई सुझाव 
देता था, उसे वे यों ही नहीं मान लेते थे; खूब लम्बी बहस करतं 
थे, ग्रन्थों के ga उलटे-पलटे जाते थे ; श्रौर फिर उन पर 
तुलनात्मक आलोचना चलती थी; तब जा कर कोई निर्णय 
मान्य-अमान्य होता था। इस समथ, में अपनी बुद्धि पर 
पछवाया कि 'भानु' जी के उस वाक्य का वेसा व्यंग्य निकाला 
और फिर छपाया ! : 
जब मथरा से में बिदा होने लगा, तो द्वार पर सेठ जी बिदा 
करने आए । टाँगे पर बैठते समय मुझ से उन्हो ने संकोच 
पूवेक कहा--“आपने जो वह एक ब्यंजना की थी, उस a 
आप का क्या मत अब हे?” में लज्जा का wu ae RT 
बोला--“वह बात तो एकदम गलत निकली « 
“तो फिर आप अपने इस नये अनुभव को प्रकट कर ग, 


या नहीं ? ” 

--“अवश्य प्रकट कहूँ गा” में ने दृढता से कहा । घर 
आ कर में ने इस यात्रा का वर्णन किया कि किस तरह लखनऊ 
पहुँच कर श्री दुलारे लाल भागव के यहाँ मीठे खरबूज खाते- 
खाते 'दुलारे-दोहावली' के दोहों का आनन्द लिया, द्विवेदी जी 
के गाँव (दौलत पुर) पहुँच कर कया देखा-सुना श्रौर वहाँ से 
aa क्यों-केसे पहुंचा, सेठ जी को केसा पाया, इत्यादि । 
इस लेख में में ने स्पष्ट ही अपनी भूल स्वीकार को थी ग्रौर 
लिखा था कि 'भानु' जी के उस वाक्य से में ने जो धारणा बना 
at थी, वह गलत निकली; आमने-सामने बेठ कर जब पन्द्रह दिन 
'तक साहित्य-चर्चा हुई। 

` तभी से सेठ जी क प्रति मेरे मन में कुछ अद्भुत सम्मान 

हे। सेठ जी आचार्य द्विवेदी के उठते हुए युग की विभूति हैं । 
'सरस्वती' में कुछ लिखते रहने के लिए द्विवेदी जी ने उन दिनों 
जिन साहित्यकारों को सप्रेम आमन्त्रित किया था, उन में एक 
सेठ जी भी हें। 

कभी-कभी कसी गलत-फहमी हो जाया करती हे ! 


arama द्विवेदी 


आचार्य द्विवेदी ने इस जन को प्रथम कार्ड भेज कर द्वितीय 
उन्मेष के प्रारम्भ में ही प्रोत्साहित किया था । अपने साहि- 
त्यिक जीवन में इस काडे को में सर्वाधिक सम्मान समझता हूँ ।, 
इस के बाद तो लगभग सो काड-लिफाफे द्विवेदी जी के हाथ 
के लिखे हुए प्राप्त हुए । कितना बड़ा सौभाग्य मिला एक 

“ऐसे व्यक्ति को, जिसे हिन्दी-जगत्‌ ने आज तक बहिष्कृत कर 
रखा है-त कहीं नाम, न कहीं इस की लिखी पुस्तक! हिवेदी जी 
वस्तुतः नीचे गिरे को ऊपर उठाने की प्रवृत्ति रखते थे । 
आगे चल कर प्रयाग में 'द्विवेदी-मेला” के नाम से बहुत 
'बड़ा अभिनन्दन - समारोह हुआ, जिस का उद्घाटन महषि 
{o मदनमोहन मालवीय ने किया था और सभापतित्व किया 
था अपने आप को द्विवेदी जी का 'हिन्दी-शिष्य' मान कर 
'कृतज्ञतापूर्ण उदारता प्रकट करनेवाले To गंगानाथ झा ने, 
जो प्रयाग-विश्वविद्यालय के संस्मरणीय 'वाइसचांसलर' थे 
और अन्तर-राष्ट्रीय ख्यातिप्राप्त संस्कृत के महान्‌ विद्वान्‌ थे। 
-इसी मेले मे में ने पहली बार द्विवेदी जी के दर्शन किए। इस 
के बाद तो में दो बार उनके गाँव (दौलतपुर) गया। कई- 
'कई दिन साथ रहा, साथ घूमा-फिरा, न जाने कितनी बातें 
हुई ! बहुत अधिक संस्मरण हें । एक जीवनी द्विवेदी जी को 
'लिखनी हे । उसी में यथा प्रसंग जरूरी बात आएंगी | यहाँ 
एक चीज पर प्रकाश डालना हु । 
अपने साहित्यिक जीवन के इस द्वितीय उन्मेष म म॑ ने 
एक इतना महत्त्वपूर्ण काम किया कि इस जन्म में यदि और 
कोई भी राष्ट्र का काम न करता, तो भी मेरी आत्मा (राष्ट्र) 
के अनन्त ऋण से उऋण हो जाती | यह सौभाग्य को बात & 
'कि भगवान्‌ ने इस जन के द्वारा वह उतना बड़ा काम कराया | 
चह काम हे हिन्दी-जगत्‌ के आचार्य To महावीर प्रसाद 
द्विवेदी के-- 

इस बड़ी रोचक कथा का संक्षेप यहाँ देना जरूरी हे | 
में इसे अपने साहित्यिक-जीवन की सब से बड़ी सफलता 
समझता हूँ। नागा साधुग्रों के सम्बन्ध में वह सब से बड़ा 
आन्दोलन चला कर में ने अपनी जान खतरे में डाल दी 
थी ; पर उस में सफलता न. मिली। परन्तु साहित्य का 
यह सब से बड़ा काम में ने अपनी जान जोखिम में डाले 
बिना सफलता से सम्पन्न कर लिया ; किन्तु अपने ऊपर 
एक बड़े संगठन का कोप तथा कुछ बहुत बड़े लोगों का बेर 
बढ़ा लिया ! इस मूल्य पर भी सौदा सस्ता रहा । 

हिन्दी-जगत्‌ के परमाचार्य To महावीर प्रसाद द्विवेदी 
को समय-समय पर उनके सहयोगी-साहित्यिकों ने जो पत्र लिखे 
थे, उन में से दो चार भी आपको देखने को मिल जाएँ, तो कंसा 
रहे ? आचार्य द्विवेदी को लिखे गए पत्रों में क्या हो गा, इस 
की कल्पना भी आप नहीं कर सकते। पात्र के अनुरूप ही 
चीज मिलती ह। एक ही लेखक मुझे कुछ ग्रोर लिखे गा 
अर आचार्य द्विवेदी को उस ने कुछ atx ही लिखा हो गा । 
दोनों तरह के पत्रों में उतना ही अन्तर हो सकता हे, जितना 
इन पंक्तियों के लेखक में और आचार्य द्विवेदी में । उस समय 
क्रिस-किस शब्द पर आपस में क्या-क्या विचार-विमर्श पत्र 
व्यवहार द्वारा हुए थे ; किस समय किस ने किसे क्या साहित्यिक 
परामर्श दिया था; उस समय की साहित्यिक ग्रन्थियों को 

सुलझाने के लिए किस ने किस से क्‍या सहयोग माँगा था; 
यह सब उन पत्रों से मालूम हो सकता हैँ; जो एक दूसरे को 
लिखे गए थे। परन्तु वे पत्र मिलें कहाँ? एक पत्र की भी 
खोज कर लेना मामूली काम नहीं हे! ऐसी स्थिति में यदि 
इकट्ठे बहुत से पत्र आप को अनायास मिल जाएँ, तो केसा 
रहे? क्या कहना ! और साथ ही उस समय के साहित्यिकों 
की पाण्डुलिपियाँ मिल जाएँ, तो ? i 

तब तो चुपड़ी और दो-दो ! देखने को मिले कि बाबू 
स्यामसुन्दर दास और महाकवि 'हरिग्रौध' आदि किस तरह 
लिखते थे। महाकवि श्री मेथिली शरण गुप्त की लिखी 
कविताओं का कहाँ क्‍या संशोधन द्विवेदी जी ने किया था; 
यह सब भी किसी पाण्डुलिपि में देखने को मिल जाए, तो एक 
नक्शा सामने आ जाए। द्विवेदी जी अपने समकालीन 
लेखकों की रचनाश्रों में कैसा संशोधन करते थे , देखने की चीज 
21 पर मिले कहाँ? 


` द्विवेदी जी की एक बड़ी देन 


आचार्य द्विवेदी ने हिन्दी भाषा और हिन्दी साहित्य के लिए 
कया-किया, सब जानते हें । यदि वे अपने संस्मरण लिख 
जाते, या अपने साहित्यिक जीवन का क्रमवद्ध वर्णन कर 
जाते--'आत्मकथा' लिख जाते, तो लगभग पचास वष a 
हिन्दी-जगत मतिमान्‌ हो उठता । इस के लिए कई प्रकाशक 
ते कई बार उन से प्रार्थना भी की--बड़ी-बड़ी रकमे भेट करत 

को कहा ; पर वे तयार न हुए! इस लिए तयार न हुए कि वे 
अत्यन्त उदात्त - वृत्ति क पुरुष थे। उन को आत्म-कथा में 
जो कुछ आता, आप समझ सकते Flo उन की उस समय 


हिन्दी में सर्वोच्च सत्ता थी। वह सब अपनी कलम से केसे 


वे लिखते ? परन्तु वेसा न करने से हिन्दी को बड़ा घाटा 
रहता, जो नहीं रहा; क्योंकि उन्हो ने वह सब सामग्री संजो 
करे रखी, और उसे वे काशी नागरी-प्रचारणी सभा को भेंट 
कर गए हें, जो कि उनकी 'आत्म-कथा' का ही दूसरा रूप हे | 


“सभा! को दान 


आचार्य {द्विवेदी ने 'नागरी-प्रचारिणी सभा काशी” को 
अपनी जो चिर-संचित साहित्यिक सामग्री भेंट की, उसे तीन 
भागो में रख सकते हे-- 

१--पुस्तक-संग्रह 

२--पत्र-व्यवहार तथा अन्य कागज-पत्र 

३--संशोधन - सहित पाण्डुलिपियाँ 

पुस्तक-संग्रह तो 'सभा' को बहुत पहले ही दे दिया था। 
प्रदत्त सभी पुस्तकों पर द्विवेदी जी के हस्ताक्षर हें। समाः 
लोचनार्थ प्राप्त पुस्तकों पर तारीख पड़ी है और जिस तारीख को 
जिस की समालोचना की गई, वह भी दी हुई है । कहीं-कहीं 
द्विवेदी जी ने हाशिए पर या नीचे-ऊपर अपने नोट दिए हैं। 


में ने एक (हिन्दी-प्राइमर' भी उस पुस्तक-संग्रह में देखी-- 
वर्ण-बोध' । बच्चों की इस पुस्तक पर भी द्विवेदी जी वे | 

जगह-जगह अपने मन्तव्य दिए हैँ! नीवेंलगा रहे थे न! 
faa समय बावू श्यामसुन्दर ` दास 'के गहन साहित्यिक 
लेखों का संशोधन कर रहे थे और श्री मैथिलीशरण गुप्त 
को कविता का पाठ पढ़ा कर जब राष्ट्र-कवि बना रहे थे, उसी 
समय 'हिन्दी प्राइमर' का भी संशोधन कर रहे थे वे! ge 
पत्थर इकटठे करना, चूना-सीमेंट तयार करना और फिर कन्नी 
हाथ में ले कर इमारत बनाना एक ही व्यक्ति का काम ! 
कारीगर भी वे तयार करते थे और उनसे फिर काम लत थे! 

सो, द्विवेदी जी का यह पुस्तक-संग्रह बड़े काम की चीज 

faa’ के लिए 

दसरे और तीसरे विभागों की चीजें अत्यधिक महत्त्वपूण 

जो संक्षेप में द्विवेदी जी के कागज-पत्र' कर के प्रसिद्ध हं । 

द्विवेदी जी ने एक विशेष ढँग से ये अपन महत्त्वपूर्ण कागज-पत्र 
सभा'को भेजे थे। 'सभा' के मन्त्री को एक पत्र भजा था आप न 
जिस में लिखा कि मेरे संगृहीत कागज-पत्रों का संग्रह आग 
इतिहास के लेखकों के काम आए गा । इसे दख कर लोग 
समझ सकें गे कि आज के घुरन्धर साहित्यकार किसी समय 
किस तरह राह पर लाए गए थे। द्विवेदी जी ने इस पत्र स 
लिखा कि 'सभा' को ही में इन कागज-पत्रों क॑ पार्न का अधिकारी 
समझता हूँ । seta इसी पत्र म॑ यह लिखा कि यं सब 
कागज-पत्र 'सेफ में रखे जाएँ और ताली मंत्री जी स्वयं अपन 
पास रखें। उन्हों ने आज्ञा दी--मर मरते के बाद ही ये 


बंडल खोले जाएँ 

इस पत्र के साथ वे सब कागज-पत्र द्विवेदी जी ने aap 
को भेज दिए। यह समाचार में ने किसी समाचारपत्र 
में पढ़ा था। इस के बाद में दो बार द्विवेदी जी के दर्शन करने 
उन के गाँव (दौलतपुर) गया और कई-कई दिन वहाँ ठहरा । 
परन्तु उन कागज-पत्रों के बारे में कोई चर्चा में ने न चलाई। 
उचित न समझा ; क्योंकि उस समाचार-पत्र में यह भी में ने 
पढ़ा था कि 'मेरे मरने के बाद ही ये बंडल खोले जाएँ यह आज्ञा 
द्विवेदी जी ने दी हे! तब उनके बारे में केसे कुछ पूछता ! 
न उन्होंने ही कोई चर्चा की । 


द्विवेदी जी के दिवंगत हो जाने के बाद यह जानने की 


इच्छा रही कि उन बंडलों में वे 'सभा' को जो कागज-पत्र दे गए 
हें, उन में क्या हे! कुछ दिन प्रतीक्षा में रहा कि 'सभा' 
के अधिकारी बंडल खोले गे, तो सब विवरण प्रकाशित कराएं 
गे। परन्तु बहुत दिन बीत जाने पर भी कोई जानकारी न 
मिली। तब मेंने एक काडे 'सभा' को भेजा और पूछा कि 
द्विवेदी जी के दिए हुए कागज-पत्रों के वे बंडल खोले गए कि 
नहीं ? खोले गए, तो उन में क्या निकला ? उत्तर न मिला, 
दूसरा पत्र भेजा। इस का भी कोई उत्तर न मिला ! 


'सम्मेलन' का काझी-अधिवेशन 


कुछ दिन बाद सन्‌ १९३६ में हिन्दी सा हित्य-सम्मेलन का 
अधिवेशन काशी में हुआ। Go अम्बिका प्रसाद वाजपेयी 


अध्यक्ष थे । बाबू वयामसुन्दर दास भी उस समय वंमा | 

थे। में भी काशी गया। 'सभा' के पीछे बड़ा भूमि- 

भाग हे; उसी मं मण्डप बनाया गया था । प्रतिनिधियों को 

ठहराते का प्रबन्ध वहाँ से थोड़ी दूर था। “सम्मेलन! में 

जाते दोनो समय 'सभा' के अधिकारियों से में मिलता और 
द्विवेदी जी के कागज-पत्रों के बारे में पूछता । परन्तु किसी ने 
कुछ भी न बताया। 'सभा' के सहायक मन्त्री से मिला। 

gal ने भी सिर हिला दिया--मुझे तो कुछ पता नहीं ! ' 
इतनी बड़ी चीज श्रौर यों बे-पते ! बहुत बुरा लगा ! अधि- 
वेशन का अन्तिम दिन था; कई प्रस्तावों में मेरी अभिरुचि 
थी; पर सब भूल गया। एक प्रस्ताव तयार किया कि 
ad जी के दिए हुए बे कागज-पत्रों के बंडल इस समय खोले 
जाएँ ; जिस से कि सम्मेलन के प्रतिनिधि भी देख सक ।' 
परन्तु 'सम्मेलन' के बड़े लोगों को यह प्रस्ताव पसन्द न 
आया ; क्योंकि ‘aa’ एक स्वतन्त्र ' संस्था ह और 
उसके सम्बन्ध में कोई प्रस्ताव 'सम्मेलन में लाया जाए; 
यह ठीक नहीं । एसा समझ कर Seal ने प्रस्ताव रखना ठीक 


न समझा । में दूसरे की बात तो न मानता ; पर राजषि 
9 Ss AN फाड 
टंडन की बात में कैसे टालता ? मात गया । प्रस्ताव ता 
कर फेंक दिया और उठ कर एक प्रेस MEST 

तंगी म॑ 


रुपये खर्च करने की सोच ली; यद्यपि उत दिनों बहुत 
था । सामने बेठे-बेठे एक छोटा सा-- 
लाल पर्चा छपवाया 


~ > पे अपने हाथों में ते 
यह पर्चा ला कर सम्मेलन-मण्डप में अपन हैं 

बाँट fear) इस में यह लिखा था कि आचार्य द्विवेदी | 
Say को जो कागज - पत्र कई बंडलों में बन्द कर क॑ दिए थे, 
वे इस अवसर पर खोले जाने चाहिए । इस पर्चे ने कुतूहल 
के साथ एक बबंडर उस समय Gar कर दिया at! जगह- 
जगह कानाफूसी होने लगी। 'सभा-भवन को दीवार से 
सटे बाबू व्यामसुन्दर दास जी कई साहित्यिकों से बाते 
कर रहे थे, जिन में श्री दुलारेलाल भार्गव भी थे। में सामने 
से निकला, तो भागेव ने हँसते हुए मुझे बुला लिया । आगे 
बढ़ कर में ने 'बाबू जी' को अभिवादन किया। चर्चा जारी थी। 
aq साहब (बाबू श्यामसुन्दर दास) कह रहे थे कि, कुछ 
पत्रों के बंडल द्विवेदी जी ने भेजे तो थे और वे उन्हीं (द्विवेदी 
जी) की आज्ञानुसार खोल कर एक साहित्यिक को दिखाए 
ही गए थे ; परन्तु उसके बाद क्या हआ, मझे पता नहीं । 
बाबू साहब को इस बात से मुझे सन्तोष भी हआ और आशंका 
भी. हुई कि आगे क्या हुआ ! बहुत पता लगाने पर भी कोई 
भेद न खुला । 


पत्रों में चर्चा 


काशी से लोट कर में ने विभिन्न पत्रों मे द्विवेदी जी के 

उन कागज-पत्रों की चर्चा की और 'सभा' से माँग की, उन 
बंडलों को खोल कर सब प्रकट करने की । इस क उत्तर 
सभा क अधिकारियों ने छपाया कि “द्विवेदी जी के कोई 
बंडल तो सभा में नहीं हें; हाँ, एक लिफाफे मे कुछ नोट vel 

ने अभिनन्दन - महोत्सव पर जरूर दिए थे, जो उन कौ 

आज्ञानुसार ही खचे कर दिए गए थे ।” 

“सभा? के इस नोट का जवाब में ने छपाया कि नोट तो 
द्विवेदी जी ने लिफाफे मे दिए थे ; पर अपने कागज-पत्र बड़े- 
बड़े बंडलों में दिए थे और में उन्हीं बंडलों की चर्चा कर रहा 
'हुँ। भले ही बंडल को आप 'बड़ा लिफाफा' ही कह लें ; 
परन्तु अभिनन्दन-उत्सव पर दिए नोटों के उस लिफाफे से इस 
का कोई मतलब नहीं हे ! 

में ने चर्चा जारी रखी ; परन्तु पत्र-पत्रिकाग्रों ने मुझे 
सहयोग देना बन्द कर दिया ! मालूम नहीं, 'सभा' ने निर्देश 
भेजा; यायों ही 'सभा' को सच और मुझे झूठा समझ 
लिया ! यही नहीं, कुछ पत्र साफ-साफ मुझे झूठा बतलाने 
लगे और 'सभा' का समर्थन करने लगे ! आगरे के 'साहित्य- 
सन्देश' में बाबू गुलाब राय एम० ए० (सम्पादक) ने 


'लिफाफा-आन्दोलन' 
शीर्षक से एक सम्पादकीय टिप्पणी प्रकाशित को थी, जिस 
में मेरे विपक्ष 'सभा' का पक्ष जोरों से लिया गया था। म॑ 
किकरत्त॑व्य-विमूढ़ हो गया ! भाग्य की बात, इसी समय 
आगरे से 
“मराल? साहित्यिक पत्र 3 

निकला । इसके संचालक कनखल आए alt मुझ से कहा 
कि 'आंप इस पत्र के प्रधान सम्पादक बनें, तो बहुत अच्छा 

हम समझते हें।” 


4. ~ ~ ~ 
मराल' के इस नोट ने प्रयाग में आग लगा दी ! लोग 
भड़के और देशदूत के सम्पादक पं० ज्योति प्रसाद मिश्र निर्मल” 


तथा ठाकुर श्रीनाथ सिंह का एक संयक्‍त---- 


अदालती नोटिस मुझे मिला 


मानहानि का दावा किया जाए गा। 

हो; परन्तु में सेवा थोड़ी ही कर सकूं गा । मुझे पत्र 
एक चाहिए ही था। कहा-- भाई, में आगरे न जाऊंगा; 
यहीं से सम्पादकीय लिख कर भेज दिया करूं गा । शेष सब 
काम दूसरे सम्पादक (डा० श्यामसुन्दर दीक्षित) करें गे 1” 
में ने खर्च के लिए यह कह दिया कि जो भी दो गे, ले लूँ गा । 
बात पक्की हो गई। 'मराल' में नियमित रूप से लगा- 
तार सब निकलने लगा । तब इलाहाबाद के 'देशदूत' ने 'सभा' 
का पक्ष लिया । इस पर में ने 'मराल' में केवल इतना 
लिखा कि “यह इण्डियन प्रेस का पत्र है, जिसे सभा? का 
प्रकाशन प्राप्त हैं, पुराने मधुर सम्बन्ध हे । इस लिए अपने 
मालिक के इशारे पर सब लिखा गया हो गा ale ऐसी स्थिति 
म॑ उत्तर दना अनावश्यक हृ । बेचारे सम्पादकों की स्थिति 


fi a ` N a 

लिखा था--आप ने हम लोंगो का अपमान किया हे, बल्कि 
मराल' की उस टिप्पणी से इंडियन प्रेस के मालिकों का भी 
अपमान हुआ है, इस लिए माफी माँगो , अन्यथा अदालत में 


नोटिस पढ़ कर उसी दिन जवाब लिख कर भेज दिया--- 


TOE TTI eee . 

“आप जरूर अदालत में मानहानि का दावा करें । में यही 
चाहता हुं । वहीं सब बातें खुलेंगी।' 

परन्तु कौन दावा करता हूँ! चुप हो गए। हाँ, इसके 
थोड़े ही दिन बाद आगरे से सेठ जी का पत्र आया-*-मराल' 
आगे चलाने का इरादा नहीं हे। बन्द किया जा रहा है।' 
झूठ समझा हो, या सच; समझा में यही उस समय कि 'मराल' 
बन्द कराया गया हे । 'मराल' के प्रकाशक एक पुस्तक- 
प्रकाशक हैं और इन के द्वारा प्रकाशित पुस्तके सरकारी परी- 
क्षाओं में चलती रहती हें। ऐसे आदमियों पर न जाने कहाँ- 
कहाँ से केसा-केसा प्रभाव डलवाया जा सकता है। यह भी 
सम्भव हे कि लाला जी ने मराल' चलाना अपने आप बन्द 
fear हो ! मतलब यह कि यह सुन्दर सन्देश-वाहक हाथ 
से जाता रहा। 


अब क्या किया जाए ? 


सोचा, अब क्‍या किया जाए? कोई मेरी चीज छापता 
न था। सब बकवास समझते थे। उस समय सुदूर लाहौर 
से एक साप्ताहिक farg निकलता था। उस को 
भेजने लगा। सम्पादक थे “माधव” जी, सब छापने लगे i 
कुछ दिन बाद सभा' से एक पत्र “विश्ववन्धु -सम्पादक a 
नाम पहुंचा । लिखा था--आपको सभा' के विरुद्ध एस 
कुप्रचार में योग त देना चाहिए। "विश्ववन्धु क सम्पादक 
ने इस पत्र का उल्लेख कर के कहा--सभा' को अपनी स्थिति 

स्पष्ट करनी चाहिए। वाजपेयी जी को तक-संगत चीज 


हम छापत हें और ‘Gur का भी उचित उत्तर छापेंगे । 
इस से मुझे बल मिला । परन्तु अब विश्ववन्धु में भी 
MCHA ही बातें घुमा-फिरा कर कहाँ तक लिखी जाएं 
इसी समय सभा? के प्रधान मंत्री To रामबहोरी लाल 
शुक्ल का पत्र आया। लिखा था--सभा' क रिकार्डो से 
मुझे द्विवेदी जी के कागज-पत्रों का कुछ भी पता नहीं चलता 
AI सभा के पुराने अधिकारी कुछ बतला नहीं रहे हैं । 
यह पत्र अत्यन्त सोम्य था। परन्तु सभा” के दूसरे 
प्रधान मंत्री To लल्ली प्रसाद पाण्डेय ने तो मेरे विरुद्ध युद्ध 
घोषणा ही कर दी थी । यही नहीं, वे द्विवेदी जी के 'कागद- 
qar लिख-लिखकर मजाक भी उड़ाने लगे। में उदास हो 
गया | 
इस समय मेरी उदासी पराकाष्ठा को पहुंच चुकी थी । 
दो वष तक संघर्ष किया। किसी तरह कठिनाई से are 
बच्चों को रूखी-सुखी रोटियों का प्रबन्ध कर रहा था ; उस 
में से भी बचा कर काफी पेसा इस ऋषि-श्राद्ध में लगा दिया 
था। उलझा एसा रहा कि और कोई काम भी गति का न॑ 
कर पाया । लोगों में झूठा बना और बड़े लोगों की fas 
feat खाई । सभा' की देश में प्रतिष्ठा हैं और बड़ा फैलाव 
हैं। न जाने किस-किस ने बुरा माना ! और इतने पर 
भी वे कागज-पत्र न बरामद हो पाए, जिन के लिए यह सब 
कुछ हुआ | 

बड़ी चिन्ता में रहता था किं क्या करूं! एक दिन" 
आलमारी से 'सरस्वती' का (द्विवेदी स्मृति-ग्रंक' निकाला । 
कई दिन तक उसे ही उलटता-पलटता रहा। आखिर मा 
सरस्वती एक दिन प्रसन्न हो गई और मुझे एक बहुत बड़ी 
चीज उन को कृपा से मिल गई। निश्चय ही इस साहित्यिक 
युद्ध में विजय प्राप्त करने के लिए मुझे-- 


ब्रह्मास्त्र मिल गया ! 


'सरस्वती' के इस विशेषाङ्क में एक बंगाली सज्जन का 
एक लेख पढ़ा, जो उन दिनों इण्डियन प्रेस (प्रयाग) को काशी- 
शाखा के मैनेजर थे। इस लेख में उन्हीं कागज-पत्रों का 
जिक्र था, जिन का अस्तित्व मनवाने के लिए सभा' से मेरा 
लम्बा संघर्ष चला । लिखा था कि द्विवेदी जी के स्वर्गवासी 
हो जाने के बाद में एक दिन 'सभा' के कार्यालय में गया, तो 
देखा कि द्विवेदी जी के वे कागज-पत्र खोले-देखे जा रहे हैं 
जिन्हें वे कई बंडलों में बन्द कर के 'सभा' को दे गए थे। 
लेखक ने यह भी उस लेख में लिखा हे कि मेरे साथ मेरे एक 
मित्र भी उस समय थे और हम दोनों ने उन कागज-पत्रों में 
से कई पत्र उठा कर पढे भी। लेखक ने इत कागज पत्रों को 
बहुत महत्त्वपूणं बतला कर इन के सदुपयोग की अपील 
हिन्दी संसार से को थी। 

मे हर्ष से उत्फुल्ल हो उठा। कई बार इस लेख को 
आदि से अन्त तक पढ़ा ।- पता लगाया, तो मालूम हुआ कि 

'लेखक ने अपने जिस ‘faa’ का उल्लेख किया हे, वे To लल्ली 
प्रसाद पाण्डेय हें । पाण्डेय जी भी उन दिनों go Fo की 
'काशी-शाखा में ही काम करते थे। 'सरस्वती' का “द्विवेदी 
स्मृति-्रंक' निकलने के बहुत दिन बाद में ने उन कागज-पत्रों 
'के लिए वह चर्चा शुरू की थी और चर्चा काफी चल चुकी थी, 
जब कि पाण्डेय जी 'सभा' के प्रधान मंत्री चुने गए । प्रधान 
संत्री के रूप में ही seal ने द्विवेदी जी के कागज-पत्रों का ‘war’ 
में अस्तित्व अस्वीकार किया था। बड़ी विचित्र बात थी ! 

मे तो दो मूठ पर खेल ही जाता था उस समय | यह 
लिखित मजबूत आधार मिल जाने पर में ने-- 


'सभा' को अदालती नोटिस दे दिया 


लिखा कि अब पक्का सबूत मेरे हाथ लग गया है, यह 
साबित करने के लिए कि द्विवेदी जी ने 'सभा' को अपने महत्त्व- 
पूर्ण कागजों के बंडल जो दिए थे, उन्हें सभा” के अधिकारियों 
ने ( द्विवेदी जी का स्वर्गवास हो जाने के बाद) खोला था और 
सुरी दख-भाल की थी। निश्‍चय ही वह सामग्री हिन्दी- 
संसार की हैं, जो 'सभा' के पास एक अमानत के रूप में थी । 
मालूम नहीं क्यों, 'सभा' ने उन कागज-पत्रों को नष्ट कर दिया 
ह , एसा जान पड़ता हैं। अथवा, सभा उन्हें नष्ट करने 
का इरादा रखती हुं। निश्‍चय ही यह थाती नष्ट कर देने 
का संगीन "मामला है और इस - लिए में 'सभा' पर अदालती 
कारवाई शुरू करने जा रहा हूं । वस्तु-स्थिति स्पष्ट करने 

के लिए पन्द्रह दिन को अवधि सभा' को दे रहा हूँ ॥ 

अपने नोटिस में उपर्युक्त बातें लिख कर रजिस्टरी 'सभा! 
के प्रधान मंत्री के नाम भेज दिया । तीर की तरह इस नोटिस 
का असर हुआ ग्रौर एक सप्ताह के भीतर ही जवाब आ गया 
कि 'सभा' में द्विवेदी जी के कागज-पत्र सुरक्षित हें, जो उन्हों ने 
कई बंडलों में भर कर दिए थे। कोई भी 'सभा' में आ कर 
इन कागज-पत्रों को देख सकता हे ।' इसी आशय का वक्तव्यः 
सभा? के मंत्री ने समाचार-पत्रों में छपवा fear) एकः 
बड़ा यज्ञ इस तरह पूर्ण हुआ--सफल हुआ। 


में ने ag सामग्री देखी 


अब में काशी गया और अपनी आँखों ag सब सामग्री 
देली । ठहरने की सुविधा न थी, भोजन आदि का कोई 
प्रबन्ध नथा। सभा” के एक चपरासी को कोठरी में बिस्तर 
और बाजार में भोजन! फिर भी, चार-पाँच दिन में ने 
सामग्री देखने मे लगाए । प्रति दिन चार-पाँच घंटे लगातार 
बैठता at) 'सभा' के सहायक मंत्री अपने सामने बैठा कर 
देखने देते थे। रत्न कूड़े में डाल रखे गए थे! एक बड़े 
अधखुले बंडल को जोर से पटक कर धूल धक्कड़ झाड़ने लगा, 
तो भीतर से छिपकली के अंडे निकल पड़े! एसी व्यवस्था 
उन कागज-पत्रों की, जिन्हें द्विवेदी जी ने उतने दिन संजोए 
रखा और फिर उस निर्देश के साथ 'सभा' को सुरक्षित रखने 
के लिए सौंपा था। 

समय परिमित था; इस लिए जल्दी-जल्दी में सब 
देखता जाता था। कभी किसी पत्र का कोई श्रंश पढ़ लेता 
व्या, कभी कोई पत्र पूरा पढ़े बिना जी मानता न था। संग्रह 
में उस समयं के सभी साहित्यिकों के पत्र हें--१--महषि 
Go मदन मोहन मालवीय २--बाबू श्यामसुन्दर॑ दास 
३--महाकवि 'हरिग्रौध' ४--श्री मैथिली शरण गुप्त ५-- 
do पद्म सिह शर्मा ६--कविवर To MAUA शंकर' ७-- 
Go गौरी शंकर हीराचन्द श्रोझा ८--राजा रामपाल सिह 
(काला काँकर) आदि महानुभावों के कुछ पत्र मेने पढ़े । 
महषि मालवीय ने उस समय 'अभ्युदय' निकाला था। 
उस में सहयोग देने के लिए द्विवेदी जी को जो लम्बा पत्र 
उन्हो ने लिखा था, उस से उस समय की साहित्यिक तथा 
राजनेतिक गति-विधि पर पूरा प्रकाश पड़ता हे | 
गुप्त जी का बड़ा लम्बा पत्र-व्यवहांर हे। 'हरिञ्चोध' 
जी का जो पत्र में ने पढ़ा, उस से जान पड़ा कि शब्द-विमर्श 
में भी वे शक्ति रखते थे। एक शब्द-प्रयोग पर चर्चा हे । 
महाकवि ने अपने पक्ष में अच्छे तर्क दिए हैं और फिर अन्त में 
द्विवेदी जी का ही पक्ष सही मान लिया हे । 
वावू श्यामसुन्दर दास जी का एक पत्र पढ़ा, जिस से 
मालूम हुआ कि जब आप ने साहित्यालोचन” लिखा, तो संशो- 
थन कर देने के लिए आचार्य द्विवेदी से प्रार्थना की । द्विवेदी 
जी ने स्वीकार कर लिया और पुस्तक का काफी अंश देख कर 
संशोधित ae दिया | परन्तु इसी समय उन्हें किसी तरह 

यह खबर मिली कि बावू साहब इधर-उधर कुछ दूसरी तरह 
की बातें करते हें! द्विवेदी जी ने इस पर पुस्तक का संशोधन 
रोक दिया और बाबू साहब को पत्र लिखा। द्विवेदी जी 
के ऐसे ही किसी पत्र के उत्तर में बाब्‌ साहब का यह पत्र 
जो में ने पढ़ा। इस में आप ने बड़ी ही विनम्रता से लिखा ' 
हें कि आप को गलत सूचना दी गई हे । अपनी श्रद्धा-भक्ति 
प्रकट कर के पुन: संशोधन करने की प्रार्थना बाबू साहब ने 
की | 

एक पत्र में ने श्री खानखोजे महोदय का पढ़ा, जो अब 
विज्ञान के 'डाक्टर' हें। पूरा नाम में भूल गया। ये सव 
संस्मरण में स्मरण के ही सहारे लिख रहा हूँ । यह पत्र अम- 
'रीका के किसी विश्वविद्यालय से लिखा गया था । पत्र बहुत 
'लम्बा ह, और बड़े काम का हे। इस में यह भी लिखा हैं 
'कि कृषि-विज्ञान आदि के पारिभाषिक शब्द हिन्दी मे संस्कृत 
धातुओं से किस तरह बनाने चाहिए। पत्र के प्रारम्भ में 
स्वामी सत्यदेव जी का जिक्र हें। लिखा हैं कि उन्हीं की 
प्रेरणा से मे राष्ट्रभाषा हिन्दी की श्रोर झुका हूँ ; वेसे मेरी 
मातृभाषा मराठी हे । खानखोजे महोदय उस समय कृषि- 
विज्ञान के छात्र थे और इसी विषय पर कोई लेख “सरस्वती 


'कोआपने भेजा था। पत्र में लिखा हे कि “गरीब हूँ, किसी 


TR श्रम से काम चला लेता हूँ। लेख को सचित्र करने क 
'लिए चित्र कहाँ से लाऊँ ! पुस्तकों से ही कुछ चित्र फाड़ कर 
भेज रहा हूँ--ब्लाक बनवाने के लिए।' 

बाब्‌ रामलाल वर्मा 


द्विवेदी जी के कागज-पत्रों में कुछ ऐसी सामग्री भी 


एक जगह मिली, जिस से काशी के बाबू रामलाल वर्मा 


के बारे में बहुत कुछ मालूम हुआ। उक्त वर्मा जी साहि- 
त्यिक' भी थे और प्रकाशक' भी ; पुस्तक-विक्रेता भी। 
प्रायः उपन्यासों का काम करते थे। कभी-कभी बिना किसी 


के मंगाए ही ato पी० भेज दिया करते थे! सो वी० पी? 
भेजने पर पचीस भी छूट आएं, तो नफा ही हे। परन्तु 
एक बार बेचारे फंस गए। 
पुरा किस्सा यों है, जो सामग्री से मालूम हुआ-- 
द्विवेदी जी जिस मकान में जुही (कानपुर) में रहते थे, 
उसी के एक भाग में कोई पण्डित जी भी रहते थे। पण्डित 
जी का एक नोकर था, जो कदाचित्‌ द्विवेदी जी की भी सेवा 
करता था। द्विवेदी जी प्रयाग गए हुए थे और बे पण्डित 
जी भी कहीं बाहर गए थे। केवल नौकर घर पर.था। 
उसी समथ पण्डित जी के नाम काशी के बाबू रालाल वर्मा ने 
एक /पन्यास वी० पी० से भेज दिया । नौकर ने वी० पी० 
छड़ा ली, यह समझ कर कि मालिक ने मंगाई होगी । कुल 
१।।।) की ato पो० थी। 
जब पण्डित जी आए, तो वह वी० fto उन को दी गई। 
खोलने पर एक उपन्यास निकला; सो भी, कुरुचि-पूर्ण ! नौकर 
ने कह दिया कि में ने यह समझ कर वी० पी० छडा ली कि 
आपने मंगाई होगी । पण्डित जी बेचारे क्या करते ? 

जब द्विवदी जी आए, तो सब किस्सा उन के सामने रखा 
गया । द्विवेदी जी व्यवहार में बड़े खरे थे। उन्होंने 
यह मामला अपने हाथ में ले लिया और पुस्तक वी० पी० से 
बाबू रामलाल वर्मा के नाम काशी भेज दी। एक पत्र भी 
पृथक्‌ भेजा, जिस में लिखा कि आप गन्दे उपन्यासों से देश 
को गन्दा कर रहे हें, और फिर बिना मंगाए ही वी० पी० भेज 
देते हें! कितना बुरा काम हं! उन्होंने लिखा कि मेरे 
पड़ोसी को आप ने ऐसी वी० पी० भेज दी हू। सो, मेरी 
भेजी हुई वी० पी० कृपा कर छड़ा लीजिए गा। द्विवेदी 
जी ने यह भी लिख दिया था कि वी० पी० फार्म पर जो कुछ 
छपा है, उसे पढ़ लीजिए। बिना मंगाए .वी० पी० भेजना 
जुर्म हूँ । 
बाब रामलाल वर्मा ने वी० पी० लौटा दी। तब 
द्विवेदी जी ने इस विषय पर एक लेख लिख कर बंबई के 'श्रीवेक- 
' टेरवर-समाचार' में छपवाया, जिस में अपराधी का नाम-गाम 
छापे बिना उपर्यक्त घटना का उल्लेख किया । उन के लेख की 
कतरन में ने पढ़ी । द्विवेदी जी यहीं चुप न हो गए। उन्हा 
ने पोस्ट-मास्टर जनरल को लिखा। उक्त अधिकारी ने 
सब जाँच-पडताल कर के बाबू रामलाल वर्मा से emi) 
वसूल करवाए और द्विवेदी जी की ही मार्फत पण्डित जी को 
भिजवाए । पोस्ट-मास्टर जनरल ने एक धन्यवाद का पत्र 
भी द्विवेदी जी को भेजा, जो सामग्री में मौजूद ह। पत्र म॑ 
| लिखा हैं कि देश की ये बुराइयाँ अवश्य दूर हो जाएं, यदि आप 


द्‌ 

जैसे BAS लोंग कुछ इसी तरह सामने आएं। इस के वाद 
फिर उक्त वर्मा जी काशी छोड़ कर कलकत्ते चले गए और 
वहाँ 'आर० एल० वर्मन' के नाम से काम शुरू किया । फिर 
उन्होंने वेसा काम कभी नहीं किया और खूब रुपया भी कमाया 
पुस्तकों से alt दवाश्रों से। 

आचार्य द्विवेदी ने जो अपना वसीयतनामा लिखा था 
वह भी इस सामग्री में ह । 


| सामग्री का उचित उपयोग 


इस प्राप्त सामग्री का उचित उपयोग यह्‌ हे कि अत्यन्त 
SAT कागज-पत्रों के ब्लाक बनवा कर छपाए जाएं 
शष महत्त्वपूण सामग्री का साधारण प्रकाशन हो। पाण्ड 
लिपियों का संशोधन द्विवेदी जी ने कहाँ किस तरह क्रिय 
hE) इस बताने क लिए एक-एक पृष्ठ का या उस के अंश का 
Fb ब्लाक बनना जरूरी हूँ। इस तरह यह सामग्री नमूने के रूप 
मं हिन्दी-संसार के सामने आ जाएगी। फिर जिन्हें अधिक 
i | sop N व सभा म जा कर सब प्रत्यक्ष देखने 
| खर, कुछ भी हो, सामग्री प्रकट हो गई। इस कामे 
से मरा ऋषि-ऋण अवश्य हलका हुआ हो गा। अब आगे 
सभा जाने और हिन्दी-संसार जाने | 

i कुछ दिन हुए, यह सामग्री 'सभा” ने 'भारत कला-भवन 
को दे दी और उस के साथ ही वह सब काशी-विश्वविद्यालय 

गयी थी। परन्तु फिर 'सभा' के अधिकारियों ने कछ 
सोचा, वह सब सामग्री वापस लाए और उसे सुरक्षित रखने 


. के लिए सुन्दर aw खरीदे। अब वह वहाँ सुरक्षित हे। 


भी उपयोग भी हो गा हो। 


'सम्मेलन' का अबोहर-अधिवेशन 


द्वितीय उन्मेष में ही में ने अ० भा० हिन्दी-साहित्य- 
सम्मेलन का अवोहर-अधिवेशन देखा। 'सम्मेलन' तथा 
'कांग्रेस' से में अपने जीवन के प्रारम्भ में ही जुड़ गया था । इस 
समय तक बहुत से अधिवेशन देख चुका था और “स्थायी समिति' 
में मुहृत से काम करने का सोभाग्य भी प्राप्त कर चुका था ; 
परन्तु अवोहर-अधिवेशन का महत्त्व मेरी दृष्टि में सर्वोपरि 


21 उसी अधिवेशन ने राष्ट्रभाषा की समस्या हल की । 


बात यह हुई कि सन्‌ १३०-३४ क राष्ट्रीय आन्दोलन 
के बाद महात्मा गान्धी 'हिन्दरस्तानी' भाषा क समर्थक हो गए थे। 
'हिन्दुस्तानी' एक तरह को सरल उर्दू या सस्कृत क प्रभाव स 


“रहित हिन्दी समझिए, जिस में फारसी आदि के वे शब्द भी 


सम्मिलित हें, जिन्हें हिन्दी ते ग्रहण नहीं कियाहे। परन्तु 
'भाषा के स्वरूप-भद से भी बढ़ कर वात यह थी कि दोनों 
(नागरी तथा अरबी) लिपियों को (राष्ट्रीय लिपि! का पद 
दिया जा रहा था! महात्मा जी के कारण "हिनदुस्तानी' 


` की चर्चा बहत बढ़ गई थी ; यहाँ तक कि श्री जनन्द्र कुमार 


जैसे लोग हिन्दस्तानी' का समर्थन करने लगे थे, जित की 

'अतिसंस्कृतमयी' हिन्दी का मजाक हम लोग उड़ाया करते 
थे। जैनन्द्र जी के ग्रन्थों में भाषा का स्वरूप देखिए और 
फिर 'सम्मेलन' के जयपुर-अधिवेशन पर उन की दी हुई 
“स्पीच' पढ़िए । जान पड़ेगा कि हिन्दी में दो जनन्द्र हुए हं ! 
परन्तु साहित्यिक जनों में Stim’ अधिक न हुए। हाँ, 
राजनेतिक महत्त्वाकांक्षा रखनेवाले लुढ़क-पुढ़क गए थे ॥ 
जन्म भर हिन्दी की सेवा जिन्हों ने की, जिन का 
जीवन-ब्रत था हिन्दी की सेवा करना, वे भी 'हिन्दुस्तानी' की 
वात करने लगे थे। 'सम्मेलन' के मंच को साम्प्रदायिक 
कहा जाने लगा था। उस बड़े भारी तूफान में राजर्षि 
टंडन हिमालय की तरह अडिग रहे। बाबू सम्पूर्णानन्द 
ने भी 'इस समय अपना तेजस्वी रूप प्रकट किया 
mie खुल कर हिन्दी का ऐसा समर्थन किया कि मिनिस्टरी 
भी दावं पर लगा दी थी। प्रान्त में कांग्रेसी मंत्रि-मण्डल 
वनते ही 'हिन्दुस्तानी-आन्दोलन ने जोर पकड़ा था। 
'हिन्दुस्तानी-पक्ष के प्रमुख सेनापति थे काका कालेलकर 
और श्री सुन्दर लाल जी। प्रयाग-विश्वविद्यालय के 
प्रमुख प्राध्यापक डा० ताराचन्द भी मैदान में आ कदे थे और 


अ्रंग्रेजी-उर्दू अखबारों में बराबर लेख लिख-लिख कर 'हिन्दु- 


स्तानी' को ऐसा वल दे रहे थे कि देश भर के 'शिक्षित' लोग 
हिन्दी के विरोधी बन जाते, यदि उसी विश्वविद्यालय के 
वाइस चांसलर डा० अमरनाथ झा महोदय हिन्दी का पक्ष 
ल कर मदान मं न उतर आते। डा० झा महोदय के लेख 

जब हिन्दी के पक्ष मे एक के वाद एक लेख बराबर छपने लगे, 
तब पाँसा फिर पलट गया । 'हित्दुस्ताती' ने sto ताराचन्द 
का जो नहला फेंका था, उस पर हिन्दी ने यह डा० झा के रूप 
में दहला मारा । विश्वविद्यालयों की बिगड़ती हुई हवा 
ava गई। यह अचरज की बात हे कि इसी विश्वविद्यालय 


के हिन्दी-विभाग के अध्यक्ष sto धीरेन्द्र वर्मा तथा संस्कृत- 


विभाग के अध्यक्ष (और 'सम्मेलन' के प्रमुख कार्यकर्ता) डा० 


बाबूराम सक्सेना TA लोग उस समय चुप रहे! इस तरह 


चुप हो जामेवाले हिन्दी-हितेषी लोग बहुत अधिक उस समय 


थे। कोई जानता न था कि क्या हो गा ! aa aria 
के अनन्तर हिन्दी-पक्ष में जिन का नाम लिया जा सकता हैं, 
वे हैं श्री क० मा० मुंशी, जो इस समय हमारे उत्तर प्रदेश के 
राज्यपाल हें। आप ने भी हिन्दी का अच्छा पक्ष लिया था । 
बाकी सब दव गए थे। डा० राजेन्द्र प्रसाद तो हिन्दीमय 
हें ; परन्तु महात्मा जी के प्रति अनन्य श्रद्धावान्‌ होने के 
कारण वे भी 'हिन्दुस्तानी'-दल a हो गए थे! डा० 
ताराचन्द जी को तो बहुत दिन बाद अपनी सेवाओं का पुर- 
स्कार मिला, जब कि स्वराज्य प्रतिष्ठित हो जाने पर हमार 
शिक्षा-मंत्री मौलाना अबल कलाम आजाद न उन्ह अपन 
विभाग के प्रमख सचिव-पद पर वेठाया ; परन्तु डा० अमरू 
नाथ झा को हिन्दी-जगत्‌ ने उसी समय सिर-माथ लं कर 
सर्वोपरि सम्मान दे दिया था ; 'सम्मेलन' के अबोहर-अधिवेशन 
भ 
: 

डा० झा सभापति हुए 


इसका महत्त्व इसलिए बहुत बढ़ कर हे कि डा० राजेनद्र 


प्रसाद को चुनाव में हरा कर डा० झा विजयी हुए थे। सच 
पूछो तो डा० प्रसाद पर डा० झा की यह विजय न थी, ferg- 
स्तानी' पर हिन्दी की विजय थी। इससे पहले डा० राजेन्द्र 
प्रसाद एक बार सम्मेलन' के और एक बार कांग्रेस, के अध्यक्ष 
हो चुके थे। हम लोगों का सम्मान उनके प्रति बराबर वेसा 
ही था ; परन्तु हिन्दी को कस छोड़ सकते थे ? नागरी के साथ 
अरबी लिपि को भी राष्ट्र के बच्चों पर सदा-सर्वदा के लिए 
थोप देना इष्ट न था। इस लिए, मेरे जेस लोगों ने भी डा० 
राजेन्द्र प्रसाद के विरुद्ध डा० अमरनाथ झा का समर्थन किया ॥ 
खूब धूमधाम से सम्मेलन हुआ। 'हिन्दुस्ताती' के समर्थकों 
ने देख लिया कि राष्ट्र क्या चाहता हे। उन की हिम्मत 
पस्त हो गई! अबोहर काका कालेलकर पहुँचे थे जरूर ; 
परन्तु बहुत अनमने । साथ में एक शिष्य और दो शिष्याएं | 
राजषि टंडन और बाबू सम्पूर्णानन्द जी जिस कमरे में ठहरे 
थे, उस से अलग, दूसरी पंक्ति के एक सामने वाले कमरे में, 
वे ठहरे थे। 'सम्मेलन' में कोई खास दिलचस्पी इस दल ने 
न ली। 

यों हिन्दी की विजय तो हुई ; परन्तु काका जी के अबो- 
हर पहुँचने पर रौर उन की बातें सुनने पर मुझे ऐसा लगा 
कि 'सम्मेलन' में अभी एक टक्कर और हो गी। मेरे मन॑ 
में आया कि काका आदि 'हिन्दुस्तानी' के समर्थक 'ग्रंजुमन-ए- 

तरक्की-ए-उदू' में क्यों नहीं जाते ? उस प्लेटफार्म को ही 
face’ के लिए क्यों नहीं अपनाते ? 'सम्मेलन' में. 
रोज का टंटा अच्छा नहीं । मेरे मन में आया कि यदि 'हिन्दु- 
स्तानी' का मंच एक तीसरा बन जाए, 'सम्मेलन' तथा 'ग्रंजुमन 
के बीच में, तो बहुत अच्छा हो। परन्तु यह सलाह किसे > 
दी जाए! केसे दी जाए! 

घर वापस लौटते समय यही उधेड़-बुन -रही। घर 
आ कर एक शिगूफा में ने छोड़ा। अखबारों में नीचे लिखे 
आशय का मजमून छपने भेज दिया-- 

“हिन्दुस्तानी-प्रचार सभा' की स्थापना 
वर्धा को एक चिट्ठी 

वर्धा से एक मित्र ने मुझे एक पत्र द्वारा सूचना दी a कि 
काका कालेलकर आदि राष्ट्रवादी विद्वान्‌-- हिन्दुस्तानी का 
प्रचार तथा समर्थन करने के लिए बहुत जल्दी "हिन्दुस्तानी 
प्रचार सभा! नाम से एक अखिल भारतीय संस्था बनाने वाले 
हैं, जो 'सम्मेलन' तथा 'अंजुमन' के मध्य में काम कर के दोनों 
को किसी समय आत्मसात्‌ कर ले गी।” 

पता नहीं कि मेरा यह मजमून काका कालेलकर आदि 
ने पढ़ा, या मेरे साथ-साथ उन के मन में भी स्वतः वैसा विचार 
पहले ही पैदा हो चुका था; कोई Seal मास क aR 
हीं खबर छपी कि वर्धा में "हिन्दुस्तानी प्रचारसभा की 
स्थापना की गई हे । ; मुझे बड़ी खुशी हुई कि सम्मेलन ` 
एक झगडे से बचा। 

सम्मेलन' में सदा ही, गुटबन्दी रही.हे श्रौर कांग्रेस में 
तो गुटबन्दी ने घृणित से घृणित रूप समय-समय पर प्रकट 
किया हैँ; परन्तु यह सब गन्दगी नाक दबाए सहता रहा, 
वहाँ काम करता रहा। राष्ट्रभाषा के लिए तथा राष्ट्र 
स्वातंत्र्य के लिए खुल कर सब से आगे काम करने वाली 
संस्थाएं इन के अतिरक्त ale थीं नहीं कि वहाँ चला जाता ! 
परन्तु स्वराज्य मिलते ही कांग्रेस को और हिन्दी राष्ट्रभाषा 
वनते ही 'सम्मेलन' को नमस्कार कर लिया ! एक ate 
सिर से उतर गया | 'सम्मेलन' के भी संस्मरण बड़े मनोरंजक 
हें। कभी दिए जाएँ गे। 


“हिन्दुस्तान' की प्रतियाँ सें ने जलाई 


[हित्यिक जीवन के इस उन्मेष का जब अन्तिम सिरा 
आया, तो एक काम में ने ऐसा किया, जिस के उल्लेख से इस 
जन की उद्दण्ड प्रकृति का पता आप को चल जाए गा । वह 
काम यही हे कि दिल्ली के 'हिन्दुस्तान' अखबार की पाँच 
प्रतियाँ खरीद कर में ने जला दीं, राख को पावो से छितरा 
दिया और उस पर थूक भी दिया ! इस पत्र पर में ते इतना 
रोष क्यों प्रकट किया ? आज तक अन्य किसी भी पत्र-पत्रिका 
पर कभी भी इंतना गुस्सा AL मन में आया नहीं है । मेरी 
जलन का कारण हिन्दुस्तान का एक सम्पादकीय मन्तव्य 
था, प्रमुख 'सम्पादकीय” | शीर्षक था---- 

सम्पादकीय विचार क्या था, नोकरी का घिनौनापत 
था। इसी अखबार ने किसी समय श्री सुभाषचन्द्र बोस 
की राष्ट्रभक्ति के प्रति सिर झुकाया था, प्रशंसा के गीत' गाये 
ओ। नेताओं में मतभेद होने पर वे आपस में उलझे-सुसन्ञें 
अखबारों को अपना सन्तुलन न खो देना चाहिए। हमें 
तो ag देखना चाहिए कि कौन-सी नीति ठीक हे। जो 
नीति अच्छी न जान पड़े, उस का विरोध करो ; परन्तु नेता 
के प्रति सम्मान रख कर । न जाने किस समय किस की जरूरत 
qs जाए। उस समय महात्मा गान्धी श्री सुभाषचन्द्र वोस 
की नीति का कड़ा विरोध कर रहे थे और इसी लिए अख़बार 
वाले बोस की उपेक्षा तक करने लगे थे ; परन्तु उन्हें देश- 
द्रोही? देश के किसी भी अन्य समाचारपत्र ने न कहा था। 

aa हन्दुस्तान' के प्रधान सम्पादक उस ससय श्री संत्यदेव बिद्या 

लंकार नाम के कोई सज्जन थे। शायद अपले मेतेजिग 
डाइरेक्टर (महात्मा गान्धी के सुपुत्र) श्री देवदास गान्धी 
को प्रसन्न करने के लिए ही वह वैसा शीर्षक दिया हो और 
ag अनर्गल प्रलाप किया हो। मालूम नहीं, श्री गान्धी उन 
से प्रसन्न हुए, या अप्रसन्न ! में यह भी नही कह सकला कि 
चाटकारिता ही उस लेख का प्रयोजन था। सम्भ हैं, 
'सम्पादक जी के अपने विचार ही उस समय वेस हो गए alt 
मन ही तो ठहरा ! परन्तु में आपे से बाहर हो गया और 


~ 
"i 


S a; द्ल्लि t 
यदि उस समय विद्यालंकार जी कनखल में होते, या में ल्ली 

होता, तो जरूर हम दोनों में मारपीट तक हो जाती। में 


उबल पड़ा था। सो, उस अखबार की पाँच प्रतियाँ उत 


तरह जला कर ही शान्त हो गया और यह समाचार अखबारों 
में भी छपा दिया था। 


'हिन्दुस्तान' के उस सम्पादकीय लेख में श्री सुभाषचन्द्र 


बोस के उस विचार को ही लक्ष्य बनाया गया था, जो उन्हों ने 
बम्बई की एक सभा में शराब-बन्दी के सम्बन्ध में प्रकट किया 


था। बोस ने यही कहा था कि शराब-बन्दी के सम्बन्ध में 
जो नीति अपनाई जा रही हे, उस में दूरदशिता का अभाव है 


और निश्चय ही किसी समय इसे वापस लेना पड़े गा । बस, 
बोस के इतना कहने पर ही हिन्दुस्तान” उस तरह भड़क 
उठा था। 

_ इस समय श्री सुभाषचन्द्र बोस को कांग्रेस-अध्यक्षता छोड़ 
देने के लिए विवश होना पड़ा था और उन्हों ने एक पृथक्‌ दल 


'फावड ब्लाक' नाम से स्थापित कर लिया था, जिस की नीति 


को ले कर वे देशका दौरा कर रहे थे। आगे उन की बडी 


अवज्ञा कांग्रेस-संगठन में की गई, जिस से मेरे जैसे लोग अत्यन्तः 
दुखी हुए । इस से पहले जो इस संगठन में लोकमान्य तिलक 
र. तथा on लाजपत राय आदि की उपेक्षा-दुर्दशा की गई 
थी, वह भी आँखों क सामने fs 
Oe रे सामन आई और महषि मालवीय को जो 
द्‌ Fal को तरह निकाल बाहर किया गया था, वह सब 


आँखों देखी चीज थी। समझ में सब आ रहा था ; परन्तु 
दुश्मन (AAT) सिर पर लदा था ; इस लिए अपने एक-- 

मात्र इस राजनेतिक संगठन का विश्लेषण करना उस समयः 
उचित न था--'नं बुद्धिभेदं जनयेत्‌ ।' स्वराज्य प्राप्त हो 
जाने पर में ने ‘fro हम की परम्परा' “स्वतंत्र भारत के प्रथमः 
राष्ट्रपति--श्री सुभाषचन्द्र बोस' तथा कांग्रेस का संक्षिप्तः 
इतिहास' लिख कर वह सब भेद प्रकट जरूर किया । 


“इदं कविभ्यः पूर्वेभ्यो: नमोवाकं प्रशास्महे, 

वस्तुतः इसी तृतीय sae के उत्तरांश को मरे साहित्यिक 
जीवन में निर्माण का श्रीगणेश समझना चाहिए; क्योंकि इस समय 
देश स्वतंत्र alt हिन्दी भी राष्ट्रभाषा उद्धोषित हो चुकी 


ओर मेरे साहित्यिक विचार भी परिपक्व हो चुके; तब मैंने. 


नमूने के रूप में कई छोटी-छोटी पुस्तके लिख कर हिन्दी-जगत्‌ 
को भेट की। सोचा, अब Higa’ तथा 'सम्मेलन' के काम 
से छुट्टी मिली att अब स्वकीय 'शस्त्रेण रक्षिते राष्ट्रे शास्त्र- 
चिन्ता प्रवर्तताम्‌'। मेरी इन चीजों की क्या स्थिति-पति 
os, N . 

हुई, यह बाद म बताया जाए गा; क्योंकि यथाक्रम चलना 
टरी a हाँ ज्य fi ` ~ 

ही ठोक k । हा, स्वराज्य-प्राप्ति से पहले ANAT का 
व्याकरण जरूर लिखा गया था, जो अपने विषय का आंधार 
$ ग्र न्थ a a ~ 
| भत ग्र a ह। इस की भी एक कहानी ह॒। परन्तु इस से 
पहले की कुछ घटनाएँ उल्लेखनीय हें। 


काइमीर में हिन्दी-प्रचार 


अबोहर-सम्मेलन' में एक अच्छी खासी धनराशि काश्मीर 
हिन्दी-प्रचाराथे निकाली गई थी। में सरकारी नौकरी 
अलग था ही और यथा-तथा घर-गृहस्थी का खर्चे चला 
रहा था। राजषि टंडन का ध्यान चारो ओर रहता हे । 


में 
a 

में 'सम्मेलन' को ओर से कारमीर मे हिन्दी-प्रचार के लिए 
नियुक्त किया गया । गरमी के दिन थे; घर के खचं से 
चिन्ता-राहित्य, हिन्दी की सेवा ओर काश्मीर की सेर! 
gic चाहिए क्या? इधर-उधर बात करने से मालूम हुआ 
कि काश्मीर में बरसात के दिन अच्छे रहते हें-खूब फल 
खाने को मिलते हें। तब तक टंडन जी की आज्ञा हुई कि 
पहले पंजाब में काम करो, तब काश्मीर जाओो। पंजाब 
में काम करने को यह दिया कि आर्यसमाज, सनातनधर्म-सभा 
तथा देव-समाज आदि के स्कूलों में शिक्षा का माध्यम हिन्दी 
कराया जाए। 'लोकसेवक-मण्डल' (लाहोर) के श्री अचि: 
न्त्यराम जी मुझे जानते थे; क्योंकि अबोहर-अधिवेशन के 
तुरन्त बाद राजषि टंडन के साथ में वहाँ गया था और कई 
` दिन तक ठहरा था। फिर भी टंडन जी ने एक परिचय-पत् 
लिख दिया था, जिस में यह भी लिखा कि वाजपेयी क॑ काम 9 
में पूरा योग-सहयोग देने को जरूरत है। टंडन जी इस 
'संस्था के तब भी अध्यक्ष थे। जा 
लाहौर पहुंच कर मेने उसी ऐतिहासिक कोठी क एक 
कमरे में डेरा लगाया, जो राष्ट्रीय दृष्टि से हमारा एक तीर्थ 
है ; क्योंकि लाला लाजपत राय के रहने की वह कोठी हे | 
जव लाला जी लाहौर में वकालत करते थे, तब इसी कोठी 
में रहा करते थे, जो So Uo वी० कालेज क॑ सामन ही ह। 
जव लाला जी ने 'लोकसेवक-मण्डल' की स्थापना को, तो 
| यह कोठी उसी को दे दी थी । इसी कोठी से सी हुई वह 

“सव्य इमारत हे, जो बाद में लाला जी की स्मृति में बनवाई 
गाई थी। इसी इमारत में मण्डल' के सब कार्यालय आदि 
थे । जिस कोठी में उस समय में ठहरा, उसी में बेठकर किसी 
समय सरदार भगतसिंह ने शिक्षा ग्रहण की थी। सन्‌ 
"२०-२४ के आन्दोलन में या उस के बाद देश भर में कई बड़ी 
संस्थाएं राष्ट्रीय पद्धति पर शिक्षा देने के लिए स्थापित हुई 
थीं--काशी-विद्यापीठ,  गुजरात-विद्यापीठ, तिलक-विद्यापीठ 
आदि। उसी समय लाला जी ने नेशनल कालेज” की स्था- 
पना को थी, जो व्यवहारतः एक विश्वविद्यालय के रूप में था | 
इस की अपनी परीक्षाएं होती थीं। aie’ के सुप्रसिद्ध 
'सम्पादक To नन्द किशोर तिवारी इसी संस्था के 'बी० ए 
el शायद इस कमरे में भी सरदार भगतसिंह as कर 
| कभी पढ़े हों, जिस में में रह रहा हूँ ; यह अनुभव कर के सुख 
|) हो रहा था। | 

अब हिन्दी का काम शुरू किया, जिस का पहले कभी 
|... अनुभव न था। उन स्कूल-कालेजों के संचालक बडे-वड़े 
॥ राय वहादुर आदि थे। मेरा उन पर कोई प्रभाव न पडता 
था। रगररूप, वश-विन्यास, बोलचाल, सभी में भदरंग 
था । गोस्वामी Fo गणशदत्त जी से बातचीत की ; पर वहाँ 
(|. भी दाल न गली। 'देवसमाज' क केन्द्र में गया, तो उन्हों ने 
| वहत आशा दिलाई; पर इस समाज की संस्थाएंए बह 
| ीं। में बहुत निराश हुआ और पन््रह-बीस दिन में अनभव 
4 कर लिया कि यह काम मुझ से हो गा नहीं | तब काइ्सीर 

की सैर में सम्मेलन” जेसी राष्ट्रीय संस्था का पैसा व्यथ क्यों 
खर्च किया जाए; सोचा । टंडन जी को चिटठी लिखी 
कि qa से यह काम न होगा” मेरा कोई प्रभाव नहीं पड रहा 
है--शरीर तथा रहन-सहन ऐसा नहीं कि “राय बहादुरों 
पर कुछ प्रभाव पड़ें। में अनुभव कर रहा हं कि मेरे द्वारा 
खर्चे किया गया पेसा व्यर्थ जाए गा; इस लिए काश्मीर 
जाते की इच्छा नहीं है । मुझे वापस आने की आज्ञा दीजिए ।' 

राजषि ने इस पत्र का उत्तर कुछ गुस्से में दिया, मुझे 
झिड़का भी और aa से काम करने की सलाह दी। लिखा 
था--“मुझे विश्‍वास हे, तुम्हारे द्वारा खर्च किया गया पेसा 
व्यथे न जाए गा। फल देर में ही निकलता है । तुम तो 
बीज डाल रहे हो, फल तुरन्त aa दिखाई दे गा? काम 
करो ।” प्रभाव के बारे में उनका कहना था--मरा 
शरीर क्या बहुत भारी-भरकम हे? क्या मेरा रहन-सहन 
तड़क-भड़क का हे ?” टंडन जी ऋषि g और म॑ एक साधा- 
रण व्यक्ति, इस भेद को समझाने के लिए में ने बहस का कोई 
उत्तर न दिया और कागज-पत्रों का बस्ता बाँध सम्मेलन 
वापस पहुँचा । राजषि बहुत नाराज हुए। फिर दूसरा 
'काम बताया, 'सम्मेलन' के अगले अधिवेशन क प्रबन्ध म॑ 
अदद करने के लिए-- 

“भैणी साहब' जाश्रो 
भेणी साहब' लुधियाना जिले में नामधारी सिक्खों का 


S 


अत्यन्त प्रतिष्ठित गुरुद्वारा g, जहाँ सं सम्मलन को अगले 

अधिवेशन के लिए अबोहर में निमंत्रित किया गया था। 
निमंत्रण सर्वसम्मति से स्वीकार हुआ था, यह सोच कर कि 
इस का प्रभाव सिख-समुदाय पर बहुत अच्छा पड़ेगा | साधारण 
सिख लोग उस समय उर्दू से प्रेम करते थे, हिन्दी से बिदकते 
थे । इस सम्बन्ध में एक अनुभव लाथपुर में हुआ--जब इस 
प्रचार-यात्रा में 'लाजपतराय-भवन' (लाहोर) से में दो दिन 
के लिए लायपुर गया था। उस समय श्री हंसराज एम० To 
वहाँ गवनमेंट कालेज में अध्यापक थे और हिन्दी-प्रचार का 
अच्छा काम कर रहे Al प्रोफेसर साहब ने गवर्नेमेंट कालेज 
में मेरा व्याख्यान कराया । सभा में हिन्दू-मुसलमान, सिख, 
ईसाई आदि सभी तरह के छात्र थे, कुछ प्रोफेसर भी । हिन्दी 
का समर्थन में ने राष्ट्रीय दृष्टिकोण से किया ; परन्तु सिखों के 
सम्बन्ध में कुछ धामिक पुट भी दिया। में ने कहा--“सिख 
लोग हिन्दी नहीं पढ़ते हें o इसी लिए qene साहब का अर्थ 
करना भी भूले जाते हें; क्यों कि गुरुश्रों की वाणी अस्सी 
प्रतिशत हिन्दी हे ।” इस पर एक उच्च श्रेणी का छात्र खड़ा 
हो गया श्रौर बोला--'पंडित जी, जवान का मजहब से वया 
ताल्लुक ?' में ने कहा, बेठिए सरदार जी, सुनिए । देखिए, 
गुरुगोबिन्द सिंह को यदि कोई 'उस्ताद गोबिन्द सिह? कहे, 
या 'गुरु-प्रन्य को 'उस्ताद की किताब या 'किताबे उस्ताद” 
आदि कुछ कहे, तो आप को केसा लगेगा ? 'अमृत' को 'आबेह- 
यात आप कहें गे क्या, जिसे 'छक कर' सिख होते हे ?” इसपर 
उस नौजवान सिख का चेहरा उतर गया और उसने हिन्दी का 

विवशत ; मूक-समर्थन किया । यही बात आम तौर पर सिखों | 
में थी, अब भी हे । केवल नाम-धारी सिख कुछ हिन्दी की 
्रोर आकर्षित हुए थे, राष्ट्रीय दृष्टिकोण को ले कर । सिलं 
का यह वर्ग राष्ट्रीयता को ले कर ही प्रादुर्भूत हुआ था और 
इस देश मे सब से पहले इन्हीं (नामधारी) सिखों ने अपने गरु 
के आदेश से प्रवलतम असहयोग अंग्रेजी राज से किया था। 
इसी परम्परा का प्रभाव था कि 'भेणी साहब! में 'सम्मेलन' 
निमंत्रित हुआ था। परन्तु भेणी साहब' एक छोटा सा गाँव 
हे-रेलवे स्टेशन (लुधियाना) से काफी दूर ! वहाँ 'सम्मेलन' 
के विधि-विधान तथा इस की परम्पराश्रों की जानकारी किसी 
को थी नहीं। इसी लिए श्रद्धेय टंडन जी ने मुझे वहाँ भेजा 
था। 

“भेणी साहब' का वातावरण एकदम सात्त्विक हे । 
Te का लंगर' चौबीसो घंटे जारी रहता हे, चाहे जो, चाहे 
जिस समय आए, भोजन उसके लिए तयार मिले गा । 

में वहाँ पहुंच कर काम शुरू भी न कर पाया था कि-- 


सन्‌ ४२ का आन्दोलन i 


शुरू हो गया ! अगस्त की e-go तारीखों के अखबार तेज 
खबरों से धधक रहे थे । मेरा मन काबू से बाहर हो गया ! 
कूद पड़ने को जी मचल पड़ा। गुरु जी ने कहा, देखिए तो 
सही कि आगे होता क्या है। परन्तु तारीख ११ तथा १२ 
को देश भर से गरम खबरें आईं। में ने गुरु जी से निवेदन 
© ou 

किया. कि इस समय अधिवेशन होना सम्भव नहीं हैं और 
हुआ भी तो निर्जीव हो गा । श्र, में तो अब काम कर हो नहीं 
सकता RAU मन ही न लगे गा! में ने निवेदन किया कि 
काम रोक दो, फिर देखा जाए गा। उन्हों ने कहा कि यदि 
ऐसी बात हे, तो आप ही 'सम्मेलन' को एक पत्र लिख दीजिए, 
जिस पर में भी हस्ताक्षर कर दूँ गा । 
गुरु जी की सलाह से 'सम्मेलन' को में ने पत्र लिखा कि 
“देश की वर्तमान स्थिति में 'सम्मेलन' के अधिवेशन की चर्चा 
जोर न पकड़े गी, लोगों का ध्यान दूसरी ओर हो गया हे, इस 
लिए कुछ दिनों की प्रतीक्षा आवश्यक समझ कर कार्य स्थगित 
करना स्वागत-समिति जरूरी समझती हे । सूचनार्थ निवेदन हे ।, 
इस पत्र पर गुरु जी के हस्ताक्षर कराए और में ने कहा 

कि आज १३ तारीख हे, पर डाक तो निकल चकी 

लिए १४ तारीख डाल दीजिए। कल (१४ तारीख को) 
रजिस्टरी लिफाफे में भेज दीजिए गा। गरु जी ने अपने 
हस्ताक्षरों के नीचे तारीख डाल दी । फिर में ने हस्ताक्षर किए 
और १४ ता० डाल दी। लिफाफे पर पता लिख दिया । 
दसरे दिन डाकखाने की तारीख-मुहर भी लगी ही हो गी। 
उस समय सध्या क ५ बजे थे। रात में एक ही गाड़ी पंजाब 
से हरिद्वार को चलती हे, उसी के लिए में तुरन्त स्टेशन को 
चल पड़ा। हरिद्वार पहुंच कर मे जिस बबंडर में फंसा 


उस स मुझ उस “१३ तारीख” ने खब बचाया, बड़ी मदद की । 
बात यह हुई कि-- 

_ १४ अगस्त को हरिद्वार भड़क उठा | 
में wat ही हरिद्वार पहुंचा । पलीता तयार था। दस 
बजते-बजते आग लग गई। वह सभी कुछ हुआ, जो देश में 
अन्यत्र हो रहा था ! गोली भी चली और उस में ऋषिकुल 
आयुर्वेदिक कालेज का एक छात्र तुरन्त ठंढा हो गया ! इसी 
कालेज के छात्रों ने सब से तेज काम किए थे। दो दिन तक 
'हरिद्वार, कनखल तथा ज्वालापुर में 'स्वराज' इस अर्थ में रहा 
कि अंग्रेजी राज समाप्त था! डाकखाने जले-भुने पड़े थे। 
सन्नाटा था। फिर फौज आई, आतंक बेठाया गया और 
गिरफ्तारियाँ हुई । इस समय मेरी गिरफ्तारी इस धूमधाम 
से हुई थी कि घरवाले घबरा गए थे! चारो ओर से घर 
को सशस्त्र पुलिस ने घेर लिया था और बड़े थानेदार खूब 
लैस हो कर 'बड़ी सावधानी से' मेरे कमरे में घुसे थे। न० 
जाने क्यों इतना डर समा गया था! थानेदार ठाकुर राम- 
चन्द्र सिंह (जो इस समय सुपरिटेण्डेंट हें) मुझे बहुत पहले से 
जानते थे। वे जानते थे कि में अहिसावादी कांग्रेसी नहीं 
हूँ, तिलक तथा सुभाष के मार्ग का समर्थक रहा हूँ। परन्तु 
केवल सिद्धान्त की बात थी । व्यवहार में सदा ही में पीछे 


रहा--फाँसी के लिए तयार न था! कुछ तो मेरे विचार . 


और कुछ देश की तथा स्थानीय वैसी स्थिति; सो पुलिस को 
वैसी तयारी करनी पड़ी ! मेरे पास रखा ही कया था! 
तलाशी हुई और कुछ नहीं ! परन्तु श्रीमती जी, चि० मधुसूदन 
तथा fao सावित्री, ये तीनो ही इस समय घबरा गए य, 

न जाने क्या हो गा ! परन्तु आँसू किसी ने भी नहीं निकाले, 
यह मेरे लिए गौरव की बात। चलते समय संभलाने को 
था ही क्या? कह दिया कि मायके चली जाना। मुझे ay 
विश्वास था कि ता० १४ की घटनाओं से मेरा सम्बन्ध किसी 
तरह जोड़ा नहीं जा सकता; क्यों कि उस दिन मेरी 
उपस्थिति 'भेणी साहब' में प्रमाणित हो जाएगी ! 
खर, मुझे पहले तो सीधे जेल भेज दिया, जहाँ में अपने 
नजरबन्द साथियों के साथ लगभग एक सप्ताह रहा। 
हवालात में बन्द करते' ‘ale मुकदमा चलाना होता? यह सोच 
कर निश्चिन्त हो गया, परन्तु इधर पुलिसवाले मुकदमा 
तयार कर रहे थे और घटना पर 'काम' करने वालों से पथक 
मरा मामला रखना चाहत थे--प्ररक होने का अपराध समझ ! 
९एक दिन पुलिस का दस्ता जेल के फाटक पर पहुंचा । जेलर 
न॑ मुझ बुला कर कहा, पुलिस तुम्हें ले जाने के लिए खड़ी हे, 
तयार हो जाश्रो। यह सुन कर मेरे साथी भी चिन्ता में पड 
गए--सब क चेहरे उतर गए ! परन्तु बस किसी का क्या था ! 
फाटक पर पहुंचा, तो पुलिस के हवलदार ने कहा-- दाहिना 
हाथ बाहर निकालो।' केवल एक हाथ में हथकड़ी पहनाई 
परन्तु कलाई म॑ वह्‌ बहुत ढीली बेठी ; तब रस्से से मजवती 
लाई गई WR तब मुझे फाटक के बाहर किया गया ! रुडकी 
ला कर उन हुवालातियों के साथ बन्द कर दिया गया, 
जिन्हें काम” करते पकड़ा गया था | परन्तु मेरा मुकदमा 
उन से पृथक्‌. पहल ही पेश हो गया । पुलिस मामला सावित 

q कर सकी, तब एक अपराध रह गया । कहा गया कि 'गैर 


>>) 1) 


कानूनी जमात (कांग्रेस ) के ये fere el मजिस्टेट 
ने इस पर मेरी सफाई माँगी , पर में ने स्वीकार कर लिया 


कि हरिद्वार यूनियन कांग्रेस का में डिक्टेटर बना था । स्वीकार 
करना ही था, लिखित प्रमाण था । मुझे अपने छटने का कतई 
विश्वास त था । मुकदमा सुनने के लिए जो हरिद्वार-कनखल 
की भीड़ जमा थी, उस में मेरा लड़का चि० मधुसूदन भी खड़ा 
था, जो मुझे हथकड़ी पहने देख कर न जाने क्या सोच रहा 


होगा! 


सेरा अंग्रेजी-ज्ञान 


~ 


मेरी अंग्रेजी भाषा बेसी ही हे, जेसी कि टॉगेवालों की 

रेल के कुलियों की होती हे ; परन्तु विशवास इतना कि मुझे 
गलत कोई फंसा नहीं सकता है--बात समझ में आ जाएगी । 
faq कभी-कभी यह विश्वास धोखा दे जाता हे। जिस 
सूकदमे का उल्लेख पीछे हुआ हे, उस में भी ऐसा ही हुआ । 
अंग्रेजी-ज्ञान की मेरी बात सुनकर अंग्रेज मजिस्ट्रेट, पुलिस- 
इंस्पेक्टर ठाकुर रामचन्द्र सिह और कोर्ट-इंस्पेक्टर ही नहीं, वहाँ 
इकटठ सभी लोग हंस पड़ ! बात यह हुई कि जब और अप- 
राध साबित न हो सके और एक ही अपराध रह गया (जिसे 
में बड़ा समझता था ; परन्तु अदालत ने बहुत हलका समझा) 
तो, जुर्माना ही काफी सजा समझी गई। मजिस्ट्रेट और 
पुलिस के आदमी आपस में अंग्रेजी में सलाह कर रहें थे कि 

कितना जुर्माना वसूल हो जाए गा । पुलिस-इंस्पेक्टर ने 
मेरी हैसियत बताई होगी और कहा कि पचास रुपये खाट- 
खटोलों से वसूल हो जाएँ गे। तलाशी में सब देख गए थे। 
घड़ी तथा मेज-कुर्सियाँ ध्यान में थीं, इस लिए पचास वसूल 
हो जाने की बात कही । में ने उन लोगों की बात-चीत में 
'किफ्टी'--'फिफ्टी' जो बार-बार सुना, तो यह समझा कि पुलिस- 
वाले यहाँ भी शेतानी कर रहे Fae मजिस्ट्रेट को यह बता 
रहे हैं कि इसे ५०) रु० मासिक वेतन मिलता था ! पचास 
से ऊपर वाले को तब 'बी' क्लास जेल में मजिस्ट्रेट की दी 
हुई मिलती थी। में ने समझा कि मुझे 'सी' में डालने के लिए 
पुलिसवाले waist में मेरा ५०) रु० मासिक वेतन बता रहे 
हं! में गरम हो उठा और कड़क कर बोला--'फिफ्टी नहीं, 
सिक्‍सटी' ! मेरी बात सुन कर मजिस्ट्रेट तथा पुलिसवाले चक्कर 
म पड़ गए--वे कुछ समझ न सके कि बात क्या हे । मजिस्ट्रेट 
ने पुलिस-इंस्पेक्टर की ग्रोर जिज्ञासा की दृष्टि से देखा। 


वह क्‍या उत्तर देता ! तब उस ने मुझ से पूछा कि आप ने क्या ' 


समझ कर 'फिफ्टी नहीं, सिक्सटी' कहा हैं ? में ने कहा कि “आप 
अदालत को धोखा दे रहे हैं ।” इस पर मजिस्ट्रेट का कुतूहल 
और भी ag pe । उस ने समझा कि मुलजिम वस्तुत: 
गे TR सा का पुजारी हूँ, इस लिए कह रहा है कि 
सक्सट वसूल हो सकता हे । ठाकुर रामचन्द्र सिंह मेरी 
अंग्रेजी की योग्यता जानते थे | उन्हों ने फिर पूछा--हम ने 
क्या धोखा अदालत को दिया ?? | 

--“'यही कि मेरा वेतन आप पचास रुपए बता रहे हे ।. यह 
धोखा नहीं हे Far?” । 

“वेतन की बात नहीं , जुर्माने की बात हे कि पचास रुपया 
वसूल हो सकते हें ।” 

“हुँ! यह्‌ बात हे! तब जुर्माना तो एक कोड़ी भी वसूल 
न होगा । 

इस पर मजिस्ट्रेट तुरन्त बोला-- 

“बो सब हो जायगा । अदालत उठने तक तुम को केद 
की भी सजा दी गई 1” “eae 

मझे यों अदालत उठने तक वहीं बैठा रखा ग्रौर पुलिस 
मेरा समान कुक करने चली गई । घर जा कर पुलिस तथा 
उस के सहायक लोगों ने मेरी स्त्री को समझाया कि पचास 
रुपए दे दो, तो वाजपेयी जी अभी छूट कर आ TIT | यह भी 
कहा कि रुपये न हों, तो हम दे दें ; फिर वाजपेयी जी से हम 
लेते रहें गे। परन्तु मेरी गृहणी ने यह कुछ स्वीकार न किया 
तब पुलिस मेरा सामान कुक कर ले गई, जो लगभग ड स 
का था। कनखल-हरिद्वार में किसी ने नीलाम पर बोली 
ही न बोली, तब वह सब रुड़की लद गया था | वहाँ नीलाम 

आहोगा। 

: = अदालत उठने से पहिले ही में ने अपने लड़के (चिर 
मधुसूदन) से कहा कि “गाँधी आश्रमे से एक झंडा जा कर मोल 
ले आश्रो ग्रौर मकान पर लहराश्रो, में आ रहा हूँ । उस 
समय तक गाँधी-आश्रम सरकारी प्रबन्ध में तो गयां था \ 

मेरे घर पर जो तिरंगा झंडा लहरा रहा था, उसे गिरफ्तारी के 
समय ही पुलिस वाले उतार लाए थे! में छूट कर जब घर 


` पहुँचा , तो झंडा लहराया जा रहा था, लोग खड़े देख रहे थे। 


उस समय कनखल , हरिद्वार तथा ज्वालापुर में केवल एक 
ही झंडा हवा में लहराता था। लोग कुतूहल, भय तथा 
उत्साह से देखते थे । 
'सम्मेलन' का बह अधिवेशन ? 

अब मुझे शान्ति थी, अपना भाग अदा हो चुका था। 

अब दुसरा काम सोचा। 'सम्मेलन' का अधिवेशन जरूर 

होना चाहिए । कुछ जागरण ही हो जाए गा । परन्तु जनता में 

एकदम सन्नाटा तब तक छा गया था। 'भेणी साहव' अधि- 

वेशन न कर सका । तब लाहोर में प्रान्तीय सम्मेलन” वालों 

ने करना चाहा ; किन्तु फिर वे भी आगे न बढ़ सके ! तब 

लायलपुर के साहित्यिकों ने कहा कि यहाँ हो गा ; किन्तु आगे 

वे भौ चुप हो गए। तब 'सम्मेलन' की कार्यसमिति ने ते 
किया कि यह अधिवेशन प्रयाग में ही कर लिया जाए। इस 
निश्चय पर स्थायी समिति’ की मुहर लगनी थी, जिसकी 
बठक बुलाई गई। में भी इस बैठक के लिए प्रयाग पहुंचा 
AR to दयाशंकर दुबे के यहाँ ठहरा ! दुबे जी उस समय 
परीक्षा-मन्त्री थे। आप प्रयाग-विशवविद्यालय में अर्थ 
शास्त्र के WATS हैं, गाँधी जी के पूर्ण भक्त और पूर्ण 
सनातनी हू । दारागंज में बहुत बढ़िया और विशाल 
आप का मकान है। उसी के नीचे के एक भाग में मेरे 

चुराने मित्र श्रौर रिश्तेदार पं० भगीरथ प्रसाद दीक्षित रहते | 
थे और ऊपर एक कमरे में साधुमना श्री भगवान्‌ दास केला | 
अपनी साधना में रहते थे । भोजन दुबे जी के यहाँ में ने किया, | 
साथ में दीक्षित जी भी थे। बातचीत में 'सम्मेलन'--अधि- | 
रेशन की चर्चा आई। दुबे जी ने कहा कि अब तो अधिवेशन 
प्रयाग में ही होगा । में ने कहा भाई, यह तो ठीक न हुआ कि 
“सम्मेलन? की पूछ-पछोड़ करनेवाला कहीं कोई न मिला और 
आर यों उसे स्वयं ही अधिवेशन का प्रबन्ध प्रयाग में करना 
पड़ा! “और फिर गर्मी के दिन हें। लोग भुन जाएं गे, 
जो बाहर से आएँ गे।'--दीक्षित जी ने कहा। में ने भी 
अनभव किया । तब दुबे जी ने कहा कि हरिद्वार में अधि- 
वेशन कर लो न! Seal ने मजाक में कहा होगा | दीक्षित 
जी ने अनुमोदन कर दिया । में ने भी मजाक-मजाक म॑ कह 
दिया कि हरिद्वार में ही कर लो, क्या हजे हे! परन्तु उन 
लोगों ने बात पकड़ ली श्रौर फिर मुझे इस के लिए प्रेरित क्या । 
उत्साह तो मुझ में था ही, प्रेम भी था, परन्तु पहल से > 
चर्चा न थी, यहाँ किसी से कोई सलाह कर क न गया या! 
-एक विश्वास था कि अधिवेशन पर रुपयों की कमी eo 
'पाए गी, क्यों कि कनखल-हरिद्वार तथा ज्वालापुर A मेरी 


c 


N © a 5 तथा सचाई 
“इतनी सामाजिक सेवाएं हू AK ईमानदारी त 


a ~ S a. यहाँ 
की इतनी गहराई हे कि किसी भी अच्छ काम के लिए में i 
~ O ~ ~ त्‌ 

:की साधारण जनता से दस-पाँच हजार रप्रये चाहे जब ल से 


. 


मज से मेरी 
हुँ--लकड़ी बेचनेवाला गरीब मजदूर भी प्रसन्नता से 


A 

झोली में एक अठन्नी डाल देगा । यह विश्वास अनुभव पर 
कसा जा चुका हे। सन्‌ ४२ के अपने साथियों का मुकदमा 
में ने हाई कोर्ट तक लड़ा था, जेल से छूट कर, जब कि साधारण 
जनता से कुछ न ले कर और ‘ae’ आदमियों से बात भी न 
कर के अपने चार-पाँच मित्रों से ही काम चला लिया था। 
फिर वह तो 'सरकार' के विरुद्ध 'बागी' लोगों की मदद का 
सवाल था, जहाँ 'बड़े' आदमी झाँक भी न सकते थे । 'सम्मेलन' 
के लिए तो में उन से भी ले सकता था और मुझे विशवास था कि 
कोई एक ही श्रद्धावान्‌ सम्पूर्ण खर्च कर सकता है, जैसा कि आगे 
मेरे विद्या-शिष्य महन्त शान्तानन्दनाथ ने कर भी दिखाया । 
सो, अपने विशवास पर में ने निमंत्रण दे ही दिया । . 
मुझे पता न था कि 'सम्मेलन' में पुस्तकव्यवसायियों के 
बल पर जो दलबन्दी चलती रहती है, उस का सम्बन्ध अधि- 
वेशन से भी हे और दुबे जी भी किसी दल में हें। जब स्थायी 
समिति' में निमन्त्रण पर चर्चा हुई, तब वह्‌ सब ज्ञात हुआ ! 
दुवे जी के विरोधी अधिवेशन प्रयाग में ही करना चाहते थे 
AR दुबे जी चाहते थे कि किसी तरह प्रयाग में न हो । में बीच 
में फंस गया। जब निमन्त्रण दे ही दिया, तब पक्ष भी पड़ 
गया। बड़ी खींचतान हुई। मेरा भी बल था at 
अन्ततः एक मत अधिक मेरे पक्ष मे रहा और हरिद्वार का 
निमन्त्रण स्वीकार हो गया ! 
हरिद्वार में अधिवेशन खूब धूम-धाम से हुआ, महन्त 
शान्तानन्द जी ने सब खर्चे संभाल लिया और प्रबन्ध भी खूब 

किया । 'सम्मेलन' की स्वागत - समितियों में बदस्तूर जैसे 
झगड़े सवंत्र होते रहे हैं, यहाँ भी हुए थे। ऐसे झगड़ों के 
कारण मुख्य ये हें--१--सम्मेलन की नियमावली में अधिवेशन 
की स्वागत-समिति के लिए कोई विधि-नियम नहीं है, कोई 
निर्देश नहीं, नियंत्रण की कोई व्यवस्था नहीं &॥ %= 
स्थानीय जन अपनी-अपनी प्रसिद्धि तथा अन्यान्य स्वार्था के लिए. 
धमा-चौकड़ी मचाते हें। ३--सम्मेलन की गुटबन्दी स्वागत- 
समिति तक पहुँच जाती है श्रौर उसे भी विषाक्त कर देती है । 
"सम्मेलन? में जो विविध दल लड़ते-झगड़ते रहे हें, उन को जड़े 
वे इलाहाबादी पुस्तक-व्यवसायी हैं जो बड़े-बड़े प्रेसों के मालिक 
तथा 'कोर्स' की पुस्तकों के 'प्रकाशक' हैं । सम्मेलन-परीक्षाम्रों 
में अपनी पुस्तकें लगवाने के लिए वे लोग कुछ साहित्यिक 
नौकर रखते हे, 'सम्मेलन/ में गुट बनाने के लिए । प्रकाशकों 
के पैसे पर ये लोग अधिवेशनों में जाते हैं, स्वागत-समितियों 
को प्रभावित करते हैं, सब कुछ करते हैं कि “स्थायी समिति’ 
पर अपना कब्जा रहे! ये ही उस भयंकर बीमारी के कीड़े 
हें, जिसे 'सम्मेलन' का तपेदिक कहते हैं और आज जिस में वह 
जकड़ गया हे । अन्यत्र विस्तार से इस की चर्चा की जाए गी i 
हाँ, तो हरिद्वार-सम्मेलन खूब धूम-थाम से हुआ | मर 
सम्बन्ध में इतना समझिए कि साहस, धेय, बुद्धि तथा सहिष्णुता 
का प्रयोग मैं ने इस यज्ञ में जितना किया, आर कभी भी, कहीं 
भी जन्म भर में नहीं किया ! साहस तो अन्यत्र भी, परन्तु बुद्धि 
तथा सहिष्णुता का ऐसा उद्रेक मुझ में ग्रौर कभी नहीं हुआ ! 

ब्रज भाषा का व्याकरण 

“सम्मेलन का अधिवेशन सुसम्पन्न हो जाने पर में प्रयाग 
राया, इस टोह में कि अब कुछ काम ढूँढ़ना चाहिए रोटी का ! 
'जो कुछ था, समाप्त हो चुका था, कर्ज भी हो गया था और 
गृहिणी के जो दो-तीन गहने उस के पिता के दिए हुए थे, वे भी 
बेच खाए a! उस समय 'सम्मेलन? के प्रधान मन्त्री थे डा० 
रामप्रसाद त्रिपाठी, जो आजकल सागर-विश्वविद्यालय के वाइस 
चांसलर हैं । में त्रिपाठी जी से मिलने उन के बंगले पर गया। 
बात-चीत में त्रिपाठी जी ने स्वतः कहा--“आप सम्मेलन के 
'लिए कुछ पुस्तके लिख दें, तो अच्छा रहे ।” प्रश्‍न करने पर 
में ने निवेदन किया कि “रस, अलंकार तथा व्याकरण पर में 
'मौलिक पुस्तकें लिख सकता हूँ और हिन्दी में इन विषयों की 


बड़ी ही दुर्गति हें ।” त्रिपाठी जी ने स्वीकार किया और: 


मुझे एक पत्र लिख दिया, सम्मेलन के साहित्य-म्त्री के 
'नाम। साहित्य-मंत्री उस समय थे--श्री रामचन्द्र टण्डन जी, 
“हिन्दुस्तानी एकेडेमी” के वेतनिक अधिकारी थे । वहीं में उत 
a मिलने गया । मेरे साथ पं० भगीरथ प्रसाद दीक्षित भी 
थ। जा कर नमस्ते आदि हुई और तब में ने उन्हे प्रधान 
मंत्री का वह पत्र दिया। उन्हों ने पुछा--“तो, पहले आप 
'किस विषय पर लिखना चाहें गे ? ” ं 


ग टत तो व्याकरण ही लिखना ठीक होगा , तव 
अलंकार और रस । यही क्रम ठीक रहे गा ।” 


¢ भव्य 


~¬ व्याकरण पर आप क्या मौलिक चीजें देंगे! 

व्याकरण तो To कामता प्रसाद गुरु का हे ही।” 

-“-“में उन व्याकरणों को जानता हूँ, तभी तो कहता 
हूँ कि हिन्दी में एक व्याकरण-ग्रन्थ की जरूरत हे। 'गुरु 
जी का वह व्याकरण तो एकदम गलत आधार पर बना हैं और 
उसी के आधार पर बने ये शतशः--सहस्रशः व्याकरण जो 
देश भर में चल रहे हें, एकदम कूड़ा-ककंट हैं! अज्ञानः 
फैला रहे हैं ।” 

__“कया सभी व्याकरण गलत हें? आप तो बड़ी विचित्र 
बात कह रहे हैं ! 

--“जी हाँ, हिन्दी के सभी प्रचलित व्याकरण गलत हैं ॥ 
वस्तुतः हिन्दी का व्याकरण अभी तक बना ही नहीं हें!” 

टंडन जी ने मेरी ये बातें इस तरह सुनीं, जैसे कि कोई 
सनकी कुछ कह रहा हो रौर एक विज्ञ-श्रोता सुन रहा हो। 
वे बोले 

“जहाँ तक रस अलंकार की बात हे, आप को में 'अथारिटी” 
मान सकता gl परन्तु व्याकरण तो ऐसी चीज नहीं । 
इस में क्या बदले गा? पर आप जब कहते हे, तो ठीक l 
पहले आप इस व्याकरण-विषय पर हिन्दी के विद्वानों से 
परामश कर लें, तब आगे बात चले ।' : A 

__« कौन से विद्वान्‌ हे, जिन से व्याकरण क विषय म॑ 
में परामश करूं?” l 

--“मे ही विद्वानू--डा० धीरेन्द्र वर्मा, डा० बाबूराम 
सक्सेना आदि 1” 

--"परन्तु मेरे तत्त्व तो मौलिक हें । कहीं ऐसा न हो 
fe में परामर्श करूँ और मेरी चीज कोई ले उड़े! में पुस्तक 
लिखने में लगा रहूँ और और मेरी मौलिक चीजें पहले ही कोई 
“किसी लेख में कहीं प्रकाशित करा दे, तब में क्या करूंगा ? यदि 
ऐसा न भी हुआ, और पुस्तक में ने लिख भी दी, तो भूमिका में 
आप प्रकाशक की हेसियत से लिखेंगे कि अमुक-अमुक विद्वानों 
के परामर्श से यह पुस्तक लिखी गई हे ! इतना लिख देने पर 
में तो एक aaa भर हिन्दी-जगत्‌ में समझा जाऊंगा। उन 

'डाक्टर' विभागाध्यक्षो से में दब जाऊं गा। इस लिए में 
'वेसा परामर्श किसी से न करूँ गा ।” 

--“तो फिर व्याकरण पर आप से कुछ लिखवाना वेसा 
'ठीक नहीं हें। सभी व्याकरणों को उलट कर आप कोई चीज 
'लिखना चाहते हैं श्रौर फिर किसी का परामश भी नहीं ! ” 

-- जिन से परामर्श लेन के लिए आप कह कह रहे हैं, 
उन क ग्रन्थों का भी निराकरण सम्भावित हे । 

- हो सकता हे । परन्तु तब आप से हमारा (संमेलन, 
का) काम न चलेगा ।” 

इस पर म॑ उठ खड़ा हुआ, दीक्षित जी भी चुपचाप खड़े 
हो गए। में सम्मेलन-भवन (सत्यनारायण-कुटीर) जा कर 
सोच में पड़ गया ; कया करना चाहिए ! परन्तु निश्‍चय कर 
लिया att श्री 'रामनारायणलाल' के यहाँ (कटरा ) जा 
कर 'लखन-कला' बेचने को चर्चा की। geet ने तुरन्त 

जगद पाँच सौ रुपए दे दिए। में ने वे रुपए लिए। उत 

में से दो सो घर भेज दिए, पचास अपने खर्च के लिए रखे और 
ढाई सौ रुपए कागज खरीदने के लिए 'हिन्दी प्रेस' के मालिक 
को दे दिए। 'ब्रजभाषा का व्याकरण” लिखने लगा और 
वह साथ-साथ छपत भी लगा। सम्पूर्ण व्याकरण लिख जाने 
पर अपने एक रिश्तेदार साहित्यिक (लखनऊ के पं० गिरिजा 
प्रसाद द्विददी ) से पता चला कि sto धीरेन्द्र वर्मा का भी एक 
ब्रजभाषा-व्याकरण हे! में यह सुन कर कुछ घबराया ! 
कहीं में पिष्ट-पेषण तो नहीं कर गया ! जब में छोटा था, 
तभी से ब्रजभाषा - व्याकरण की माँग सुनता आ रहा था | 
इसी लिये श्रम किया था। मुझे मालूम होता कि डा० वर्मा 
ब्रजभाषा का व्याकरण लिख चुके हैं, तो में क्यों उधर मरता ! 
खेर, पुस्तक, प्राप्त की, तो वह ककेट का ढेर निकली ! तब 
परिशिष्ट में उस का परिचय दिया ! भूमिका में गुरु आदि के 
व्याकरणों की ऐसी आलोचना की, जिस से कि एक भूचाल 
आ गया--उथल-पुथल मच गई! तंब से वाच्य-परिवर्तन 
कराने के प्रश्‍न आने बन्द हो गए और हिंदी क नए व्याकरण 
की माँग होने लगी । 


'ब्रजभाषा का व्याकरण” हिन्दी-जगत्‌ के लिए एक युग- . 


परिवर्तनकारी चीज के रूप में प्रसिद्ध है; इसलिए इस पर 
कुछ अधिक कहना व्यर्थ हैं । 
पोहार जी का अभिनन्दन 
सेठ कन्हेयालाल पोद्दार का अभिनन्दन 'ब्रजसाहित्य- 
मण्डल? के तत्त्वावधान में, मथुरा में सम्पन्न हुआ, जिस मे 

में भी गया था । 'मण्डल' के सम्बन्ध में जो कुछ कहना हे 


इकट्ठे कहूं गा, जब 'सभा' 'सम्मेलन' 'एकेडेमी' तथा ferg- 


स्तानी-प्रचार सभा” आदि संस्था्रों के संस्मरण कभी लिखूँगा । 


इस अभिनन्दन-उत्सव पर घटित एक घटना का उल्लेख 


करना हे । 
इस अभिनन्दन-उत्सव को अध्यक्षता To श्रीकृष्णदत्त 
पालीवाल ने की थी, जिन के साथ श्री महावीर त्यागी भी 
वहाँ उपस्थित हुए थे। पालीवाल जी को में 'साहित्यिक' 
भी समझता हूँ, इसी लिए उत्सव में सम्मिलित होना में ने 
अस्वीकार नहीं किया । यदि कोई 'केवल राजनेतिक? नेता 
अध्यक्ष होते, तो में कभी भी वहाँ न जाता । कारण, में ने 
बहुत पहले समझ लिया था कि राजनेतिक नेता लोग कभी भी 
साहित्यिक का वेसा मान इस देश में नहीं चाहते,.जो उनसे 
बढ़ कर जनता की आँखों में समाए । बहुत पहले काशी के 
साहित्यकारों ने श्री मैथिलीशरण गुप्त के सम्मान का एक 
आयोजन किया था, जिस में उन्हे अभिनन्दन-पत्र समर्पित 
करना था। उस समय देश के एक सर्वमान्य पूज्य नेता 
वहाँ पहुंचे हुए थे। लोगों ने सोचा कि इन के हाथों यदि 
अभिनन्दन-पत्र समपित कराया जाए, तो सोने में सुगन्ध पेदा 
हो जाए। निवेदन स्वीकार हुआ और सभा-मंच पर जब 
ह नेता ने आशीर्वाद देना शुरू किया, तो पहले यही कहा 
ग एस समारोह तो मृत्यु के बाद ही अच्छे लगते हे ! ” में 
उस समय उस समारोह में न था, समाचार-पत्रों में यह पढ़ा था । 


CC-0. Gurukul Kangri Collection, Haridwar 


JAR Sai) 


Aly 2 9G 


AO eg etl oT त्रया ONO 01 त. त, 41. >. 42, AA > d ál 


RISES ESTs, 


Digitized by Arya सा ce Chennai and eGangotri 


दिल को चोट इसलिए लगी कि राजनैतिक नेताओं के सम्मान में 
एक से एक बढ़ कर आयोजन तब होते रहते थे और जिन 
पूज्यवर ने वे शब्द कहे थे, उन के अभिनन्दन तो बहुत धूम- 
धाम से होते थे। गुप्त जी का तो वह एक प्रासंगिक या 
नैमित्तिक अभिनन्दन at! यह बात मुझे याद थी । 

परन्तु उत्सव में एक ऐसी घटना घट गई, जिस ने मुझे 
उत्तेजित कर ही तो दिया । बात यह हुई कि उत्सव के 
प्रारम्भ में ही संयोजक महोदय ने बधाई क॑ तार-पत्र आदि जो 
पढ़े, उन में हमारे राज्य (उत्तर प्रदेश) के मुख्य मंत्री का भी 
एक तार था, जो उन की ओर से उन के प्राइवेट सेक्रेटरी ने 
भेजा था। बधाई थी। प्राइवेट सेक्रेटरी ने मुख्य मंत्री 
की ओर से तार भेजा हे, यह सुन कर मुझे गुस्सा आ गया । 
में पन्त जी के शील-सौजन्य से परिचित हूं। सन्‌ १९३१ 
में जब गान्धी-इविन पैक्ट के अनुसार पुनः उसी जगह 'सविस' 
में जाने को मझे अवसर मिला, तो एक राष्ट्रीय विजय समझ 
कर मेने इसे ग्रहण किया था और 'सरकारी' अधिकारियों नें 
अपनी पराजय समझी थी, जिन्हों ने पहले “आस्तीन का साँप 
कह कर बर्खास्त किया था उच्हों ने मुझे पुन सर्विस में लेने 
से इनकार कर दिया था। यद्यपि मुझे आगर क Sto To 
वी० हाई स्कल में अच्छी जगह मिल रही थी; पर में न 
हरिद्वार पहुंचना ही उचित समझा, विशेषत: तब, जब कि उस 
अधिकारी ने मना कर दिया । में चे वायसराय, Ad क 
गवर्नर, अ० भा० कांग्रेस कमेटी, प्रान्तीय कांग्रेस कमेटी तथा 

महात्मा जी को सूचित किया कि 'गान्थी इविन पेक्ट' की क्या 
gear सरकारी अधिकारी कर रहे हें । मेरी यह चिट्ठी 
श्री महेन्द्र जी ने अंग्रेजी में टाइप की थी, 'सनिक-कार्यालय में, 
जहाँ वे उस समय काम करत थे। कुछ दिन बाद प्रान्तीय 
कांग्रेस से उत्तर आया कि आप का मामला To गोविन्द वल्लभ 
पन्त को सौंपा गया है, उन्हीं से आप 'हलद्वानी' के पते पर 
पत्र-व्यवहार करें। में पन्त जी को पत्र लिख भी न पाया 
था कि उन के हाथ का लिखा हिन्दी में सुन्दर कार्ड मुझे मिला, 
अत्यन्त -आत्मीयतापूर्ण। लिखा था कि “एक पत्र आप 
डाइरेक्टर को भेज दीजिए, कल-परसों में नेनीताल जा रहा 
हूँ । वहाँ गवर्नेमेंट-हाउस में आप की चर्चा करूंगा । काम 
बहुत जल्दी ठीक हो जाए गा।' 
वह सब उसी तरह हुआ था। कहने का मतलब यह 
कि मुझे व्यक्तिगत रूप से तो पन्त जी पर श्रद्धा ; परन्तु इस 
तार-प्रकरण से में fag गया । क्या उन्हें तार पर हस्ताक्षर 
करने की भी gaat नहीं ! क्या रोज-रोज पोद्दार जी का 
अभिनन्दन होता हे ? क्या पोहार जी की सेवाएं इस योग्य 
हैं कि प्राइवेट सेक्रेटरी एक चलतू रिवाज पुरा कर दे ? जल- 
भुन गया ग्रोर जब पालीवाल जी ने मेरा नाम बोलने के लिए 
लिया, तो उठ कर इसी प्रकरण पर पहले आध घटे तक में 
बोला । पालीवाल जी उस समय ‘ad त्यज कांग्रेस भज' 
को दीक्षा देश को दे रहे थे और 'मण्डल' वाले सरकारी दान 
, की आशा में थे ; इस लिए मेरे भाषण पर कुड़मुड़ा रहे थे ; 

पर करते क्या? में ने कहा कि ऐसे राजनैतिक नेताग्रों के 
सन्देश मंगाए ही क्यों जाएं, तो साहित्यिक को पहचानते नहीं! 
यदि भूल से मँगाया गया, तो इस तरह सेक्रेटरी का भेजा हुआ 
देख कर फाड़ क्यों न दिया गया ? सभा में सुनाया क्यों गया ? 
सुनाया गया और हमें जलाया गया, तो फिर सुनने को भी 
तयार रहना ही चाहिए। 

वहाँ तो कोई नहीं बोला ; परन्तु सभा विसजित होने 
पर हम लोग जब आवास पहुंचे, तो पालीवाल जी बिगड़ उठे 
और हम दोनों में खासी झड़प हो गई। परन्तु पालीवाल 
जी ने मेरे कथन का ओऔचित्य स्वीकार किया। वे केवल 
यह कह रहे थे कि आप ने सभा में ही वैसे नेता को वैसे शब्द 
कहे, यह ठीक नहीं किया। मेरा कहना यह था कि सभा 
में ही जब पोद्दार के रूप में सम्पूर्णं साहित्यिक जगत्‌ की वेसी 
स्थिति प्रकट हुई, तब वहाँ वह सब कहना ठीक था और वहीं 
कहना ठीक था। र 

अस्तु, इस प्रकरण से भी में ने बहुत से अपने विरोधी ही 
बनाए। समझा गया कि 'मण्डल' को प्रगति में एसे भाषण 
वाधा डालते g| 


एक ओर पुस्तक | 


ब्रजभाषा का व्याकरण लिख कर में ने जबदेस्त अपने 
विरोधी बना ही लिए थे, जो अपने शिष्यःप्रशिष्यों के सहित 
देश भर के विश्वविद्यालयों पर तथा 'सम्मेलन' के परीक्षाः 

विभाग पर अनन्त काल के लिए काबिज हें ; अब एक और 
पुस्तक लिख कर में ने एक बहुत बड़ी शक्ति को तथा हिन्दू जाति 
के एक शक्तिशाली वर्ग को अपने विरुद्ध सदा के लिए कर लिया! 
यह पुस्तक 'साहित्यिक' नहीं कही जा सकती, सामाजिक 
समझिए। में ने कभी इस तरह को कोई चीज न इस से 
पहले लिखी थी, न इस के बाद लिखी । वह उसी तरह को 
एक पुस्तक की वज्ञर-प्रतिक्रिया थी । इन दोनों पुस्तकों के नाम- 
रूप एक हें, जिन की याद भुला देना ही अच्छा। वह सब 
भुला देने के लिए ही मेरा वह वज्र-प्रहार था । अब सब 
ठीक हे । वह क्षणिक विकृति दब गई। यदि न दबाई 
जाती, तो समाज में बहुत खराबी Gar करती। काम तो 
इस से देश का हुआ ; परन्तु एक शक्तिशाली वर्ग मुझ से बुरा 
मान बेठा। कुछ किस्मत ही ऐसी ले कर उतरा हूं ! 


` सभापति-निर्वाचन में झमेला 


'सम्मेलन' की अतिथिशाला में ठहरा हुआ जब में अपना 
'ब्रजभाषा का व्याकरण' छपवा रहा था, तो वहाँ एक अद्भुत, 
घटना घटी। सम्मेलन के इतिहास में इस घटना का जोड़ 
नहीं और इस तरह जीती मक्खी कभी पहले निगली नहीं गई 
थी । 'सम्मेलन' के अगले (जयपुर में होनेवाले) अधिवेशन 


के सभापति का चुनाव हुआ । श्रद्धेय टंडन जी तब तक जेल 


से छटे न थे। चुनाव में जो मत-पत्र प्राप्त हुए, उन की 
गिनती के लिए. जो सज्जन नियुक्त हुए, उन में एक भदन्त 

आनन्द कोसल्यायन भी थे, जो मेरे साथ ही अतिथिशाला 
में ठहरे हुए थे। इन के अतिरिक्त पं० रमाशंकर शुक्लं 
“रसाल' तथा पं० वाचस्पति पाठक भो 'गणक' थे । में गणता- 
स्थल से कुछ हट कर, सामने ही एक कुर्सी पर बेठा, यों ही देख 
रहा था--कुतूहल था। गिनती करने पर दिल्ली क श्री 
इन्द्र विद्यावाचस्पति को सर्वाधिक मत मिले; स्पष्ट हुए। 
इस पुरिणाम पर कुहराम मच गया ! 'सम्मेलन' की बाग- 
डोर जिस 'दल' के हाथ में थी, उसी के एक प्रमुख नेता 
चुनाव में हार गए, यह था असली कारण उस FETA का | 
यानी श्री इन्द्र का विरोध नहीं, प्रत्युत एक दूसरे पक्ष के प्रति 
पक्षपात जो था, उस ने गड़बड़ डाल दी । उसी समय लोग 
भागे-दौड़े और घोषणा कर दी गई कि चुनाव का ढंग अनिय- 
मित at; इस लिए चुनाव अनियमित करार दिया जाता 
हे; फिर चुनाव हो गा! चुनाव इस लिए अनियमित 
क्योंकि जिस नियम तथा पद्धति का अनुसरण हुआ हूं, E 
गलत हे । परन्तु उस नियम को बनाया था स्वय 'सम्मेलन' 
ने और उसी नियम से तथा उसी पद्धति पर आठ-दस वर्षो से 
qma होते चले आ रहे थे। fag समर्थ क्या नहीं कर 
सकता ? 

'सम्मेलन' में यह गड़बड़ी जो हुई, काँग्रेस की काली छाया 
मात्र थी। कुछ दिन पहले कांग्रेस ने अपने निर्वाचित अध्यक्ष 
(श्री सुभाषचन्द्र बोस) को उखाड़ फेंका था। उसी से = 
लोगों को वल मिला--अनीति करने का साहस बढ़ा । 

विद्वान्‌ चुनाव में हारे थे, वे सम्मेलन' के कामों में एक मुदत 


से योग देते आ रहे थे, भले ही किसी दल में हों। यही नहीं, 
उन के विद्वान्‌ पिता ने भी बहुत दिन तक सम्मेलन की प्रमुख 
सेवाएं की हें। विद्वत्ता में वे अन्तर-राष्ट्रीय ख्याति का 
महत्त्व रखते हैं और साहित्यिकों में बन्धुत्व का स्नेह रखते 
हें। इधर श्री इन्द्र जी भी एक महान्‌ राष्ट्रीय नेता क सुपुत्र 
हें, जिन्हों ने हिन्दी का अमित उपकार किया हे । स्वयं इन्द्र 
जी ने भी हिन्दी का बहुत काम किया हे ; पर 'सम्मेलन' 
से ये प्रायः अलग ही सदा रहे हें--कभी कोई पद-भार सौंप 
दिया गया, तो उसे जरूर निभा दिया हे। साहित्यिक 
जनों से इन का बर्ताव भी सरस आत्मीयतापूर्ण वेसा नहीं हे । 
फिर भी, मुझे वह गड़बड़ी खली, इस लिए कि इतने बड़े निर्वा- 
चक-मण्डल से तथा 'सम्मेलन' की नियमावली से खिलवाड़ 
को गई! स्पष्ट ही में ने श्री इन्द्र के विरुद्ध उन के प्रबल 
प्रतिद्वन्द्नी को अपना मत दिया था और मेरा पक्ष हार गया 
था। परन्तु वह धाँधागर्दी मुझे बहुत बुरी लगी। wea 
उस का खुल कर विरोध किया और इस विरोध में स्थायी 
समिति से त्याग-पत्र दे दिया। यह सब में ने समाचार 
पत्रों में छपवा भी दिया था। इस तरह का विरोध करने 
वाला या पहाड़ से सिर टकराने वाला में अकंला ही था ; 


` यद्यपि बुरा बहुतों को लगा थां। मेरे इस विरोध को लोगों 


ने अधिक बेर में ग्रहण नहीं किया, क्योंकि सब सदा जानते 
रहे हें कि में कभी भी किसी दल के दलदल में नहीं रहा । इस 

से मेरा बिगाड़ इतना ही लोग कर संके कि कभी मेरी लिखी 
पुस्तके 'सम्मेलन' में नहीं छपने दीं और अन्यत्र छपी पुस्तकें 
परीक्षाओं में नहीं लगने दीं। 'लेखनकला' उतने दिन तक 
इस लिए 'विशारद' में लगी रही ; क्योंकि उस के प्रकाशक 
इलाहाबाद के ही एक पुस्तक-व्यवसायी हें। 

आखर दुबारा चुनाव हुआ। वे प्रतिष्ठित विद्वान्‌ तो 
फिर न खड़े हुए, जिन का जिक्र ऊपर में ने किया हे ; परन्तु 
श्री इन्द्र जी पुनः खड़े हुए। इस बार इन्द्र जी फिर 
जीत जाते ; पर चुनाव से पहले ही एक गलती हो गई। 
'वीर अर्जुन' में चुनाव-आन्दोलन कुछ आर्य-समाजी ढंग का 
महीनों चला ! इस से पक्ष में कुछ हलकापन आ गया ओर 
दूसरी ओर सनातनी अखाड़ा भी ताल ठोंकने लगा। सच 
तो यह हैं कि श्री गणेश दत्त गोस्वामी को इसी लिए लोगों ने 
खड़ा कर दिया कि सनातनी लोग इकतरफा वोट दें । में 
ने तब तक कभी भी 'सम्मेलन' में वेसा साम्प्रदायिक वातावरण 
चनाव में न देखा था। गोस्वामी जी का समर्थन कुछ दूसरे 
लोगों ने इस मृगमरीचिका के आकर्षण से भी किया था कि 
वे रुपया माँगने में सिद्धहस्त हैं श्रौर सम्मेलन का खजाना 
ठसाठस भर दें गे। ऐसे लोग बाद में खूब पछताए। कुछ 
भी हो; गोस्वामी श्री गणेशदत्त जी चुनाव मे जीत गए और श्री 
इन्द्र जी हार गए । प्रयाग के उस दल के लिए इतना ही बहुत 
था कि इन्द्र जी को न होने दिया सभापति ! 


मुझे कुछ दिन बाद ही मना लिया गया था, त्याग-पत्र 

वापस लेने क लिए। में करता भी क्या, जब चारों ओर | 
सन्नाटा था! इन्द्र जी तो हें ही क्या, जब कि श्री सुभाषचन्द्र 
बोस को उस तरह उलट देना भी देश ने चुपचाप सह लिया था, 
्रौर राजर्षि टंडन को तो अभी कल ही शक्तिशालियों ने सिहा- 
सन से गिरा कर ही साँस ली; केवल यह मुगमरीचिका दिखा | 
कर कि इस से संगठन में तथा जनता में मनोवेज्ञानिक परिवर्तन । 
होंगे।। किसी ने तब से पूछा कि कौन-कौन से परिवर्तन 
हुए हैं? हाँ, साम्प्रदायिकता को प्रोत्साहन जरूर मिला हे । 
ये सब प्रसंगान्तर की चर्चाएं हैं, केवल उदाहरणार्थ ध्यान गया । |, 


काँग्रेसवाले भो भड़क उठे ! | 


देश को विभाजन-पूवेक स्वातंत्र्य प्राप्त करने पर स्थानीय 
कांग्रेसी भी मुझ से भड़क उठे और ऐसे भड़के कि मझे 
एक बार फिर छह मास के लिए उबली हुई रोटियाँ तसले मे 
खानी पड़ीं। बात यह हुई कि पंजाबी तथा सरहद्दी निर्वा- 
सित भाइयों का एक बहुत बड़ा पहला रेला हरिद्वार आया, | 
तो धर्मशालाएं, लाजिग हाउस, देव मन्दिर तथा अन्य इसी | 
तरह के सब मकान ठसाठस भर गए। उस समय साधओं | 
क बड़े-बड़े आश्रम भी खूब काम आए, जो किसी समय इन्हीं | 
लोगों के पैसे से बने थे, जो आज 'बेचारे गरीब' कहे जाते थे | 


उस समय तक कांग्रेसियों को कोई आदेश ऊपर से आए न 
थे, न कोई किसी का 'केम्प' ही तब तक लगा था। जंगल 
| म॑ भी खुले आकाश के नीचे लोग पड़े थे। 

i 

इन के इस प्रकार के आगमन से यहाँ (हरिद्वार) के कुछ 
लोग बहुत भड़के और अफवाहें फेलानी शुरू कीं कि ये लोग 
किसी भी समय शान्ति भंग कर सकते हें; इस लिए सावधान 
रहना चाहिए। इस तरह की बातें सभाश्रों में कही जाने लगीं 
आर इन लोगों से नगर की शान्ति-रक्षा करने के लिए 'अमन 
सभा' संगठित की गई। 

मेरे हृदय में ये सब बातें तीर की तरह चुभ रही थीं। 
मरे पास ऐसी कोई चीज न थी, जिस से में अपने इन दुखी 
भाइयों की मदद कर सकता ; यह दुख बराबर सताता AT | 
ऊपर से ये 'अमन-सभा' वाले तंग कर रहे थे। 'अमन 
सभा' में जो कई वर्ग थे, उन में से मुख्य ये हें- | 

१--कांग्रेस वाले, जिन्हें डर था कि ये लोग ae बस 
गए, तो चुनाव में हमें वोट न दें गे और wel ने कोई ऐसी 
amfa फैलाई कि मुसलमान भाग गए, तो दुगना घाटा 
उठाना पड़ेगा | 

२--मुसलमान इस लिए चिन्तित थे कि ये लोग यहाँ 
रहे, तो किसी भी समय आग भड़का सकते हैं और हम मुसीबत 
में डाल सकते हं । ee 

३--बनिज-व्यापार करने वाले aa घबराहट मथ कि 
ये लोग यहाँ बस गए, तो हमारी रोटी में हिस्सेदार बन जाए Ñ 

v—faa लोगों का गुजारा यात्रियों पर ही हैं, वे इस 
लिए इन से ऊब रहे थे कि यदि इन्हो ने धमशालाए pl E 
खाली कीं, तो यात्री आ कर कहाँ ठहर गं गार zt 
कम हो गए, तो हम क्या कर ग ग 

सो, चारो ओर से चार समुदाय इकट्ठे हो गए और 'अमन 
सभा' के द्वारा उन बेचारों क प्रति एसे भाव प्रकट करने लगे ! 
जेसे वे लोग जरायम-पेशा या पेशेवर बदमाश हों ! 

एक दिन कनखल के चौक में 'अमन-सभा' का जलसा 
हुआ। उस के सभापति थे पं० हीरावल्लभ त्रिपाठी, जो 
अब 'एम० Tho’ हें। त्रिपाठी जी ने सभा का प्रारम्भ करते 
हुए कहा--“ये हमारे मेहमान हे। मेहमान को आश्रय 
देना हमारा फर्जे हे। परन्तु अमन रखना जरूरी हे । अमन 
में हम गड़बड़ी न पड़ने दें गे ।” मुटूठी बाँध कर उन्हों ने 
. कहा--'अगर अमन में खलल पड़ा, तो हम उस का मुकाबला 
सस्ती से करें गे, हमारे पास ताकत हे।' त्रिपाठी जी की 
ये बातें मुझे अच्छी न लगीं, क्योंकि वे बेचारे जिस परिस्थिति 
में उस समय थे, सहानुभूति के शब्द चाहते थे । मुझे जब 
बोलने के लिए त्रिपाठी जी ने कहा, तो में ने अपना भाषण यों 
प्रारम्भ किया--'भाइ्यो, जिन के बारे में यह सभा हो रही 
हैं, व हमारे मेहमान नहीं हे, भाई हें और इस घर मे, देश में, 
उन का बराबरी का हिस्सा है। हमें देना होगा, बिना 
अहसान प्रकट किए। और, वे लोग पूर्ण शान्ति से रह रहे 
हं, तब 'अपडर' से उन के प्रति बैसी भावना प्रकट करना और 
शक्ति के द्वारा दबाने की बात कह कर उनके दुखी मन को 
श्रौर भी दुखाना इस समर्य उचित नहीं है ।”---इतना ही में 
कह्‌ पाया था कि सभापति ने आगे बोलने ही न दिया, as 
जाने को कहा । में चाहता, तो सभापति की आज्ञा की उपेक्षा 

कर देता और उस सभा से कुछ दूर अलग जा कर बोलने लगता, 
तो वह सम्पूर्ण सभा उखड़ कर मेरे पास पहुंच जाती । कांग्रेस- 
आन्दोलन के दिनों में अनेक बार अंग्रेज-सहायक 'अमन-सभा' 
के बड़े-बड़े जलसों को तथा 'रेडीकल पार्टी' आदि की सभाओ्रों 
को इसी तरह बात की बात में यहीं (हरिद्वार-कनखल में) 
उखाड़ देता था। जनता मेरी बात सुनती 'हँ। परन्तु 
सभापति की आज्ञा में ने इसलिए मान ली कि उन के 
सभापतित्व का प्रस्ताव में ने ही किया था। 

चुपचाप उठ कर घर चला आया और उस 'अमन-सभा' 
की हरकतों का मुकाबला करने के लिए, निर्वासित भाइयों 
का पक्ष-समर्थन करने के लिए, दूसरे ही दिन में ने नगर-शान्ति- 
सभा? का संगठन किया, जिस का मंत्री में स्वयं बना । इस 
“सभा? के द्वारा उस 'अमन-सभा' को में ने जड़ मूल से उखाड़ 
दिया--कलई खोल दी । तब यह माँग रखी गई कि इन 
(निर्वासित जनों) से शस्त्रों के लाइसेंस वापस ले-लेने चाहिए । 
में ने अपनी सभा की ओर से इस का भी विरोध किया और 
कहा कि इन के पास अखिल भारतीय लाइसेंस हे, जंगल में 
पड़े हुए हें और अपने शस्त्रों का इन्हों ने कोई दुरुपयोग नहीं 
किया है; तब लाइसेंस छीनने को सिफारिश करना ईमानदारी 
की बात नहीं हे । लाइसेंसों की वापसी की माँग भी दबी । 

कुछ दिनों में कांग्रेसियों को ऊपर से आज्ञा मिली कि 
निर्वासितों की मदद करो । इधर मारवाड़ी रिलीफ सोसाइटी 
(कलकत्ता) तथा बिरला-व्युगओरों ते भी सहायता-केम्प लगा 

“नगर-शान्ति-सभा' भी समाप्त हो गई | 


की तरफदारी कर के यह बर्बादी ला दे गा ।' 

परन्तु कांग्रेसी लोग मुझ से बेतरह चिढ गए । ज्वाला- 
पुर के मुसलमान तो मुझे शत्रु की-सी बुरी निगाह से देखने 
लगे | कहते थे--मुल्क के वाशिन्दों के खिलाफ गेरमुल्कियों 


ज्वालापुर हरिद्वार म्यूनि० के भीतर है और हरिद्वार- 
कनखल को सम्मिलित जन-संख्या से दुगुनी वहाँ की जन- 
संख्यां थी, अब भी हैं। उस समय वहाँ मुसलमानों की 
आबादी आधी थी, आधे में शेष सब थे। परन्तु जोर उन 
का इतना था कि कस्बे में लोग 'रामलीला' तक न कर सकते 
थे। वहाँ के कसाईखाने में नित्य गो-हिसा होती थी और 
कसाई लोग खुले आम कभी-कभी प्रदर्शन कर के तीर्थ-पुरो- 
हितों को तंग किया करते थे। में इन बातों से जलता था ; 
पर स्वराज्य की राह देख रहा था, सव सह रहा था। में 
ज्वालापुर से कई मील दूर कनखल में बसा; यह भी अच्छा 
ही हुआ। परन्तु इस समय मुझे ज्वालापुर के इन लोगों 
की हरकतें बहुत खलने लगीं। में ने व्यक्तिगत रूप से एक 
प्राथना निकाली--छपवा कर/बँटवाई | बँटवाई क्या, स्वयं 
जा कर बाटी ; क्योंकि ज्वालापुर में वह पर्चा बाँटना किसी 
ने भी स्वीकार न किया। उस में यही लिखा था कि कसाई- 
खाते में गोहिसा अब बन्द कर देनी चाहिए ; क्योंकि यह 
कस्बा हरिद्वार तीर्थ का ही एक अंग हे, लोगों के दिल बहुत 

दुखी होते हें। और 'रामलीला' होने देना चाहिए, इस में 
रुकावट डालना ठीक नहीं हें। यह भी छापा था कि हम 
लोग जब आप लोगों का दिल दुखाने का कोई काम नहीं करते, 
तो आप को भी वही बर्ताव करना चाहिए। 

मेरी इस प्रार्थना से कांग्रेसी लोग तथा मुसलमान लोग 
बहुत नाराज हो गए और जिला-मजिस्ट्रेट से जा कर शिकायत 
की कि वाजपयी ने रिफ्यूजियों को भड़का कर दंगा करा देने 
की नियत से यह काम शुरू किया हें--ऐसे पर्चे निकालने लगा 
हैं। मजिस्ट्रेट ने मुझे बुलाया और कहा-- यह पर्चा आप ने 
उपद्रव कराने की नियत से छपवाया हें; यह ठीक नहीं है ।” 
में ने उत्तर में बड़े अदब से निवेदन किया-- में तो उपद्रव कौ 
जड़ ही हटा देना चाहता हृं। उसी के लिए वह पर्चा हे । 
उपद्रव का कारण दूर करना चाहिए। तब कोई उपद्रव 
कैसे हो गा?” मजिस्ट्रेट को मेरी बातों से सन्तोष न हुआ 
रौर उस ने क्रोध में कहा--तो फिर कानून अपना रास्ता 
पकड़े गा ।!--“अवझ्य कानून को अपना काम करना चाहिए] 
कह कर में चलता बना। जिले के अधिकारियों ने अब तक 
अनभव कर लिया था कि अदालत में इसे फॉस लना बहुत 
सरल नहीं है। सो, उस समय सब चुप हो गए। 

कुछ दिन बाद बड़ा भारी जन-संमदं हो गया श्रौर उस oe 
सैकड़ों आदमी मारे गए ! मुसलमान भाग गए और पंज 


S 


लोगों को जगह मिल गई। उस दंगे में मुझ फसान की 


चेष्टा की गई ; पर न में ने कभी लाठी उठाई, न दंगे की ओर 
मुंह ही किया । यह अवसर भी चूक गया। 

परन्तु जब महात्मा जी पर किसी 'पागल? ने गोली चला 
दी, तब देश भर से जो दस-बारह हजार हिन्दू-महासभा वाले 
तथा राष्ट्रीय स्वयंसेवक-संघ वाले पकड़ कर जेल में डाल दिए 
गए थे, उन के साथ मुझे भी पकड़वा दिया गया। न में 
सभा का कभी सदस्य बना था, न संघ का, न इन 
संगठनों से कोई दूर का ही सम्बन्ध था। परन्तु जेल में 
जो अभियोग-पत्र मुझे मिला, उस में लिखा था--'संघ का 
कार्यं करता हे। 'कार्यकर्ता' को 'कार्य करता? पुलिस 
वालों ने हिन्दी में लिखा था । यों मुझे जबदेस्ती कांग्रसियों 
ने दूसरी ओर धकेल दिया। फिर, जेल से get के बाद 
में ने 'सभा' तथा 'संध' की ओर आकर्षण प्रकट किया, जो कि 
स्वाभिमान-रक्षा के लिए भी जरूरी था । परन्तु तो भी, आज 
तक में इन संगठनों में से किसी का भी सदस्य नहीं बना हूँ । 
हाँ, इन संगठनों की कई बातें मुझे अच्छी लगती हें, यह में 
क्यों छिपाऊं ? 
मजिस्ट्रेट फंस गए 
_ इस बार में जेल से केसे छटा, यह बड़ा मनोरंजक किस्सा 
हैं। चार-साढ़े चार मास जब जेल में नजरबन्दी काटते 
हो गए और अन्याय-संशोधन की आशा एकदम जाती रही, 
तब. जिला-मजिस्ट्रेट की मार्फत में ने प्रदेश के मख्य मंत्री के 
नाम एक लम्बी चिट्ठी लिखी, जिस में अनशन की सूचना 
थी। वह चिट्ठी जेल के रजिस्टर में चढ़ कर मजिस्ट्रेट 

के पास गई। मजिस्ट्रेट थे श्री रामेश्‍वर दयाल जी, जो बाद 
में दिल्ली के डिप्टी कमिश्नर हुए और अव रिटायर हो गए 
हें। चिट्ठी में लिखा था-- 

“माननीय मुख्य मंत्री जी, में इस समय सहारनपुर-जेल 
में पड़ा सड़ रहा हूं--अकारण | काम में ने जन्म भर वे 
ही किए हू, जो आप ने किए हैं ; परन्तु आप के बाल-बच्चों 
को भूखों मरने की नौबत न आई हो गी। मेरे जैसे कांग्रेसियों 
के सामने यह भी आया। पर स्वराज्य में आप शासक हें 
और में जेल में हूं । इस का कारण यह है कि एक काम में ने 
ज्यादा किया हें। जब 'मुस्लिम लीग' का 'डाइरेक्ट ऐक्शन' 


शुरू हुआ और उस की लपटों ने देश भर को झुलसाना शुरू ` 


किया, तब महात्मा जी ने तथा सरदार पटेल (गृह-मंत्री) ने 
छुपा कर कहा कि--'जनता को अब अपने पेरों खड़ा होना 
चाहिए, केन्द्रीय सरकार इस समय पंगु हे / इस आज्ञा को 
जिन लोगों ने शिरोधार्य कर के अपने आप को जोखिम में 
डाला और गुंडों का मुकाबला कर के उन्हें ठंडा किया, उन 
की प्रशंसा में ने खुल कर की--छपवा कर उन्हें बधाई दी। 
इस तरह अपने पैरों खड़े' होने वालों में नि:सन्देह उन की संख्या 
अधिक थी, जिन्हें 'साम्प्रदायिक' कहा जाता है। परन्तु 
काँटे से ater निकाला गया । अब उस काँटे को भी तोड़ कर 
फेंक देते का अवसर आया, महात्मा जी के कारण। तब 
उन 'साम्प्रदायिक' लोगों के साथ मुझे भी पकड़ लिया गया, 
इस लिए कि उन की पीठ में ने ठोंकी att अवश्य मे ने 

यह अपराध किया हैं; परन्तु अपने नेताओं के कहने पर, 
जिन्होंने अपने पैरों पर खडे होने को कहा। लेकिन अब में 
प्रतिज्ञा करता हूं कि इस तरह ऐसे नेताओं के कहने में कभी न 
आऊंगा र इस लिए मुझे जेल से छोड़ देना चाहिए। यदि 
इतने पर भी न छोड़ेंगे, तो प्रह दिन तक राह देख कर में 
सोलहवें दिन से अनशन प्रारम्भ कर दूं गा।' 

मुझे पता नहीं कि मजिस्ट्रेट,ने यह पत्र आगे बढ़ाया, या 
अपने ही पास रोक लिया । परन्तु सोलहवें दिन जब दुपहर 
को मैंने भोजन न लिया, तो गड़बड़ी मची । जेलर तथा 
जिला-मजिस्ट्रेट ने टेलीफोन पर बात-चीत की। मुझ से 
जेलर ने आ कर कहा कि साहब कह रहे हें कि जमानत-मुचलके 
दे दो, छोड़ दिए wat गे।' में पुराना कांग्रेसी, जमानत- 
मुचलके के नाम से fag! तब यह कहा गया--“जमानत- 
मुचलके लिए बिना आप को छोड़ दिया जाए गा । आप की 
बात रह जाए गी। फिर एक सप्ताह में, बाहर से, जमानत- 
मुचलके का प्रबन्ध इस लिए कर दीजिए गा कि सरकारी 
कागजों को खानापूरी हो जाए।” में ने यह बात मान ली 
Oe जेल से बाहर आ कर शहर गया, चाय पी तथा घर के 
लिए साग-भाजी खरीदी । रेल-खर्च जेल से मिला ही था, 

' कुछ अपने पेसे जमा थे, वे सब खर्च कर दिए । 
l “घर पहुंच कर आराम से रहने लगा । जेल में रहते 
___ समय हिन्दी के शब्द-शास्त्र पर बहुत कुछ सोचा था, जिसे 
-कागज पर उतारने का ढांचा बनाने लगा। इसी समय 

सप्ताह समाप्त हो गया और एक दिन जिला-मजिस्ट्रेट का 
हुक्म या चेतावनी ले कर पुलिस का आदमी आ-धमका। 
लिखा था-- एक सप्ताह समाप्त हो गया हे । यदि तीन 
दिन के भीतर जमानत-मुचलक न दिए, तो कानूनी कारवाई 
की जाए गी।” 

में ने कागज ले कर लिखा--उधर afar और 
उसी कागज की पीठ पर यों लिखा-- महोदय, इस हुक्म पर 
मुझे इतना निवेदन करना हे कि कोई बुरा काम में ने न किया 
हे, न करने का इरादा S| . जब वेसा काम करूँ, तो पकड़वा 
लीजिए गा। इसलिए जमानत-मुचलके की बात ठीक 
नहीं हे। फिर भी, यदि वेसा करना जरूरी आप समझें, 
तो निवेदन हे कि में जमानत-मुचलके देने को तयार नहीं हूँ 
ग्रौर घर का प्रबन्ध कर दिया हे--फिर छह मास जेल में रहने 
को तयार हूं । परन्तु इस बार में हाईकोर्ट में हेबियस कापंस 
उपस्थित कराऊंगा । सम्भव है, हाईकोर्ट मुझे न छोड़े; 
परन्तु फैसले में यह जरूर लिखा जाए गा कि “देश में i 
जिला-मजिस्ट्रेर ऐसा भी है, जो केदियों को पहले छोड़ देता 
हैं और बाद में जमानत-मुचलक माँगता है।” तब आप 
की क्या स्थिति हो गी, समझ सकते हें। इस लिए, यह 
आप के लिए ही अच्छा हो गा कि अब ये कागज 'दाखिल- 
दफ्तर' कर दिए जाएं--जमानत-मुचलके की चर्चा न 
उठाई जाए ।” 

कागज वापस गया और सब 'दाखिल-दफ्तर' 1 इस 

घटना से यहाँ क कांग्रेसी fas, कहने लगे --मजिस्ट्रेट ने 
विश्वास कर लिया, उसे धोखा देना संस्कृत के पण्डितों का 
काम हे! में ने कहा--यदि कभी हमारी पार्टी का शासन 
आया, तो इस मजिस्ट्रेट को तुरन्त बर्खास्त कराऊ गा । केदियों 


पर विश्वास ! ऐसे शासक तो देश को डुबो दें गे।” चुप 


हो गए। 
साहित्य-निर्साण 

अब में साहित्य-निर्माण में लग गया। में ने सोचा कि 
जो-जो इमारतें में बना सकता हूँ, उन सब के नमूने (माडल) 
सामने रख दूं; लोग देखें, और फिर देश जिस नमूने को पसन्द 
कर के जो इमारत बनवाना चाहेगा, उसी में लग जाऊंगा । 
अपन आप वसा उतना बड़ा काम में न करूंगा, यह भी सोच 
लिया। में जिन विषयों पर कुछ अच्छा लिख सकता हुं, 
व यं ह--१--काव्य क तत्त्व, रस, अलंकार, शब्द-शक्ति 
आदि ; २-हिन्दी का व्याकरण, ३--निरुक्त, ४--हिन्दी 
सा हित्य का इतिहास, ५--बहुविज्ञापित हिन्दी काव्य का 
रहस्यवाद ६--कांग्रस युग का राजनेतिक इतिहास, ७-- 

-विज्ञान, 5--शब्द-शिल्प विषयों के 
सम विज्ञान, ८--शब्द-शिल्प। प्रायः इन सभी विषयों के 
नमून म < लुका ह। अब यह देश पर अवलम्बित है कि 


~ 


मुझ से कोई काम आगे ले, यां न ले। 

उन तमूनों को लोगों ने केसा समझा है; पसन्द किया हूँ 
या नापसन्द किया हे L सब जानते हैं । इस लिए यहाँ कुछ 
कहने की जरूरत नहीं हे । परन्तु इतना निश्चय ह कि किसी 
भी नमूने की बड़ी इमारत तब तक नहीं बनाई जा सकती, 
जब तक उस की माँग न हो, कोई बनवाने वाला सामने न हो | 

मेरे साहित्यिक जीवन का यही असली और परिपक्व 
उन्मेष है । जो भी विचार हैं, परिपक्व हो चुके हें और लिख 
सकने की शक्ति शरीर में भी हू । बेठ सकता हूं; जम कर 
दो-चार घण्टे रोज और आँखें भी अभी वसी कमजोर नहीं 
हुई हें । परन्तु इसके आगे यह बात: न रहे गी। चिन्ताग्रस्त . 
मन का असर शुष्क आहार से बने शरीर पर जल्दी पड़ता: gI 
उम्र का तकाजा भी वैसा -ही समझिए। सो, दस वर्षे के 
भीतर-भीतर काम कर लेने के क्षण हैं, यदि कोई विशेष वाधा 
न आ पड़े। इस के वाद कुछ नहीं। जिन विषयों पर 
में कुछ लिख सकता हूँ, उन पर न लिख सक्‌, 'तो - राष्ट्र या 
राष्ट्रभाषा के प्रति यह मेरा अपराध न हो गा। इस अपराध 
के अपराधी वे लोग हैं, जो वाधाग्रों की दीवार खड़ी कर के उसे 
मजबत करते रहते हें । - में किस्से-कहानी नहीं लिखता हूँ, 
जिन' की “जनरल” बिक्री हो जाए। . मेरी कोई पुस्तक निक: 
लते ही तीन-चार सो प्रतियाँ उस को तुरन्त बिक जाती ह्‌, 
siz फिर सन्नाटा ! ये प्रतियाँ प्राय: पुस्तक-विक्रेताओं की 
मार्फत हिन्दी के बड़े-बड़े प्राध्यापक (प्रोफेसर) मंगाते है आर 
घर में चपचाप बैठ कर पढ़ते हें। फिर क्लास म पहुंच कर 
l छात्रों के सामने उन पढ़ी हुई बातों को इस तरह प्रकट करतं 


~ = 

साथ ही सब ले कर मर गया ! 


खण्डन का इलजाम 


म॑ साहित्य-निर्माण में आगे नहीं बढ़ने पा रहा हं, इस 

हैं, जेसे wel ने ही मनन कर के सब सोचा-निकाला हो। 
मेरी पुस्तकों का या मेरा नाम ले दें, तो प्रतिष्ठा में कमी आ 
जाए। ये ही लोग विविध परीक्षाग्रों के विधाता ह, जहाँ 
लगे बिना कोई गम्भीर चीज प्रसार नहीं पा सकती । ये ही 
लोग उत्कृष्ट साहित्य के नव-निर्माण में प्रमुख वाधक हू । 
इन में से कितने ही चोरी भी करते हें--मेरी पुस्तकों के भ्रंश 
चुरा कर अपनी पुस्तकों में चुपचाप रख लिए हे, जिन में बडे- 
बड़े विश्वविद्यालयों के प्रतिष्ठित तथा पुराने प्राध्यापक भी 
el इन में से कई पकड़े भी गए हे, जो अर्थ-दण्ड भुगतने 
तथा माफी माँगने पर ही छोड़े गए el इनके लिखित 
माफोनामे हमारे पास हैं। व्याकरण पर लिखनेवाला कोई 
भी 'डाक्टर' ऐसा नहीं, जिस ने कुछ न कुछ मेरी पुस्तकों से 
E लिया हो। परत्तु थोड़ा-बहुत ले भगनेवाले का पीछा 
| नहीं किया जाता । किस के-किस के पीछे दोडो! परन्तु 
Peo व 
दूं गा। वह इस fk लए > See ree 
Seen ae ae कि भविष्य मे आनेवाली पीढ़ी को 
| | नदेकि वह इस a vm 2o 

ता था ; पर कम्बख्त 

में मेरी खण्डनात्मक शेली को भी दोषी ठहराया जाता हे! 
बन्धुवर डा० TATA सक्सेना ने झुंझला कर एक पत्र में 
साफ-साफ लिखा था--“आप ने सभी बड़े-बड़े लोगों की 
पगड़ियाँ उछाली हृ ।” सक्सेना जी आर्यसमाजी हें। में ने 
उन्हें लिखा कि स्वामी दयानन्द सरस्वती से ज्यादा में ने 
बड़े-बड़े लोगों की पगड़ियाँ नहीं उछाली हें! 

गौर, खण्डन किए बिना साहित्य का अन्धकार मिटेगा 
कंसे ?' महान्‌ दार्शनिक शंकर-रामानुज आदि ने भी पूर्व पक्षों 
का खण्डन किया हे। व्यास तथा जेमिनि ने भी दूसरों का 
खण्डन किया gl अभी कल तक आचार्य To रामचन्द्र 
शुक्ल आदि ने भी दूसरों के मत निराकृत किए gl सो सब 
ठीक, केवल यह वाजपेयी बुरा ! इस लिए कि यह काशी-प्रयाग 
में रहता नहीं हे, किसी विश्वविद्यालय में प्राध्यापक नहीं हे, 
“डाक्टर” नहीं है, साधारण 'एम० Uo’ तक नहीं हे। इसी 
लिए बुरा । 


गर्बोला स्वभाव 


इधर लोग यह भी कहने लगे हें कि यह गवे बहुत करता 
है--ऐसी गर्वोक्तियाँ करता है कि दूसरों को बहुत बुरी लगती 
हें। यह भी प्रगति में वाधा! परन्तु निवेदन यह हैं कि 
इस में मेरा दोष नहीं । गवे की भावना प्रकृति या भगवान्‌ 
ने पैदा कौ हे । देखना यह होता हे कि गव करने योग्य कोई 
चीज है भी कि नहीं और गवे उचित अवसर पर, उचित ढंग से, 

उचित मात्रा में प्रकट किया गया हे कि नहीं। गर्व का एक- 
दम अभाव या तो वीतराग योगी में हो सकता हे, या फिर गधे 
में । मनुष्य में तो गर्व की भावना हैँ श्रौर वह प्रकट भी होती 
हे । गोस्वामी तुलसीदास तक गर्वं करते देखे गए हे । 
जब उन की सरस कृतियों का भी मजाक उड़ाया गया, तब 
काशी के उन 'बिद्वान्‌' लोगों को लक्ष्य कर के उन्हों ने कहा 
ह--जो 'बिनु काज दाहिनेहुँ बाएँ हो कर बाधा पहुँचाते थे, 
जिन्हें वे 'भूत' कहा करते थे-- 
खल उपहास' होहि हित मोरा, 
काक' Hele कलकठ कठोरा | 

यहाँ तुलसी अपनी वाणी को मीठी काकली नहीं बतला 
रहे हें क्या ? यह गव नहीं हे क्या? 

इसी तरह की उपेक्षा पर सन्त कबीर ने भी वेसी गर्वो- 
क्तियाँ की हें। शाहजहाँ के समय में पण्डितराज जगन्नाथ 
दिल्ली में रहते थे, जिन के पाण्डित्य-प्रभाव से देश भर के 
पण्डित हतप्रंभ हो गए थे। परन्तु 'स्थानं प्रधान! के कारण 
काशी के पण्डितों ने उन की उपेक्षा की । उस समय काशी 
में स्-श्रेष्ठ पण्डित थे श्री अप्पय दीक्षित। पण्डितराज 
जगन्नाथ ने उस समय जो तात्त्विक गरवोंव्रितयाँ प्रकट की हे, 
बड़े रस के साथ पढ़ी जाती हें। ग्रौर श्री अप्पय दीक्षित 
को तो पण्डितराज ने साहित्य-शास्त्र में ऐसा रगड़ दिया है कि 
क्या कहा जाए ! 

सो, गवे तो स्वतः प्रकट होनेवाली चीज हे । उसे कैसे 

रोका जाए ? देखिए यह कि गर्व के लायक चीज हे या नहीं 
रौर गवे प्रकट करने के कारण ( परिस्थिति आदि) हैं, या 
अकाण्डताण्डव किया गया g । 
में क्या गर्व करूँ! गवे प्रकट करने योग्य चीजें तो 
में अभी तक दे ही नहीं पाया हँ-- 
सोचा में ने उष:-काल में, 
मा का भवन सजाऊ। 
अभिनव अर्थ उपाजित कर क, 
म॑ भी भेंट चढ़ाऊ। 
किन्तु भक्त-पदःप्रक्षेपों से, 
धूल यहाँ भर आई। 
रहा बुहार उसी को तब से, 
यों सब उम्र गँवाई ! 
परन्तु तो भी, इतनां तो कहा ही जा सकता हुं कि 
हिन्दी मे-- 
तद्‌ दृष्टं यन्न केनाऽपि, तद्‌ दत्तं यन्न केनचित्‌ । 
इसके साथ यह भी कि यह सब काम करने के लिए 
लोहे के चने चबाने पड़े ह-- 
“मुक्तं चाऽभुक्तमन्येन' | 
अब जी भर गया है और दिल भर आया है । अब 
उस दिशा को छोड़ रहा हूँ । में लिखना अब छोड रहा 
हूँ ; इसका मतलब यही हे कि दिशा बदल रहा हु । इसके 
आगे अब गम्भीर विषयों के चिन्तत-लेखन में समय न 

लगाकर दूसरे कुछ सावेजनीन विषयों पर ही लिखूं गा ; जैसे 
--साहित्यिक पूर्वजों के और अपने संगी-साथियों के संस्मरण, 
आचार्य द्विवेदी तथा राजषि टंडन आदि विभूतियों के जीवन- 


वृत्त, संस्कृत के प्राचीन तथा अर्वाचीन असाधारण विद्वानों _ 


के जीवन-संस्मरण, नागरिक जीवन, दाम्पत्य-जीवन, पौराणिक 
कहानियाँ आदि । ये भी काम की चीजें हें और इन विषयों 
पर लिखी चीजें pra’ की मुहताज न होंगी । वे स्वतः 
जनता में चलें गी । यह सब बतलाने के लिए ही यह 
संस्मरण-पुस्तक है । इसे सार्वजनिक रूप से प्रकट की गई 
मेरी सफाई या वसीयतनामा भी आप समझ सकते हें । 
पिछले एक लम्बे युग में में ने क्या किया, क्या न कर सका; 
इन सब बातों का लेखा-जोखा राष्ट्र को देना ही चाहिए । 
.ऐसा A करने से भ्रम रहता । लोग समझ न पाते कि 
वाजपेयी के 'असफल' रहने का कारण क्या है । इस से 
समझ म आ जाए गा कि इस व्यक्ति का झगड़ालपन ही 
वेसी असफलता का कारण हे । कितने झगड़े ! ऐसे व्यक्ति 


को, इस युग में, कंसे बेसी सफलता मिले ! ऐसे मार्ग से 
बचना चाहिए 


— 

अच्छी हिन्दी का नमूना 


काशी के बाबू रामचन्द्र वर्मा ने भी एक 
'श्रच्छी हिन्दी' नाम की पुस्तक लिखी थी। 
इस पुस्तक में वर्माजी शतशः स्थलों पर 
भटक गए--गलत को सही तथा सही को 
| गलत समझ बेठे। वर्मा जी साधारण 
` व्यक्ति नहीं हें--्रसाधारण हिन्दी के 
t विद्वान हें। उनकी गलती सम्पूर्ण हिन्दी 
जगत्‌ की गलती समझी जानी चाहिए । 
। इस पुस्तक से बहुत भ्रम बढ़ता है, यदि वाज- 
|| पेयी जी सही न करते । 
| i वर्मा जी ने जहाँ - जहाँ हिन्दी शब्द- 
प्रयोग के सम्बन्ध में भूल की है, TAA वाज- 
पेयी जी ने सुधार किया है, परिष्कार किया 
हे। 'श्रच्छी हिन्दी का नमूना” हिन्दी में 
भाषा-परिष्कार, भाषा-विज्ञान तथा प्रयोग 
विवेक की बहुत ऊँचे दर्जे की चीज है। 
हिन्दी के विद्वात तथा एम० ए० या साहित्य- 
रत्न' के छात्र ही इस का रसास्वादन ले 


~ १. 

0 वाजपेयी जी के कुछ अन्य ग्रन्थ 
MERR A 

| ५ GROG! ब्रजभाषा का व्याकरण 

@) अपने विषय का अद्वितीय ग्रन्थ, महाकवि हरिश्रौध' कविवर बाव 
$ रब शजा Waar fagax डा० सुनीतिकुमार mesai, बाबू सम्पूर्णानन्द 
a था डार MARTH FT wifes द्वारा प्रशंसित । मूल्य तीन रुपए 

A 


„Oaia को प्रथम व्याकरण 
l ब को सरकौर द्वारा पुरस्कृत) 
०४ हिन्दी का यह आधारभूत = है । इसके पहले हिन्दी-व्याकरण i 
५ रुपए | रं 
=f (भाषा-विज्ञान) 

(उत्तर प्रदेश सरकार द्वारा पुरस्कृत) 
हिन्दी का विकास तथा भाषा-विज्ञान समझने के लिए १००% . ( 


मौलिक ग्रन्थ, , AoE सुवास 


aad वैद्य Gwe 
oo उतर प्रदेश सरकार, करा पुरस्कृत) 
साहित्य-निर्माण कौ शिक्षा । मूल्य दो रुपए 
राष्ट्रभाषा का इतिहास 


हिन्दी को राष्ट्रभाषा बनाने के लिए किस ने स्वप्न देखा, किस ने क्या 

काम किया, किस ने वाधा डाली, संविधान में हिन्दी का क्‍या रूप स्वीकृत 
हुआ हूँ ; इत्यादि का सप्रमाण विस्तृत विवरण । मूल्य तीन रुपए 

तथा ase 

कांग्रेस का सं्षप्त इतिहास Ql 
मानव-धमं-मीमांसा > २। 
स्वतन्त्र भारत क प्रथम राष्ट्रपति श्री सुभाषचन्द्र बोस ॥॥ 
काव्य में रहस्यवाद | 
fro ह्यूम को परम्परा (मि० ह्यम==कांग्रेस के पिता) u 


मगान का पान 
हिमालय एजेंसी, कनखल (उत्तर प्रदेश) 
{JED EDD PEP EP angen manna | 


SSSOSSSSGoooooso: : 


EN: 


x 


Digitized by. Arya Samaj Found tion Chennai 


PPG eS 


a 


= 


च: 


द 


S 


ED 


| ii 


DS: 
ee 


“+CC-0. Gurukiul Kangri Collection, Haridwar mee 


t 
i 
> 
<i 
` द 
ड 
- s 
fe 
EF 
/ / f = 
3 u 
H 
f 


and eG 


Chennai 


Jon. 


NN 
छ 
Fi 
ROS 
प. 


tk 
maj 
न 


by Arya Sai 


q 


igiti 


D 


